অনিল শইকীয়া - অসমীয়া ৱিকিপিডিয়া\n১ আগষ্ট, ১৯৫৫ (৬৫ বছৰ)\nখৰ্গেশ্বৰী লীলাৱতী শইকীয়া\nঅনিল শইকীয়া (ইংৰাজী: Anil Saikia) একাধাৰে লোক-সংস্কৃতিৰ গৱেষক, সাহিত্যিক, সম্পাদক, অধ্যক্ষ আৰু সমাজ সংগঠক। তেওঁ মৰাণ কলেজৰ অৱসৰপ্ৰাপ্ত অধ্যক্ষ। অসমৰ লোক-সংস্কৃতিৰ বহুতো আপুৰুগীয়া সম্পদ ব্যক্তিগতভাৱে সংৰক্ষণ কৰাৰ লগতে গ্ৰাম'ফোন আৰু বিশ্বৰ বহুতো আপুৰুগীয়া গ্ৰাম'ফোন ৰেকৰ্ড সংগ্ৰহ কৰি শইকীয়াই ব্যক্তিগতভাৱে সংগ্ৰহালয় নিৰ্মাণ কৰিছে। লোক-সংস্কৃতি, সংগীত, নাটকৰ ক্ষেত্ৰখনত অসমক বৌদ্ধিক নেতৃত্ব দিব পৰা ব্যক্তিসকলৰ ভিতৰত অনিল শইকীয়া অন্যতম।\n2.1 অনানুস্থানিক শিক্ষা\n5.1 মঞ্চস্থ হোৱা প্ৰকাশিত আৰু অপ্ৰকাশিত নাটক\n6 সামাজিক অৱদান\n7 সামাজিক দায়িত্ব পালন\n8 সামাজিক স্বীকৃতি\nঅনিল শইকীয়াৰ জন্ম হৈছিল ১৯৫৫ চনৰ আগষ্ট মাহৰ ১ তাৰিখে[স্পষ্টীকৰণৰ প্ৰয়োজন] যোৰহাট জিলাৰ ৰংদৈ দ-গাঁৱত। পিতৃৰ নাম চাদিৰাম শইকীয়া আৰু মাতৃৰ নাম খৰ্গেশ্বৰী লীলাৱতী শইকীয়া। বৰ্তমান অনিল শইকীয়াৰ পৰিয়াল মৰাণৰ বাসিন্দা।\nতেওঁ পাৰিবাৰিক কাৰণত প্ৰাথমিক শিক্ষা বহুকেইখন বিদ্যালয়ত পঢ়িব লগা হয়। হলৌচুক গাঁও ২৬ নং প্ৰাথমিক বিদ্যালয়ত ‘ক’ শ্ৰেনী, ৰংদৈ দ-গাঁও ১০৮ নং প্ৰাথমিক বিদ্যালয়ত ‘খ’ আৰু প্ৰথম শ্ৰেনী, ভূঞাচুক গাঁও প্ৰাথমিক বিদ্যালয়ত দ্বিতীয় আৰু চতুৰ্থ শ্ৰেণী। বাহনা হাইস্কুল- ষষ্ঠ শ্ৰেণীলৈকে। যোৰহাট গভৰ্ণমেণ্ট স্কুলত একাদশ শ্ৰেণীলৈকে। জগণ্ণাথ বৰুৱা মহাবিদ্যালয়ৰ পৰা বি. এচ-চি., ১৯৭৬ চনত। বাহনা মহাবিদ্যালয়ৰপৰা বি.এ.(অৰ্থনীতি মূল বিষয় ১৯৭৭)। ডিব্ৰুগড় বিশ্ববিদ্যালয়-এম.এ.(অৰ্থনীতি ১৯৭৯)। ডিব্ৰুগড় বিশ্ববিদ্যালয়- পি-এইছ .ডি., জনসংখ্যা বিষয়ত, ১৯৮৯।\nঅনানুস্থানিক শিক্ষা[সম্পাদনা কৰক]\nজ্যোতি সংগীত বিদ্যালয় চাৰিগাঁও যোৰহাটত প্ৰফুল্ল দত্ত আৰু অজয় খাটনিয়াৰৰ ওচৰত তবলা আৰু পদ্ম শইকীয়াৰ ওচৰত কণ্ঠ সংগীতৰ শিক্ষা লাভ। যোৰহাটৰ সন্ধান বৰুৱাৰ ঘৰত পিয়ান’ৰ পাঠ্যক্ৰম গ্ৰহণ আৰু পাশ্চাত্য সংগীতৰ শিক্ষা লাভ। ওপজা গাঁৱত লোকাই বায়ন আৰু বুদু বায়নৰ ওচৰত খোল-বাদ্য আৰু ভাওনাৰ গীত মাতৰ শিক্ষা লাভ। পিতৃ-মাতৃৰ পৰা নাম-প্ৰসঙ্গ আৰু থলুৱা গীত-মাতৰ শিক্ষালাভ।\nন-গাঁও জিলাৰ ডিমৰীয়া মহাবিদ্যালয়ত ১৯৭৯ চনৰ নৱেম্বৰ মাহৰ পৰা ১৯৮০ চনৰ ফেব্ৰুৱাৰী মাহলৈকে অধ্যাপনা।\nদৰং জিলাৰ টংলা মহাবিদ্যালয়ত ১৯৮০ চনৰ ফেব্ৰুৱাৰী মাহৰ পৰা ১৯৮০ চনৰ জুন মাহলৈকে অধ্যাপনা।\nডিব্ৰুগড় বিশ্ববিদ্যালয়ত ১৯৮০ চনৰ জুলাই মাহৰ পৰা ১৯৮২ চনৰ নৱেম্বৰ মাহলৈকে জলপানী লৈ গবেষণা।\nগবেষণাৰ বিষয়-‘অসমৰ মানুহৰ মৃত্যুৰ-কাৰক বিষয়ক অধ্যয়ন’ (Human Mortality in Assam)।\nশিৱসাগৰ জিলাৰ মৰাণ মহাবিদ্যালয়ত ১৯৮২ চনৰ নবেম্বৰ মাহৰ পৰা ২০০৪ চনৰ নবেম্বৰ মাহলৈকে অধ্যাপনা আৰু ২০০৪ চনৰ নবেম্বৰ মাহৰ পৰা ২০১৫ চনৰ জুলাই মাহলৈকে স্থায়ী অধ্যক্ষৰ দায়িত্ব পালন।\nগুৱাহাটীৰ ‘অমিয় কুমাৰ দাস সামাজিক পৰিৱৰ্তন আৰু উন্নয়ন প্ৰতিষ্ঠান (Omeo Kumar Das Institute of Social Change and Development)ত ২০০১ চনৰ আগষ্ট মাহৰপৰা ২০০২ চনৰ আগষ্ট মাহলৈকে আমন্ত্ৰিত অধ্যাপক হিচাবে থাকি অসমৰ ১৯৫১ চনৰ পৰা ১৯৯১ চনলৈকে প্ৰব্ৰজনৰ ওপৰত গবেষণা আৰু গ্ৰন্থ প্ৰণয়ন।\nছিকিমৰ গেংটকত অৱস্থিত ‘নেশ্বনেল স্কুল অফ ড্ৰামা’ (National School of Drama) লৈ ২০১৫ চনৰ ২১ চেপ্তেম্বৰৰ পৰা ১৫ অক্টোবৰলৈকে আমন্ত্ৰিত অধ্যাপক হিচাবে ‘নাটকত সংগীত’ বিষয়ত পাঠদান।\nলোকগীতৰ আকাশবাণী ডিব্ৰুগড়ৰ লোকগীতৰ শিল্পী তথা ডিমৌ উচ্চতৰ মাধ্যমিক বিদ্যালয়ৰ অসমীয়া বিভাগৰ বিষয় শিক্ষয়িত্ৰী দিপালী দত্তৰ লগত ১৯৮৫ চনৰ ১০ ফেব্ৰুৱাৰীত বিবাহ সম্পন্ন। একমাত্ৰ সন্তান অনুৰাগ শইকীয়া। পুত্ৰ অনুৰাগ সংগীতৰ সাধক। তেওঁ ২০১১ চনৰ পৰা সংগীতকে নিচা আৰু পেচা হিচাবে লৈ মুম্বাইৰ নিবাসী। তেওঁ ‘যুগদ্ৰষ্টা’ বোলছবিৰ বাবে ২৪ বছৰ বয়সত ‘ৰজত কমল বঁটা’ লাভ কৰিছে।\nবনৰীয়া ফুল,তিনিটা খণ্ড, ১৯৭১-৭৫\nঅভিসাৰ, কাব্য উপন্যাস, ১৯৭৩\nবিজুলী শক্তিৰ কাহিনী, শিশু সাহিত্য, ১৯৯৯\nসংগীত অৰু নাটকত সংগীত, ২০০০\nমাটিৰ মানুহৰ মনৰ মানুহ হেম বুঢ়াগোহাঞি, সম্পাদিত, ২০০২\nঈশ্বৰৰ সন্ধানত হামিদ গ্ৰেবিয়েল ইত্যাদি, নাটকৰ সংকলন, ২০০৪\nশৰনীয়া কছাৰী জনগোষ্ঠী, সম্পাদিত, ২০১৭\nঅৰ্থনীতিৰ তত্ত্ব, যুটীয়াভাবে, ২০০৮\nপৰিবেশ অধ্যয়ন, যুটীয়াভাবে, ২০০৮\nPopulation Growth in Assam with special focus on Migration ১৯৫১-১৯৯১, ২০০৩\nHuman Mortality in Assam, ২০০৮\nমঞ্চস্থ হোৱা প্ৰকাশিত আৰু অপ্ৰকাশিত নাটক[সম্পাদনা কৰক]\nঈশ্বৰৰ সন্ধানত হামিদ গ্ৰেবিয়েল ইত্যাদি, প্ৰকাশিত\nৰং আহে পাহি মেলি, প্ৰকাশিত, শিশুনাট\nপ্ৰস্তুতি, প্ৰকাশিত, শিশু নাট\nঅথ শিক্ষক সংবাদ, প্ৰকাশিত\nকিবা এটা সোমাইছে, অপ্ৰকাশিত\nনিলিখা কবিতাৰ সাৰাংশ, অপ্ৰকাশিত\nএম্পি মাইণ্ড, অপ্ৰকাশিত\nষ্টুডিঅ’ ইমেইজ প্ৰিণ্ট, অপ্ৰকাশিত\nষ্টাফ ফটোগ্ৰাফাৰ, অপ্ৰকাশিত\nযুগে যুগে যুদ্ধ, অপ্ৰকাশিত\nকৰিমা নন্দিনী, অপ্ৰকাশিত\nযাদুকৰ মামা, অপ্ৰকাশিত\nবিষ্ণু ৰাভাৰ সানিধ্য, প্ৰকাশিত\nৰেডিঅ’ কথিকা- অনিল শইকীয়াৰ কমেও পঞ্চাছটি ভিন্ন বিষয়ৰ প্ৰবন্ধ আকাশবাণী ডিব্ৰুগড় কেন্দ্ৰ যোগে প্ৰচাৰ হৈছে।\nদুৰদৰ্শনত সাক্ষাৎকাৰ-গুৱাহাটী দুৰদৰ্শনৰ যোগেদি সাক্ষাৎকাৰৰ মাধ্যমত অসমৰ কাহিনী গীত প্ৰচাৰ- পবিত্ৰ মাৰ্ঘেৰিটাৰ লগত সাক্ষাৎকাৰ। নিউজ লাইভ চেনেলযোগে হোমেন বৰগোহাঞিৰ লগত ‘মুুখামুখি’অনুষ্ঠানত অসমৰ বিহুৰ ক্ৰমবিকাশ ব্যাখ্যা,হোমেন বৰগোহাঞি আৰু নিতুমনি শইকীয়াৰ লগত ‘কথাবাৰ্তা’ অনুষ্ঠানত বিহুৰ বিভিন্ন দিশ আলোচনা। নিতুমনি শইকীয়াৰ লগত প্ৰতিদিন টাইম্‌চত ‘বিহুনামৰ শ্ৰেনীবিভাগ’ আলোচনা, পুনৰ নিতুমনি শইকীয়াৰ লগত ভূপেন হাজৰিকাৰ গীত সন্দৰ্ভত আলোচনা।\nসংগীত পৰিচালনা- শইকীয়াই কমেও এশখন নাটকত সংগীত পৰিচালনা কৰিছে। দিল্লীৰ নেশ্বনেল স্কুলত ড্ৰামাৰ নাট সমাৰোহত অসম দ’লৰ লগত সংগীত পৰিচালনা কৰিছে। আব্দুল মজিদৰ ‘সাত নম্বৰৰ সন্ধানত’ বোলছবিত সংগীত পৰিচালনা কৰিছে। ইয়াৰোপৰি বহুতো ভিডিঅ’ এলবামত সংগীত পৰিচালনা কৰিছে।\nসংগীতৰ কৰ্মশালা- অনিল শইকীয়াই অসমৰ বিভিন্ন স্থানত অনুষ্ঠিত নাটকৰ কৰ্মশালাত সমল ব্যক্তি হিচাপে যোগদান কৰিছে। আইনাম, বিয়ানাম, কাহিনী গীত আৰু বিহু নাচৰ কৰ্মশালাত সমল ব্যক্তি হিচাপে যোগদান কৰিছে। অসমৰ বহু গাঁৱত ভ্ৰমণ কৰি লোক গীতৰ সুৰ (বিশেষকৈ কাহিনী গীতৰ সুৰ) সংগ্ৰহ কৰি অসমৰ বিভিন্ন অনুষ্ঠানৰ কৰ্মশালাত প্ৰশিক্ষণ প্ৰদান কৰিছে।\nভাষণ আৰু প্ৰদৰ্শন- সংগীত নাটক একাডেমীৰ আমন্ত্ৰণ ক্ৰমে গুৱাহাটীত ২০০৩ চনত শংকৰদেৱ সৃষ্ট খোল বাদ্যৰ ছন্দ (Rhythmic patterns created by Srimanta Sankaradeva), ২০০৮ চনত ‘অসমৰ সত্ৰীয়া সংগীত’ (Sattriya Music of Assam) বিষয়ত ভাষণ আৰু প্ৰদৰ্শন আৰু ২০১৮ চনত ভূবেনশ্বৰত শ্ৰেষ্ঠ ভাৰত সংস্কৃতি সংগম মহোৎসৱত ‘অসমৰ বিহু ক্ৰম বিকাশ’ (Evolution of Bihu)ওপৰত ভাষণ প্ৰদান। ২০১৫ চনত চেণ্টাৰ ফৰ কালচাৰেল ৰিচ’ৰ’চ এণ্ড ট্ৰেইনিং (Centre for Culural Resources and Training)ৰ আমন্ত্ৰণ ক্ৰমে ২০১৫ চনত নগালেণ্ডৰ কহিমাত ‘বিহুৰ ক্ৰমবিকাশ আৰু বিহুনাচৰ ত্বাত্তিক দিশৰ ওপৰত ভাষণ আৰু প্ৰশিক্ষণ প্ৰদান। ২০১৯ চনত ২০ চেপ্তেম্বৰত সংগীত নাটক একাডেমীৰ, সত্ৰীয়া কেন্দ্ৰ গুৱাহাটীৰ আমন্ত্ৰণ ক্ৰমে ত্ৰিপুৰাৰ আগৰতলাত A few Rhythmic Patterns of Sattriya Music বিষয়ত ভাষণ আৰু প্ৰদৰ্শন।\nগ্ৰাম’ফোন আৰু গ্ৰাম’ফোন ৰেকৰ্ড সংগ্ৰহ- বিভিন্ন ধৰণৰ, বিভিন্ন আকাৰৰ সত্তৰটি গ্ৰাম’ফোন আৰু ষাঠিটি বিভিন্ন ধৰণৰ ৰেকৰ্ড প্লেয়াৰ তথা ৰেকৰ্ড-ছেঞ্জাৰ সংগ্ৰহ। লগতে পৃথিবীৰ বিভিন্ন দেশৰ,বিভিন্ন ভাষাৰ,বিভিন্ন সংগীত সাধকৰ সংগীত আৰু গীতৰ ১৪ হাজাৰ বিভিন্ন ধৰণৰ,বিভিন্ন আকাৰৰ,বিভিন্ন ৰঙৰ,গ্ৰাম’ফোন ৰেকৰ্ড সংগ্ৰহ। ৰেকৰ্ডসমূহৰ ভিতৰত ৰবীন্দ্ৰনাথ ঠাকুৰ, মহাত্ম গান্ধী, জৱাহৰলাল নেহেৰু, সুভাষ বসু, চাৰ্চিল আৰু বহুতো বিশ্ববিখ্যাত মনীষীৰ কণ্ঠৰ ৰেকৰ্ড উল্লেখযোগ্য। লগতে আছে জ্যোতিপ্ৰসাদ, বিষ্ণুপ্ৰসাদ, পাৰ্ৱতিপ্ৰসাদ, ফণী শৰ্মাৰ বহুতো গ্ৰাম’ফোন ৰেকৰ্ড সংৰক্ষিত হৈ আছে।\nসদস্য- বিশ্ববিদ্যালয়ৰ অনুদান আয়োগৰ ‘স্ক্ৰিনিং কমিটি অফ মাৰজ গ্ৰাণ্ট এণ্ড ডেভলপ্‌মেণ্ট গ্ৰাণ্ট অফ দ্য কলেজ অফ ৱেষ্ট বেংগল’। সংগীত নাটক একাডেমীৰ ‘লোক আৰু জনগোষ্ঠীয় সংগীতৰ উপদেষ্টা পৰিষদ, ২০১৫-২০১৯। নৰ্থ ইষ্ট জ’ন কালচাৰ চেণ্টাৰ, ২০১৭-২০১৯।\nবিদেশ ভ্ৰমণ- ইণ্টাৰনেশ্বনেল হায়াৰ এডুকেশ্বন লিডাৰশ্বিপ’ৰ এঘাৰ দিনীয়া প্ৰশিক্ষণৰ বাবে ১৯১২ চনত আৰু ১৯১৩ চনত পেৰিচ ভ্ৰমণ। ২০১৭ চনত স্পেইনত আৰু ১৯১৮ চনত ডুবাইত অনুষ্ঠিত হোৱা কালচাৰেল অলিম্পিয়াডত অংশ গ্ৰহণ কৰি বিহুগীত প্ৰতিযোগিতাত অংশ গ্ৰহণ।\nসামাজিক দায়িত্ব পালন[সম্পাদনা কৰক]\nতৰ্ক সম্পাদক- যোৰহাট গৱৰ্ণমেণ্ট হাইয়াৰ চেকেণ্ডাৰী স্কুলত, ১৯৬৮\nআলোচনী সম্পাদক- বাহনা মহাবিদ্যালয়ত, ১৯৭৬\nসংগীত সম্পাদক-ডিব্ৰুগড় বিশ্ববিদ্যালয়, ১৯৭৮\nসম্পাদক, মৰাণ শাখা সাহিত্য সভা, ১৯৯৭-২০০০\nসভাপতি, মৰাণ শাখা সাহিত্য সভা, ২০০২-২০০৬\nসাংস্কৃতিক সমন্বয়ক, ডিব্ৰুগড় বিশ্ববিদ্যালয় ক্ৰীড়া পৰিষদ, ২০০৮-২০১২\nআমন্ত্ৰিত সদস্য, অসম সাহিত্য সভাৰ কাযনিৰ্বাহক সমিতি, ২০১১-২০১২\nপত্ৰিকা সম্পাদক, অসম সাহিত্য সভা, ২০১২-২০১৪\nসভাপতি, শিৱসাগৰ জিলা সাহিত্য সভা, ২০১৫-২০১৮\nআমন্ত্ৰিত সদস্য, অসম সাহিত্য সভাৰ কাযনিৰ্বাহক সমিতি, ২০১৫-২০১৭\nআমন্ত্ৰিত সদস্য, অসম সাহিত্য সভাৰ কাযনিৰ্বাহক সমিতি, ২০১৮-২০১৯\nকাৰ্যকৰী সভাপতি, অসম সাহিত্য সভাৰ শতবৰ্ষীয় শিৱসাগৰ অধিৱেশ¸ ২০১৬-২০১৭\nসামাজিক স্বীকৃতি[সম্পাদনা কৰক]\nবৰ বিহুৱা: চেপন বিহু সন্মিলন, ২০১১\nগ্ৰাম্যৰত্ন বঁটা: মিলণ নাট্য মন্দিৰ যোৰহাট, ২০১১\nজীৱনজোৰা সাধনা বঁটা: শিৱসাগৰ জিলা সাহিত্য সভা, ২০১১\nপ্ৰতিমা বৰুৱা পাণ্ডে স্মাৰক বঁটা: সদৌ অসম ছাত্ৰ সন্থা, ২০১১\n↑ "Dr Anil Saikia receives Pratima Pandey Award". The Assam Tribune Guwahati. Wednesday, December 28, 2011. http://www.assamtribune.com/scripts/detailsnew.asp?id=dec2811/city05.\n↑ "চলচ্চিত্ৰ প্ৰযোজনা আৰু সহ- সম্পাদনা". সাংস্কৃতিক পৰিক্ৰমা দপ্তৰ, Govt. of Assam. https://culturalaffairs.assam.gov.in/as/information-services/%E0%A6%9A%E0%A6%B2%E0%A6%9A%E0%A7%8D%E0%A6%9A%E0%A6%BF%E0%A6%A4%E0%A7%8D%E0%A7%B0-%E0%A6%AA%E0%A7%8D%E0%A7%B0%E0%A6%AF%E0%A7%8B%E0%A6%9C%E0%A6%A8%E0%A6%BE-%E0%A6%86%E0%A7%B0%E0%A7%81-%E0%A6%B8%E0%A6%B9-%E0%A6%B8%E0%A6%AE%E0%A7%8D%E0%A6%AA%E0%A6%BE%E0%A6%A6%E0%A6%A8%E0%A6%BE। আহৰণ কৰা হৈছে: 26 March 2020.\n↑ Janambhumi Staff Reporter (December 6, 2016). "অসম সাহিত্য সভাৰ শতবৰ্ষীয় অধিৱেশনৰ লাইখুঁটা স্থাপন". The Janambhumi. https://janambhumi.in/VGtSVk1FMUJQVDA9/%E0%A6%85%E0%A6%B8%E0%A6%AE-%E0%A6%B8%E0%A6%BE%E0%A6%B9%E0%A6%BF%E0%A6%A4%E0%A7%8D%E0%A6%AF-%E0%A6%B8%E0%A6%AD%E0%A6%BE%E0%A7%B0-%E0%A6%B6%E0%A6%A4%E0%A6%AC%E0%A6%B0%E0%A7%8D%E0%A6%B7%E0%A7%80%E0%A7%9F-%E0%A6%85%E0%A6%A7%E0%A6%BF%E0%A7%B1%E0%A7%87%E0%A6%B6%E0%A6%A8%E0%A7%B0-%E0%A6%B2%E0%A6%BE%E0%A6%87%E0%A6%96%E0%A6%81%E0%A7%81%E0%A6%9F%E0%A6%BE-%E0%A6%B8%E0%A7%8D%E0%A6%A5%E0%A6%BE%E0%A6%AA%E0%A6%A8.html। আহৰণ কৰা হৈছে: 26 March 2020.\n"https://as.wikipedia.org/w/index.php?title=অনিল_শইকীয়া&oldid=256774"ৰ পৰা অনা হৈছে\nএই পৃষ্ঠাখন ২৮ ডিচেম্বৰ, ২০২০ তাৰিখে ০০:৪০ বজাত অন্তিম সংশোধন কৰা হৈছিল।


মাত্ৰ ৪ বছৰৰ ব্যৱধান! দুৰ্ঘটনাত প্ৰাণ হেৰুৱালে দুই যমজ ভাতৃয়ে... - NEWS8 NorthEast\nHome/অসমীয়া/অসম/মাত্ৰ ৪ বছৰৰ ব্যৱধান! দুৰ্ঘটনাত প্ৰাণ হেৰুৱালে দুই যমজ ভাতৃয়ে…\nমাত্ৰ ৪ বছৰৰ ব্যৱধান! দুৰ্ঘটনাত প্ৰাণ হেৰুৱালে দুই যমজ ভাতৃয়ে…\nনিউজ ডেস্ক। অসমীয়াত এষাৰ কথা আছে, দাতাই দিলেও বিধাতাই নিদিয়ে…।\nঠিক এই কথাই যেন ঘটিল তেজপুৰৰ এটা দৰিদ্ৰ পৰিয়ালৰ সৈতে।\nতেজপুৰৰ বাম পৰ্বতীয়া পহুমৰা চুবুৰীৰ নিবাসী অনন্ত পটংগীয়াৰ পৰিয়ালৰ যমজ পুত্ৰদ্বয়ৰ দুয়ােজনৰেই ৪ বছৰৰ ব্যৱধানত মৃত্যু।\n৪ বছৰ পূৰ্বে এজন পুত্ৰক হেৰুওৱা পৰিয়ালটােলৈ পুনৰ নামি আহিল আন এটা দুৰ্যােগ।\nমংগলবাৰে নিশা সংঘটিত এক পথ দুৰ্ঘটনাত পৰিয়াালটােৰ দ্বিতীয়জন যমজ সন্তান আৰু শােণিতপুৰ জিলাৰ পৰ্বতীয়া শাখা ছাত্ৰ সন্থাৰ সাধাৰণ সম্পাদক দীপজ্যােতি পটংগীয়াৰ ২৪ বছৰ বয়সতে মৃত্যু ঘটে।\nজানিব পৰা মতে, নিশা ১২.৪৫ মান বজাত বিশেষ কাৰণবশতঃ এ এছ ১২ ইউ ১৬১৪ নম্বৰৰ মটৰ চাইকেলখনেৰে এন ডি ৰোডেৰে চহৰ অভিমুখে আহি থাকোতে কমাৰচুবুৰিৰ ভর্তক অফিচাৰ্ছ কলনিৰ পৰা হঠাৎ মূল পথলৈ ওলাই অহা এ এছ ১২ এল ৬৪৫১ নম্বৰৰ ইন ‘ভাখনৰ সৈতে খুন্দা লাগে।\nফলত গুৰুতৰভাৱে আহত দীপজ্যোতিক স্থানীয় একাংশ লোকে ততাতৈয়াকৈ তেজপুৰ টাইমছ হাস্পতাললৈ লৈ আহে যদিও চিকিৎসকে তেওঁক মৃত বুলি ঘোষণা কৰে।\nউল্লেখযোগ্য যে দীপজ্যােতিৰ পিতৃ এখন সৰু দোকানৰ কৰ্মচাৰী।\nতেজপুৰ আঞ্চলিক ছাত্ৰ সন্থাৰ কাৰ্যনির্বাহক সদস্য তথা বাম পৰ্বতীয়া শাখা ছাত্ৰ সন্থাৰ সাধাৰণ সম্পাদক দীপজ্যোতি পটংগীয়াৰ অকাল মৃত্যুত মর্মাহত হৈ পৰে তেজপুৰৰ ছাত্ৰ সমাজ।\nসদৌ অসম ছাত্ৰ সন্থাৰ সাংগঠনিক সম্পাদক নিতুল বৰা, তেজপুৰ আঞ্চলিক ছাত্ৰ সন্থাৰ সভাপতি অৰূপ তালুকদাৰ আৰু সাধাৰণ সম্পাদক দেৱাঞ্জন পাঠকৰ নেতৃত্বত আছুৰ কর্মকর্তাসকলে দীপজ্যোতিৰ নশ্বৰ দেহত সন্থাৰ পতাকাৰে শেষ শ্রদ্ধা জ্ঞাপন কৰে।\nলগতে শোণিতপুৰ জিলাৰ আছুৰ কার্যালয়সমূহত অহা তিনি দিনলৈ সন্থাৰ পতাকা অর্ধনমিত কৰি ৰখাৰ সিদ্ধান্ত গ্ৰহণ কৰে।\nউল্লেখযোগ্য যে বাম পৰ্বতীয়া শান্তি সমন্বয় সুৰক্ষা সমিতিৰ এগৰাকী সক্ৰিয় নিষ্ঠাৱান কৰ্মী হিচাপে অঞ্চলটোৰ ৰাজহুৱা সকলো কামতেই অগ্রণী ভূমিকা গ্ৰহণ কৰা দীপজ্যোতি বাম পৰ্বতীয়া ৰঙালী বিহু সন্মিলনৰ সম্পাদকৰ দায়িত্বতো আছিল।\nএইগৰাকী অতি সৰবৰহী সমাজকর্মী যুৱকে ২৪ বছৰ বয়সতে কৰুণ মৃত্যুক সাবটি লোৱাত সমগ্র বাম পৰ্বতীয়া অঞ্চলবাসী শোকাচ্ছন্ন হৈ পৰাৰ লগতে তেজপুৰতো শোকৰ ছাঁ পৰা পৰিছে।\nশোকাবহ! ভূমিস্খলনৰ ফলত শোৱাপাটীতে প্ৰাণ হেৰুৱাবলগীয়া হ’ল দুই ভাই-ভগ্নীয়ে\nমেট্ৰিকৰ ফলাফল বেয়া হোৱা শিক্ষানুষ্ঠানৰ অধ্যক্ষক ধমক শিক্ষামন্ত্ৰীৰ- ‘ননচেন্স কথা ন'কব’\nPingback: শোকাবহ! ভূমিস্খলনৰ ফলত শোৱাপাটীতে প্ৰাণ হেৰুৱাবলগীয়া হ’ল দুই ভাই-ভগ্নীয়ে - NEWS8 NorthEast\nPingback: মৰ্মান্তিক! জ্বলি আছিল ভগ্নীৰ চিতা, সেই সময়তে ভাতৃয়ে ল’লে ভয়ংকৰ পদক্ষেপ... - NEWS8 NorthEast\nPingback: নাহফুটুকীৰ আক্ৰমণত নিহত ৩ শিশু! বাঘ ধৰিবলৈ প্ৰশাসনৰ অভিযান - NEWS8 NorthEast


জালপঞ্জী: বিৱৰ্তন (এক বিজ্ঞানভিত্তিক কল্প-কাহিনী)\nস্মাৰ্টফোনটো তাৰ স্কুলীয়া বন্ধু বৰ্গৰ হুৱাট্‌চ-এপ গোটটোত লগৰ কেইটাৰ লগত চুপতি কৰি কৰি গৈ থাকিল৷ আজি ৩০-ৰ ডেওনাত ভৰি দিয়া বন্ধু কেইজনৰ ১৫-২০ বছৰ পুৰণি স্কুলীয়া স্মৃতিবোৰ যেন এই গোটটোৰ মাজত সজীৱ হৈ উঠে৷ সেই তেতিয়াৰ শিক্ষকসকলক দিয়া নামবোৰ, কোনে ক্লাছত কি কৰিছিলে, কি নকৰিছিলে আদি কথাবোৰেৰে গোটটো বেছ জমি থাকে৷ জোকোৱাৰ নামবোৰেদি আজিও সিঁহতি ইটোৱে-সিটোক মাতে৷ নিজ নিজ কৰ্ম ব্যস্ততাৰ মাজতো এক নস্তালজিক অনুভুতি৷ মাজে মাজে কোনোবাই কৌতুক কিছুমানো ভাগ-বতৰা কৰে৷ তাৰ ভিতৰত ৰিকুৰ প্ৰিয়তম বন্ধু তথা সহকৰ্মী নিপনৰ মন্তব্যই বেছি৷ সি দিয়া কৌতুকবোৰো বেছ সৃষ্টিশীল৷\nএনেতে ৰিকুৰ ফোনটো বাজি উঠিল৷ ফোনটো কাণৰ ওচৰত লোৱাৰ লগে লাগে সিফালৰ পৰা অভ্ৰমিকাৰ মাত ভাহি আহিল - "হেল্লো, আহি আছানে?"\n-“অ’ আহি আছো৷ আৰু ১৫ মিনিটমান হয়তো লাগিব৷”\n-“বাৰু, আহা৷ মই আহি পালোহি৷ সোনকালে আহা৷”\n-“ঠিক আছে, বাই৷”\n-“বাই, লগ পাম৷”\nঅভ্ৰমিকা ৰিকুৰ 'ই-বান্ধৱী', মানে ফেইচবুক হুৱাট্‌চ -এপ আদিত লগ পোৱা বান্ধৱী৷ আজি দুবছৰ মানেই হ’ল সিহঁত চিনাকী হোৱা৷ কোনো দিনে বাস্তৱ জগতত লগ পোৱা নাই যাদিও, ই-মাধ্যমসমূহে সিহঁত দুয়োকে যথেষ্ট ওচৰলৈ আহিছে৷ আজি-কালি ফোনতো বহু সময় ধৰি কথা-বতৰা চলে৷ কথাবোৰ, মনবোৰ যেন মিলিব ধৰিছে৷ একেই ধৰণৰ ৰুচি, একে শিল্পীৰে সংগীত, একেই কথা-ছবি দুয়ো ভাল পায়৷ হয়তো প্ৰেমৰ এজাক বা ব'বলৈ আৰম্ভ কৰিছে সিঁহতৰ মাজত৷ বহুবাৰ ৰিকুৱে অভ্ৰমিকাক লগ পাবলৈ আগ্ৰহ প্ৰকাশ কৰিছিলে - ক’ৰবাত কফি একাপ খাবলৈ, মুখা-মুখিকৈ অন্ততঃ কথা এষাৰ পাতিবলৈ৷ অভ্ৰমিকাই সংকুচ কৰিছিলে৷ লগ কৰিব নোৱাৰিম বুলি কৈছিল, "আমি ই-বন্ধু হৈ থকাই ভাল" বুলিয়েই কৈছিল৷ বহু দিনৰ নিৰবিচিণ্ণ প্ৰচেষ্টাই আজি ফল দিলে। অৱশেষত ৰিকুৰ কথাত তাই মান্তি হ’ল৷ আজি ৰিকু গৈছে অভ্ৰমিকাক লগ ধৰিবলৈ - পোণ প্ৰথমবাৰৰ বাবে৷\nঘাইপথটিৰ মাজে মাজে ‘গুৱাপ’খন যিমানে আগ বাঢ়ি গ’ল, ৰিকুৰ মনটো সিমানেই উচ-পিচ কৰিবলৈ ধাৰিলে৷ যোৱা দুবছৰ ধৰি যিজনী ছোৱালীৰ লগত সি ইমান কথা-বতৰা পাতিলে, বিভিন্ন ভাৱৰ আদান-প্ৰদান কৰিলে আৰু বহুখিনি ওচৰ চাপি আহিলে, আজি সি তাইক লগ পাব - নিজ চকুৰে দেখিব৷ কিছু কথা পাতিব৷ হয়তো প্ৰাণৰ কথা আৰু মুকলিকৈ পাতিব৷ তাৰ মনটো ভাল লাগি আহিল৷\n'কাৰেংঘৰ' গুৱাহাটীৰ এখন আধুনিক ৰেষ্টোৰা৷ নতুনকৈ বৰ জনপ্ৰিয় হৈছে৷ তাতেই ৰিকু আৰু অভ্ৰমিকাই প্ৰথম বাৰৰ বাবে লগ কৰিব৷ ই গুৱাহাটীৰ একমাত্ৰ যন্ত্ৰমানৱে চলোৱা ৰেষ্টোৰা৷ গ্ৰাহকে খোৱা টেবুলত থকা পৰ্দা এখনত কি খাব জনাই দিয়ে৷ তাৰ ভিত্তিত, ৰান্ধনীঘৰত কিছুমান ঔদ্যোগিক যন্ত্ৰমানৱে আহাৰ তৈয়াৰ কৰে৷ সেইবোৰ আকৌ কেইবাখনো উৰন্ত-যান বা ড্ৰোনে টেবুলত গ্ৰাহকৰ আগত সজাই দি থৈ যায়৷ ৰিকু সোমাই অহাৰ লাগে লাগে এক অপৰূপ দৃশ্য৷ শাৰী শাৰী কৈ থকা টেবুলসমূহত খাদ্য-প্ৰিয় গ্ৰাহক কিছুমানে জুতি লৈ আহাৰ গ্ৰহণ কৰি আছে৷ আন কিছুমানে অৰ্ডাৰ দি আহাৰ অহালৈ বাট চাই আছে৷ কিছুমান ৫-৬ জনীয়া সমনীয়া বন্ধু-বান্ধবৰ দল, কিছুমান বাপেক-মাক-ল’ৰা-ছোৱালী লৈ অহা পৰিয়াল৷ আন কিছুমান চকুৱে চকুৱে চাই আত্ম বিভোৰ হৈ থকা প্ৰেমিক-প্ৰেমিকা৷ তাৰ মাজে মাজে মৌ-মাখিৰ দৰে শব্দ কৰি উৰি ফুৰিছে অসংখ্য কৃত্ৰিম বুদ্ধিমত্তা থকা ড্ৰোন৷ কিছুমানে আহাৰ লৈ আহিছে৷ কিছুমানে খোৱা শেষ কৰা প্লেট-বাটিবোৰ লৈ গৈছে৷ এক ব্যস্তময় পৰিবেশ৷ ৰিকুৱে বিষ্ময়ভৰা চাওনিৰে সেইবোৰ চাই থাকোতেই, কোনাবাই মাত লগালে - "মহাশয়, মই কিবা সহায় কৰিব পাৰো?"\nৰিকুৱে কেবিনৰ দৰ্জাখন খুলি বিৰ্চুতি খালে – অভ্ৰমিকাই মিচিকিয়া হাঁহি এটাৰে তালৈ বাট চাই আছিল৷ দুয়ো মুখা-মুখিকৈ বহিল৷ ফটোত দেখাতকৈও তাই ধুনিয়া৷ কেই চেকেণ্ড মান সি একো নমতাকৈ বহি থাকিল – বজ্ৰপাত পৰা মানুহৰ দৰে৷\n-“এতিয়া কফি একাপ খাম৷”\n-“ইয়াৰ প’ৰ্ক-ম’ম’ খুব ভাল৷ টেষ্ট কৰি চোৱা৷”\nঅভ্ৰমিকাই স্পৰ্শকাতৰ পৰ্দাখনত টিপি টিপি অৰ্ডাৰটো দিলে৷ ৰিকুৱে ভেবা লাগি তাইক চায়েই থাকিল৷\n-“আৰু, তোমাৰ কাম-কাজ কেনে চলিছে?” অভ্ৰমিকাই কথাৰ পাতনি পেলিলে৷ দুয়ো বহু কথা পাতিলে৷ সময়বোৰ কেনেকৈ পাৰ হৈ গ’ল সি গমকে নাপালে৷ মাজতে ড্ৰোনবোৰে উৰি উৰি তাঁহাতক চাহ-কফি, ম’ম’ আদি দি গ’ল৷ খোৱা হোৱাৰ পিছত লৈয়ো গ’ল৷ তাৰ পিছত ভাত-মাছেৰে মূল আহাৰ আনি উপস্থাপন কৰিলে৷ খোৱা হোৱাৰ পিছত ড্ৰনবোৰে সেইবোৰ লৈ গ’ল আৰু মেজখন পৰিষ্কাৰ কৰি দিলে৷\nঅৱশেষত বিদায় লোৱাৰ সময় আহিল৷ অভ্ৰমিকাই ক’লে – “তোমাৰ দহ মিনিট আছেনে? যোৱাৰ আগে আগে মই তোমাক কিবা এটা ক’ব বিচাৰিছোঁ৷”\n-“কি কোৱা, অভ্ৰমিকা?”\n-“ঠিক ক’ব, নহয়৷ জনাব বিছাৰিছোঁ বা দেখুৱাব বিছাৰিছোঁ৷”\nঅভ্ৰমিকাই তাইৰ হাত দুখন নিজৰ মুৰৰ পিছফালে নি কিবা এটা টিপি দিলে৷ তাৰ পিছত তাই কিবা এটা যেন খুলি আনিলে৷ লগে লগে তাই মুখৰ চালখন যেন খোল খাই আহিল৷\nৰিকু বিৰ্চুতি খাই গ’ল৷ এইবোৰ কি হৈছে? সি একো বুজিব নোৱাৰিলে৷ চালখনৰ তলত, প্লাষ্টিক, ৰূপালী ৰঙৰ বিভিন্ন ধাতুৰ সুক্ষ্ম অংশ৷ তাৰ মাজে মাজে কিছুমান সেউজিয়া আৰু তাম-বৰণীয়া সৰু ইলেকট্ৰনিক চাৰ্কিট৷ তেনেকৈয়ে অভ্ৰমিকাই “হাঁহি” এটা মাৰি ক’লে – “ভয় নকৰিবা৷ এইয়াই তোমাৰ আচল 'অভ্ৰমিকা'৷\n"তুমি হয়তো আচৰিত হ’বা৷ হয়তো অলপ খঙো উঠিব পাৰে৷ মই, মানে 'অভ্ৰমিকা', কোনো তেজ-মঙহৰ যুৱতী নহওঁ৷"\nৰিকুৱে মুখ মেলি তবাধ লাগি চাই থাকিল৷\n"মই এজনী ‘হ’ম’ চাইবাৰ-চেপিয়েঞ্চ’ (Homo cyber-sapiens)৷ কোনো কোনোৱে আমাক ‘অতিকৈ বাস্তৱধৰ্মী মানৱ-সদৃশ জৈৱ-যান্ত্ৰিক যন্ত্ৰ’ (super-realistic humanoid bio-mechanical robot) বুলিও কয়৷"\nএনেতে কেবিনটোলৈ ১০-১২ জন মান মানুহ সোমাই আহিল৷ অভ্ৰমিকাই তেওঁলোকৰ ফালে চাই ক’লে - "এওঁলোক মোৰ সৃষ্টিকৰ্তা৷"\nৰিকুৰ মুৰত যেন শৰগ ভাঙি পাৰিল৷ সি ৰঙা-কলা পৰি গ’ল৷ কি কৰিব, য’ত যাব একো বুজি নাপালে৷ সি বজ্ৰপাত পৰা মানুহৰ দৰে এক থৰে ৰৈ থাকিল৷ মনলৈ বুলেট ট্ৰেইন যোৱাৰ দৰে বহু কথা চিৰিং কৈ আহিল আৰু গ’ল৷ সেই আবৰাম খান আৰু আৰাধ্যা বচ্চনে অভিনয় কৰা ‘হানিমুন ইন জুপিটাৰ’ নামৰ ৰোমান্টিক বোলছবিখন ভাল পোৱা, ইমান সুন্দৰকৈ বৰ্ণনা কৰি তাৰ লগত কথোপ-কথন কৰি 'চেনি' খোৱা সেই 'অভ্ৰমিকা' এটি যন্ত্ৰ! হ’বই নোৱাৰে৷ সি বিশ্বাস কৰিব নোৱাৰিলে৷ সি তাৰ সন্মূখনত হাঁহি হাঁহি তাৰ পৰিস্থিতি উপভোগ কৰি থকা বৈজ্ঞানিকৰ দলটোক বৰ প্ৰহাৰ কৰিবলৈ মন গ’ল৷ কোনোমতে নিজকে নিয়ন্ত্ৰণ কৰি আহি সি লাহেকৈ সুধিলে -"অভ্ৰমিকা এটা যন্ত্ৰ!! ইমান সঁচা মানুহৰ দৰে, একেবাৰে ধৰিব নোৱাৰি৷"\nদলটোৰ আটাইতকৈ বয়োজেষ্ঠ ব্যক্তিজনে উত্তৰ দিলে, "ধন্যবাদ৷ আমাৰ সৃষ্টিয়ে আজি এই স্তৰ পোৱাহি বাবে আমি অতি আনন্দিত৷ অ’, চিনাকি কৰি দিবলৈ পাহৰিছিলো, মই ড. পি. কে.৷ এই প্ৰকল্পৰ গবেষণাৰ মুৰব্বী৷ মই উত্তৰ-গুৱাহাটীৰ 'ব্ৰেইন-জ’ন'(brain-zone)-ৰ 'ইন্সটিটিউত অৱ অৰ্টিভিচিয়েল ইন্টেলিজেঞ্চ'ৰ এজন গৱেষক৷ এওঁ হিৰ’চিমা বিশ্ববিদ্যালয়ৰ ড. জে. টি.৷ আৰু এওঁলোক আমাৰ দলৰ সদস্য৷"\nড. পিকেয়ে আনকেইজনৰো চিনাকি দি গ’ল৷ ৰিকুৰ মনত ইমানবোৰ খেলি-মেলি লাগি আছিল যে সি কথাবোৰ ভালকৈ নুশুনিলে৷ কেইজনমান কম্পিউটাৰ বিজ্ঞানী, দুজনমান মনোবিজ্ঞানী আৰু সমাজ-বিজ্ঞানী৷ কৃত্ৰিম বুদ্ধিমত্তাটোৱে কি ক’ব লাগে, কেনেকৈ ক’ব লাগে আদি সকলো নিজে সিদ্ধান্ত লয়৷ ই মানুহৰ মন ইমান সুন্দৰকৈ বুজে আৰু পতাব বা মনাব পাৰে সৃষ্টিকৰ্তাসকলো তবধ মানিছে৷\nফিজা-শিয়ালটোৰ দৰে ৰিকু ঘৰ পালেহি৷ তাৰ দেওবাৰৰ মধ্যাহ্ন-ভোজনৰ অসাধাৰণ অভিজ্ঞতাৰ কথা ভাৱি ভাৱি সি তত নাপালে৷ সময় অতিবাহিত কৰিবলৈ সি আই-পি-টি-ভিটো চলালে৷ এই টিভিবোৰ ইণ্টাৰ্নটতে চলে৷ বেলেগ কেব’লৰ প্ৰয়োজন নাই৷ 'নিতৌ-৩৬৫' চেনেলত আহি আছে "সংযুক্ত দক্ষিণ এছিয়াৰ ৰাষ্ট্ৰসমূহ"ৰ (United States of South Asia) প্ৰধান মন্ত্ৰী শ্ৰীমান ৰিজিজুৱে বঙ্গোপ সাগৰৰ সোঁমাজত নিৰ্মাণ কৰা 'গেছ-হাইড্ৰেট এক্সট্ৰেকচন' প্ৰকল্পত ভ্ৰমণ কৰিবলৈ যোৱাৰ এক প্ৰতিবেদন৷ প্ৰতিবেদনৰ মতে বঙ্গোপ সাগৰৰ লগতে আৰৱ সাগৰ, ভাৰত মহাসাগৰ আদিৰ তলিত বহু নিযুত-কৌটি মেট্ৰিক-টন মিঠেইন গেছ আৰু পানীৰ এক জটিল মিশ্ৰ - 'গেছ-হাইড্ৰেট' জমা হৈ আছে৷ এইবোৰ নিষ্কাশন কৰি ইন্ধন হিচাপে ব্যৱহাৰ কৰিবলৈ এই প্ৰকল্প হাতত লোৱা হৈছে৷ 'জীৱন্ত-খবৰ' চেনেলত আহি আছে কাজিৰঙাত চোৰং-চিকাৰীৰ পৰা গড় ৰক্ষা কৰিবলৈ লোৱা অত্যাধুনিক ব্যৱস্থাৰ এক প্ৰতিবেদন৷ প্ৰাপ্ত-বসষ্ক গড়বোৰৰ খড়্গৰ আগটোত স্থাপন কৰা হৈছে - আত্ম-ৰক্ষক লেজাৰ-গান৷ কোনোবাই আক্ৰমণ কৰিবলৈ আহিলেই লেজাৰ ৰশ্মীৰে প্ৰত্যুত্তৰ দিয়া হয়৷ 'অসমীয়াত বা-বাতৰি' চেনেলত দেখুৱাই আছে 'Guwahati Greats' আৰু 'Imphal Impactors'-ৰ মাজৰ Twenty-20 IPL খেল৷ স্থান আইজল ষ্টেডিয়াম৷ গুৱাহাটী দলে এইমাত্ৰ এটা ৬ মাৰিলে৷ খোপাত কপৌ ফুল, হাতত ঘাম খাৰু আদিৰে অসমীয়া ৰিহা-মেখেলা বিন্ধা চিয়েৰলিডাৰ কেইজনীয়ে ঢোল-পেঁপাৰ উৎফুলিত তালত নাচি উঠিল৷ আকৌ ৬ কৰিবলৈ গৈ বেটচমেনজন আউত হ’ল৷ এইবাৰ ইম্ফলদলৰ চিয়েৰলিডাৰ কেইজনীয়ে মণিপুৰি নৃত্যৰে খেলুৱৈকেইজনক উৎসাহ যোগালে৷ বাকী চেনেলবোৰো ঘুৰাই-পকাই চাই গ’ল৷ ক’তো তাৰ মন নবহিল৷ বাৰে পৰি দুপৰিয়াৰ ঘটনাবোৰলৈ মনত পৰি থাকিল তাৰ৷\nৰিকু, মানে ‘ৰকিবুল আহমেদ’, এজন প্ৰগতিশীল যুক্তিবাদী যুবক৷ নিজকে 'প্ৰাক্তন-মুছলমান', 'নৈতিক-নাস্তিক' আদি আখ্যা দি ভাল পায়৷ গোমাংস, গাহৰি মাংস আদি সকলো সমানে খোৱা ৰিকুৱে খোৱাৰ ক্ষেত্ৰত প্ৰথমে জিভা, দ্বিতীয়তে পেট, তৃতীয়তে স্বাস্থ্য, চতুৰ্থতে পকেটত থকা পইছাৰ নিৰ্দেশতহে চলা উচিত বুলি সকলোকে কৈ ফুৰে৷ এবাৰ এনে 'হাৰাম' কৰাৰ বাবে তাৰ আম্মাকে খুবকৈ গালি দিছিলে৷ তেতিয়া সি উত্তৰ দিছিলে যে - গাহৰি খোৱাক নিসিদ্ধ যিটো সময়ত কৰা হৈছিলে তেতিয়া গাহৰিৰ প্ৰতি-পালন বৈজ্ঞানিক নাছিলে৷ য’ত-ত’ত অখাদ্য খাই বাবে তাৰ পৰা ফিটা পেলু আদি হোৱাৰ সম্ভাৱনা বেছি আছিল৷ কিন্তু আজিৰ যুগত স্বাস্থ্যৱান পামত বৈজ্ঞানিক পদ্ধতিৰে প্ৰিত-পালন পালন গাহৰি খালে এনে কোনো বেমাৰ নহয়৷\nৰিকুৰ বাল্য-বন্ধু তথা বৰ্তমানৰ সহকৰ্মী নিপনো, মানে 'নিপন শৰ্মা' এটা মস্ত নাস্তিক - 'নৈতিক নাস্তিক'৷ তাৰ পুৰ্বজ, পবিত্ৰ কামাখ্যা মন্দিৰৰ পূজাৰী বা পাণ্ডাসকলৰ নামত সি এটা কলঙ্ক৷ ৰিকুৰ লগত সমানে বহি গোমংস, গাহৰি মাংস খোৱা নিপনৰো একেই যুক্তি - সকলো জন্তু জন্তুৱেই৷ ছাগলী কি, ম’হ কি, গৰুও সেয়েই অন্ততঃ মাংসৰ ক্ষেত্ৰত৷ ছাগলি, ম’হ খাব পাৰি যদি গৰু কিয় নোৱাৰো? তাৰ মতে পবিত্ৰতা এটা মানসিক স্থিতি৷ তাক কোনো বিশেষ জন্তুৰ লগত সংলগ্ন কৰি আন একেই ধৰণৰ জন্তুবোৰক বলি দিয়াৰ যুক্তি সি বিচাৰি নাপায়৷\nহয়তো, ৰিকু-নিপনৰ এনে চিন্তাধাৰা সিহঁতৰ শিক্ষা-অধ্যয়ন আদিৰ ভেটিত গড় লৈ উঠিছে৷ দুয়ো পদাৰ্থ-বিজ্ঞানৰ ডক্টৰেট৷ দুয়ো কোৱাণ্টাম-মেকানিক্সৰ গৱেষক৷ সিহঁতৰ যুতীয়া গৱেষণা-পত্ৰসমূহে ইতিমধ্যে বিশ্বত যথেষ্ট সমাদৰ লাভ কৰিছে৷ তেওঁ ‘সৃষ্টি’ৰ মূল ৰহস্য পোহৰলৈ আনিবলৈ কৰা গৱেষণাবোৰে বৌদ্ধিক জগতত এক আলোড়ণৰ সৃষ্টি কৰিছে৷ 'ধৰ্ম'ই দেখুওৱা পথতকৈ যেন পদাৰ্থ-বিজ্ঞানে পোহৰলৈ অনা তথ্যসমূহে সিঁহতক সৃষ্টিৰ বৈছি ওচৰলৈ লৈ যাব পাৰিছে৷ সেয়ে সিহঁত নাস্তিক৷\nদিনৰ কথাবোৰ ৰিকুৰ কোনোবাক বৰকৈ মন গ’ল৷ সি নিপনলৈ ফোন কৰিলে -"নিপন, ভালনে?"\nৰিকুও থমকি ৰ’ল৷ সি মনেই কৰা নাছিলে - সি বহি থকা চ’ফাখনৰ সন্মূখৰ সৰু টেবুলখনত নিপনৰ ফুলৰ মালাৰে সজ্জিত এখন ফটো৷ ওচৰতে প্ৰজ্বলিত এগছি চাকি৷ তেন্তে গৱেষণাগাৰত লগ পোৱা, তাৰ লগত সদায় কথা পতা সেই 'নিপন'টো কোন? ৰিকুৱে একো বুজি নাপালে৷ কি হৈছৈ এইবোৰ ???\nনিপনৰ মাকে কৈ গ’ল - "আজি ছমাহমানেই হ’ল৷ সি এই সংসাৰ এৰি বহুদূৰলৈ গুছি গ’ল৷ এক অজান ৰোগে পাইছিলে৷ ডাক্তৰে ব্ৰেইন টিউমাৰ এটা ধৰা পেলাইছিলে৷ কিন্তু কৰ্কট-ৰোগ বোলে নহয়৷ শেষমুহূৰ্তলৈকে সি কিন্তু বেছ ফুৰ্তিতেই আছিল৷ একো কষ্ট পোৱা নাছিল হয়তো৷”\nকৌতুহলবশত ৰিকুৱে সুধিলে - "কি হৈছিল তাৰ? মানে মুৰৰ বিষ, নে কি?"\n-"নাই সেইবোৰ একো নাই৷ দিনে-ৰাতি কেবল স্মাৰ্টফোনডালত কিবা টিপা-টিপি কৰি থাকে৷ একেবাৰে আসক্ত৷ টোপনি নাই, ভোক নাই৷ তাৰ শৰীৰটো শুকাই- এদিন হঠাৎ তাৰ চাল-চলন বন্ধ হৈ গ’ল৷ এতিয়ালৈকে পৃথিৱীত মাত্ৰ দুটা কেচ হে পোৱা গৈছে৷ সি যোৱাৰ কেইদিনমানৰ পিছত অভ্ৰমিকা নামৰ গাভৰু ছোৱালী এজনীও..."\nৰিকু জিকাৰ খাই উঠিল - "কি? অভ্ৰমিকা সঁচা ছোৱালী আছিল?"\n-"অ’ কিয়? এজনী বৰ ধুনীয়া ছোৱালী আছিল৷ তাইক মই নিজে দেখিছোঁ, নিপনৰ দৰেই তাইক সেই অজান ৰোগে পাইছিলে৷ তাই ---"\nৰিকুৱে আৰু সেইবোৰ শুনি থাকিব নোৱাৰিলে৷ সি নিপনৰ মাকক বিদাই দি ঘৰ মুখে খোজ দিলে৷ তাৰ মনত বহু কথাই তোল-পাৰ লগাবলৈ ধৰিলে৷ সি এবাৰ ভাৱিলে পুলিচক এজেহাৰ দি অহাটো ভাল হ’ল – হয়তো এক বিৰাট ষড়যন্ত্ৰ চলি আছে৷ কথাবোৰ ভাৱি ভাৱি আহি সি ঘৰেই পালেহি৷ পুলিচ থানালৈ যোৱা নহ’ল৷ ইতিমধ্যে আন্ধাৰো হ’ল৷ তাৰ ভাগৰো লাগিল৷ অলপ জিৰণি লৈ পিছত যাব বুলি যি ঘৰত সোমাল৷ বিচনাত পৰি সি অলপ শুবলৈ চেষ্টা কৰিলে৷\nকোনোবাই দোৱাৰত টোকাৰতহে সি আকৌ সাৰ পালে৷ সাৰ পাই দেখিলে প্ৰায় মাজ-ৰাতি হৈছে৷ কোন আহিলে এই ৰাতিখন? সি দোৱাৰখন খুলি দিলে৷ দোৱাৰ মুখত নিপন আৰু অভ্ৰমিকা৷ দুয়ো সোমাই আহিল৷ দুয়োৱে মুখত আঙুলি দি মনে মনে থাকিবলৈ ইংগিত দিলে৷ তাক চ’ফাখনত বহিবলৈ ইংগিত দিলে৷\nসি চ’ফাত বহাৰ পিছত নিপনে ক’বলৈ ধৰিলে -“ৰিকু, আমাক দেখি তুমি আচৰিত হৈছা? তুমি অনুমান কৰাৰ দৰেই, হয়, আমি দুয়ো "হ’ম’ চাইবাৰ-চেপিয়েঞ্চ"....”\nৰিকুৱে নিঃশব্দই শুনি গ’ল৷ অভ্ৰমিকাইও নিপনৰ কথাৰ মাজে মাজে দুআষাৰ ক’লে৷"চোৱা ৰিকু, মানৱ শৰীৰ অস্থায়ী, মৰণশীল৷ ইয়াৰ আন কিছুমান প্ৰতিবন্ধতাও আছে৷ আমি যদি এটা উন্নত শৰীৰৰ গৰাকী হ’ব পাৰো, আপত্তি কিহৰ? যিটো শৰীৰৰ ভাগৰ নালাগে, টোপনি নধৰে – ২৪ ঘণ্টাই অহৰহ কাম কৰিব পাৰে, বেমাৰ-আজাৰ নহয়, লোভ-মোহ নাই, খং-ৰাগ নাই, যৌন অনুৰাগ নাই, চিৰ-যৌৱন হৈ থাকে৷ ভাবি চোৱাচোন আমি কিমান মনোযোগ দি কাম কৰিব পাৰিম, ব্যৱসায়-বাণিজ্য, গৱেষণা, ৰাজনীতি, দেশ-সেৱা আদি যি কামেই নকৰো, কিমান ক্ষিপ্ৰতাৰে উন্নতি কৰিব পাৰিম? হ’ম’ চাইবাৰ-চেপিয়েঞ্চ --- ইয়েই মানৱ জাতিৰ পৰবৰ্তী ক্ৰম-বিবৰ্তন আৰু একমাত্ৰ ভবিষ্যৎ৷ এই বিবৰ্তনে মানৱ-সভ্যতাক দ্ৰুত গতিত আগবঢ়াই লৈ যাব৷ এটা জাতি-বিবাদহীন, ধৰ্ম-বিবাদহীন, ৰাষ্ট্ৰ-বিবাদহীন এক সাৰ্ব-জনীন (acceptable to all) মানৱ সভ্যতাৰ বাবে এই প্ৰযুক্তিগত বিবৰ্তন বৰ্তমান অতি প্ৰয়োজন হৈ পৰিছে৷ সেয়ে এক গোপন গৱেষণাকাৰত আমাক সাঁজি উলিওৱা হৈছে, মানে এই জৈৱ-যান্ত্ৰিক বা বায়’-মেকানিকেল অৱয়ববোৰ৷ যিবোৰ কোনো আচল শৰীৰৰ পৰাই নকল কৰা হয়৷ সেইবোৰৰ সৈতে এইবোৰ জৈৱ-যান্ত্ৰিক ৰবটবোৰ দেখাই-শুনাই হুবহু একেই৷ আনকি আমি মানস-পটো নকল কৰি উলিয়ালৈ সক্ষম হৈছো৷ মুঠতে এইবোৰ মূল মানুহজনৰ প্ৰতিবৰ্ধিত-প্ৰতিমূৰ্ত্তি৷"\nৰিকুৱে কথাবোৰ শুনি গ’ল৷ কিন্তু একো বিশ্বাস কৰিব নোৱাৰিলে৷\nনিপনে আৰু কৈ গ’ল – “এতিয়া সেই পাৰ্থিৱ শৰীৰৰ প্ৰয়োজন নাই৷ তোমাকো এনে এটা শৰীৰৰ গৰাকী হ’বলৈ আমন্ত্ৰণ জনালোঁ৷ তোমাৰ এই পৰিবৰ্তন আমাক, মানে নতুন মানৱ সভ্যতাক অতিকৈ প্ৰয়োজন৷ আমি কৰি থকা কোৱাণ্টাম-মেকানিক্সৰ গবেষণা আৰু ক্ষিপ্ৰতাৰে, অধিক মনোযোগেৰে কৰিব পাৰিম - মানৱ জাতিৰ মঙ্গলৰ বাবে৷ মই এই পৰিবৰ্তন আজি ছমান মান আগতেই কৰি ল’লো, এতিয়া তোমাৰ পাল৷ তুমি না নকৰিবা৷”\nৰিকুৱে সুধিলে -“তাৰ মানে তোমালোকে মোৰ হুবহু ৰবট এটা বনাব বিছাৰিছা?"\n-"হয়৷ তুমি ঠিক বুজিছা৷ কিন্তু ৰবট নহয়, হ’ম’ চাইবাৰ-চেপিয়েঞ্চ৷"\n-"তোমালোকে যি বুলি নোকোৱা, মুঠতে ৰবট৷ মোৰ হুবহু ৰবট এটা বনোৱা বাৰু, তাত মোৰ কোনো আপত্তি নাই৷ কিন্তু তাৰ বাবে মই কি কৰিব লাগিব?”\nনিপনে উত্তৰ দিলে – “আচলতে কামটো ইমান সহজ নহয়৷ তোমাৰ হুবহু আৱয়ব তৈয়াৰ কৰাত অসুবিধা নাই৷ কিন্তু তোমাৰ দক্ষতা, জ্ঞান, অভিজ্ঞতা, চিন্তা সকলোবোৰৰ আমি প্ৰতিলিপি কৰিব লাগিব৷ তাৰ পিছত সেই প্ৰতিলিপি নতুন আৱয়বটোত স্থাপন কৰিব লাগিব৷ তেনে নকৰিলে তুমি কৰি থকা কোৱাণ্টাম মেকানিক্সৰ কামবোৰ সুকলমে কৰিব পৰা নাযাব৷ তাৰ বাবেই তোমাৰ অনুমতি লাগে৷ ”\n-“তাৰ বাবে কি কৰিব লাগিব?”\n-“তোমাৰ শৰীৰত আমি কিছুমান 'নেন’বট' এৰি দিব লগিব৷ মানে কিছুমান জীৱাণু সদৃশ ৰবট৷ এই নেন’বটবোৰে তোমাৰ মষ্টিস্কৰ পৰা তথ্যসমূহ সংগ্ৰহ কৰি আমালৈ পঠিয়াই দিব আৰু আমি সেইবোৰ তোমাৰ এই উন্নত-মানৰ নতুন শৰীৰটোত সুকলমে স্থাপন কৰি দিম৷"\n-“মানে মোৰ ব্ৰেইনত---”\n-“হয়, তোমাৰ ব্ৰেইনত এটা ‘টিউমাৰ’ আমি স্থাপন কৰিব বিচাৰিছো – এটা নেন’বট সমষ্টিৰ কৃত্ৰিম টিউমাৰ৷”\n-“তেতিয়া মোৰ কি হ’ব?”\n-“তুমি এটা নতুন জৈৱ-যান্ত্ৰিক শৰীৰ লাভ কৰিবা৷”\n-“আৰু, এইটো শৰীৰ?”\n-“সেইটো পৰিত্যক্ত হৈ যাব৷ তোমাক আৰু তাৰ প্ৰয়োজন নহ’ব৷ মানে সেইটোৰ মৃত্যু হ’ব৷”\nনিপন আৰু অভ্ৰমিকাই ৰিকুৱে কিবা উত্তৰ দিয়ালৈ বাট চাই থাকিল৷\nকিছু সময় ভাৱি ৰিকুৱে ক’লে – “এইটো এটা বৰ ডাঙৰ সিদ্ধান্ত৷ অলপ অদ্ভূতো৷ মোক দুদিনমান সময় দিয়া৷”\n-“সময় নাই৷ আমাক তোমাৰ সিদ্ধান্ত এতিয়াই লাগে৷”\nৰিকুৱে একো ক’বলৈয়ে নাপালে৷ নিপনে এটা সুহুৰি মাৰিলে৷ লগে লাগে গিৰিপ-গাৰাপ কৈ দুটা প্ৰকাণ্ড বাহুবান মানুহ, হয়তো "হ’ম’ চাইবাৰ-চেপিয়েঞ্চ" সোমাই আহিল৷ তাক গবা মাৰি ধৰিলে৷ অভ্ৰমিকাই এটা বাকচৰ পৰা বেজি এটা উলিয়াই ৰিকুৰ ডিঙিৰ পিছফালে কিবা জুলীয় পদাৰ্থ অলপ ভৰাই দিলে৷\n“এইবোৰ কি ইনজেকচন্ দিলা মোক?” – ৰিকুৱে চিঞৰি সুধিলে৷ কোনেও একো নাপাতিলে৷ নিপন আৰু অভ্ৰমিকাই তাৰ ফালে কেবল এটা কপট চাওনি দিলে৷ আৰু সকলো খৰ-ধৰকৈ তাৰ কোঠাৰ পৰা ওলাই গুছি গ’ল৷\nতাৰ ধুৱলি-কুৱলীও লাগিল, মুৰটো আচন্দাই গ’ল৷ সি চফাখনতে বহু সময় বহি থাকিল৷ সময়বোৰ কেনেকৈ পাৰ হৈ গ’ল, সি গমেই নাপালে৷ ইতিমধ্যে বাহিৰত পোহৰ হ’ল৷ সি কোনোমাতে উঠিলে৷ সি দৰ্জা খুলি বাহিৰলৈ চাই পঠিয়ালে৷ তাৰ যেন বিবেক আৰু আবেগৰ মাজত এক তোল-পাৰ যুদ্ধ লাগিছে৷ সি চিধাই ওচৰৰ পুলিচ-থানালৈ বুলি গতি কৰিলে৷ এখন এজাহাৰ দিবলৈ৷\nথানাত তাৰ পুৰণি চিনাকী এচিপি গগৈক দেখা পালে৷ অন্ততঃ এজন চিনাকী মানুহ আছে৷\n-“গগৈ দা, ভালনে?”\n-“অ’ ৰিকু!! মোৰ ভালেই, তুমি কোৱাচোন৷ কি খবৰ৷”\n-“গগৈ দা, যোৱা কালি এটা সংঘাটিক ঘটনা হৈ গ’ল৷ মই এখন এফ-আই-আৰ দিব বিছাৰিছোঁ৷”\n-“অ’ কি হ’ল, কোৱচোন৷”\nৰিকুৱে সকলো কথা বৰ্ণনা কৰি ক’লে৷\nগগৈয়ে এফ-আই-আৰ লিখিবলৈ আৰম্ভ কৰিছিলে যদিও, মাজতে ৰৈ গ’ল৷ ৰিকুৰ কথা শেষ হোৱাৰ পিছত কাণখন খজুৱাই খজুৱাই ৩২টা দাঁত উলিয়াও ক’লে – “ডেকা ল’ৰা৷ উত্তৰ-গুৱাহাটিৰ 'ব্ৰেইন-জ’ন'(brain-zone)-বুলি কোনো অঞ্চল নাই৷ তাত কোনো ‘ইন্সটিটিউত অৱ অৰ্টিভিচিয়েল ইন্টেলিজেঞ্চ' নামৰ অনুস্থানো নাই৷ তুমি কেবল তোমাৰ লেবৰেটৰিটোত সোমাই নাথাকিবা৷ অলপ ইফালে-সিফালে ঘুৰিবা৷ ছোৱালী এজনী পাৰিলে গোটাই লোৱা৷ অকলে অকলে থাকি থাকি তোমাৰ এইবোৰ সকলো মতিভ্ৰম হৈছে৷”\nছোৱালী গোটাবলৈ গৈয়েইতো সকলো লটি-ঘটি - তাৰ ক’বলৈ মন গৈছিল৷\n-“গগৈ দা, মোক বিশ্বাস কৰক৷ সঁচালৈ এনে ঘটনা ঘটিছে৷”\nগগৈ তাৰ কোনো কথাই বিশ্বাস নকৰিলে৷ সদাই তামুল খাই থকা এচিপি গগৈৰ দাঁত কেইটা একেবাৰে ৰঙচোৱা৷ আজি সি গগৈৰ একেবাৰে ধক-ধককৈ বগা দাঁত৷ আধা টপা মুৰটোতো চুলি অলপ বেছিকৈ দেখিলে ৰিকুৱে৷ তাৰ সন্দেহ হ’ল - জানোচা এচিপি গগৈয়ো এটা ....\nএকো বিশ্বাস কৰিব নোৱাৰি৷ গোটেইখন লাহে লাহে সলনি হৈ আহিছে৷ সি থানাৰ পৰা ওলাই আহিল৷\nএইবাৰ সি তাৰ ঘৰুৱা ডাক্তৰ ডাঃ হুছেইনক লগ কৰি আহিবলৈ সিদ্ধান্ত ল’লে৷ তাৰ পৰিয়ালৰ বহু পুৰণি ডাক্তৰ৷ সি “চাচা” বুলিয়েই তেওঁক মাতে – সমন্ধতো কিবা এটা লাগে৷ দুজনমান ৰোগী যোৱাৰ পিছত তাৰ ডাক্তৰক লগ কৰাৰ পাল পৰিল৷\n-“চালাম ৱালিকুম, ৰিকু জান, আহা৷”\n-“ৱালিকুম চালাম, হুছেইন চাচা৷ মোৰ কিবা বেমাৰ হৈছে নেকি, চাওকচোন৷”\n-“কি হ’ল? কি অসুবিধা পাইছা?”\n-“এতিয়ালৈকে একো পোৱা নাই, কিন্তু…”\nসি ডাক্তৰক যোৱা ৰাতি কি কি হ’ল থুলমুলকৈ ক’লে৷ অতি মনোযোগেৰে শুনিলে যদিও তেওঁৰ মুখৰ চাওনিত এক অবিশ্বাসৰ ভাৱ৷ তথাপি ডাক্তৰ হুছেইনে সি ডিঙিৰ পিছফালে য’ত বেজি দিয়া বুলি ক’লে তাত ভালকৈ চালে৷\n-“মই চকুৰে একো ধৰিব পৰা নাই৷ তথাপি তুমি ব্লাড-টেষ্ট এটা কৰাই লোৱা৷ কিবা থাকিলে ওলাই যাব৷”\nকেইসপ্তাহমান পাৰ হৈ গ’ল৷ ৰিকুৰ ব্ৰেইন-টিউমাৰ এটা ধৰা পৰিছে৷ ডাক্তৰে দিয়া ঔষধ পাতি খাই আছে৷ কিন্তু ভাল হোৱা নাই, লাহে লাহে বাঢ়িহে আহিছে৷ তাৰ সেই ৰাতিৰ ঘটনা কোনোৱেও বিশ্বাস নকৰিলে৷ তাৰ হাতত আন কোনো প্ৰমাণো নাই৷ তাৰ হয়তো মৃত্যু অনিৰ্বায্য৷ কিন্তু তাৰ প্ৰতিবিম্ব স্বৰূপ এটা ‘হ’ম’ চাইবাৰ চেপিয়েঞ্চ’ হয়তো কৰোবাত তৈয়াৰ হৈ আছে৷\nআজি কেইদিনমান তাৰ বৰ দুৰ্বল লাগি আছে৷ লেবৰ’টৰিলৈ সি যোৱা নাই৷ আজিও যাবলৈ বৰ এলাহ লাগিল৷ সি খবৰ দিবলৈ লেবলৈ ফোন কৰিলে৷ চেক্ৰেটেৰি হাজৰিকা বাইদেউৱে ধৰিলে – “হেল্ল, কুৱাণ্ট্-লেব৷”\n-“হাজৰিকা বাইদেউ, মই ৰিকুৱে কৈছো৷ আজিও মই লেবলৈ নাযাও…”\n-“আজিও নাযাও, মানে? তুমিতো লেবৰেটৰিতে আছা৷”\n-‘নাই, মই ঘৰত৷ আজি কেইবাদিনো মই ঘৰতেই আছো৷”\nতেনেতে ইফালৰ পৰা আন এটা মাত শুনা গ’ল – “বাইদেউ কোনে ফোন কৰিছে?”\n-“কোনোবাই তোমাৰ নাম লৈ চুপতি কৰিছে৷”\n-“চাও দিয়কচোন ফোনটো৷”\nফোনটো আনজন বক্তিয়ে কাঢ়ি লোৱাৰ দৰে লৈ ৰিকুক সুধিলে – “কোন এইটো?”\n-“মই ৰিকু, মানে ৰকিবুল আহমেদ৷ আপুনি কোন?”\n-“আপুনি কোন? ধেমালি কৰিবলৈ আহিছে – মোৰ নাম লৈ? এতিয়াই ফোন থওক৷ আকৌ এনেকৈ ধেমালি কৰিলে কথা বেয়া হ’ব৷”\nফোনটো কাট হৈ গ’ল৷ ৰিকুৰ ইতিমধ্যে ইমানেই দু্ৰ্বল লাগিল যে সি চ’ফাৰ পৰাই উঠিব নোৱাৰা হ’ল৷ তাৰ শ্বাস-নিশ্বাস লোৱাত সাংঘাটিক কষ্ট হ’ল৷\nসি চ’ফাখনতে বহি থাকিল৷ এপাকত আই-পি-টিভিটো আপোনা-আপোনি বাজি উঠিল - সি হয়তো অজানিতে ৰিমোটটোত হেচা দিলে৷ 'নিতৌ-৩৬৫' চেনেলটো লাগি আছিল৷ নতুনকৈ পুণঃ নিৰ্বাচিত প্ৰধানমন্ত্ৰী ৰিজিজুৰ কৰ্ম-নিষ্ঠা আৰু জীৱনপঞ্জীৰ ওপৰত এখন চিত্ৰ-তথ্য দেখুৱাই আছে৷ তেওঁ হেনু প্ৰায় ২৪ ঘণ্টাই কাম কৰে - বিৰতি নোহোৱাকৈ৷ খোৱা-বোৱাতো বিশেষ ৰুচি নাই৷ কেবল কাম কাম আৰু কাম৷ এইবাৰৰ নিৰ্বাচনতো তেওঁ কূটনৈতিক পটুতা শলাবলগীয়া৷ মানুহজনৰ সাংঘাটিক স্মৃতিশক্তি - মুখৰ আগত প্ৰত্যেক সমষ্টিৰ জন-গাঠনিৰ সবিশেষ, আন্তঃগাঠনি বিকাশৰ প্ৰকল্পসমূহৰ সবিশেষ৷ প্ৰত্যেক অঞ্চলৰ ৰাইজৰ প্ৰয়োজনীয়তাসমূহ তেওঁৰ যেন জল-জল পট পট কৈ মুখস্থ৷ আনহাতে মানুহজনক এতিয়াও বসয়ৰ চাপে চুব পৰা নাই৷ ২০ বছৰ আগতে যেনে আছিল, এতিয়াও তেনে হৈয়ে আছে৷\nৰিকুৱে যেন সকলো বুজি উঠিলে৷ কিন্তু এতিয়া তাৰ একো কৰাৰ শক্তি নাই৷ এনেতে নিপনৰ লগত সেইদিনাখন ৰাতি অহা বাহুবলি চাইবাৰ-চেপিয়েঞ্চ দুটা আকৌ আহি ওলালহি৷ সিঁহতি ৰিকুৰ মৃতপ্ৰায় শৰীৰটো এম্বোলেঞ্চ এখনত ভৰাই লৈ গুছি গ’ল৷\nহয়তো পঢ়ি আনন্দ পাব ---


Zpac in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Zpac ar byavahar, ppali, parshwakriya, upkaar, kriya-pratikriya aaru satarkatabani\nZpac की जानकारी\nZpac ৰ লাভ আৰু ব্যৱহাৰসমূহ- Zpac Benefits & Uses in Assamese- Zpac ar laabh aaru byavaharsamuh\nZpac ৰ পালি আৰু সেয়া কেনেদৰে ল'ব- Zpac Dosage & How to Take in Assamese - Zpac ar paali aaru xeya kenedore lobo\nZpac ৰ পাৰ্শ্চক্ৰিয়াসমূহ- Zpac Side Effects in Assamese- Zpac ar parshwakriyasamuh\nZpac সংক্ৰান্ত সতৰ্কতাবাণীসমূহ- Zpac Related Warnings in Assamese- Zpac xonkranta xatarkatabanisamuh\nঅইন দৰৱৰ সৈতে Zpacৰ গুৰুতৰ ক্ৰিয়া-প্ৰতিক্ৰিয়া- Severe Interaction of Zpac with Other Drugs in Assamese- Oinor xoite Zpac ar gurutor kriya-pratikriya\nZpac মতভেদসমূহ- Zpac Contraindications in Assamese- Zpac nishedhsamuh\nZpac ৰ বিষয়ে সততে সোধা প্ৰশ্নসমূহ- Frequently asked Questions about Zpac in Assamese- Zpac ar bikhoye satate xodha prashnasamuh\nখাদ্য আৰু মদৰ সৈতে Zpac ক্ৰিয়া-প্ৰতিক্ৰিয়া- Zpac Interactions with Food and Alcohol in Assamese- khadya aaru modor xoite Zpac kriya-pratikriya\nZpac ৰ লাভ আৰু ব্যৱহাৰসমূহ - Zpac Benefits & Uses in Assamese - Zpac ar laabh aaru byavaharsamuh\nZpac তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nZpac ৰ পালি আৰু সেয়া কেনেদৰে ল'ব - Zpac Dosage & How to Take in Assamese - Zpac ar paali aaru xeya kenedore lobo\nZpac-ৰ উপাদানসমূহ - Zpac Active Ingredients in Assamese - Zpac-ar upadaansamuh\nZpac ৰ পাৰ্শ্চক্ৰিয়াসমূহ - Zpac Side Effects in Assamese - Zpac ar parshwakriyasamuh\nগৱেষণাৰ ভিত্তিত, Zpac ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nZpac সংক্ৰান্ত সতৰ্কতাবাণীসমূহ - Zpac Related Warnings in Assamese - Zpac xonkranta xatarkatabanisamuh\nZpac-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nZpac ৰ গৰ্ভৱতী মহিলাৰ ক্ষেত্ৰত বহুতো ভয়ানক পাৰ্শ্ব-প্ৰতিক্ৰিয়া আছে, গতিকে ইয়াক চিকিতসকৰ পৰামৰ্শ অবিহনে গ্ৰহণ নকৰিব।\nZpac-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nযিবোৰ মহিলাই স্তনপান কৰাই আছে সেইবোৰে Zpac গ্ৰহণ কৰাৰ পিছত গম্ভীৰ ক্ষতিকাৰক প্ৰভাৱ অনুভৱ কৰিব পাৰে। ইয়াক কেৱল চিকিতসকৰ নিৰীক্ষণত গ্ৰহণ কৰা উচিত নহয়।\nবৃক্কত Zpac কি প্ৰভাৱ দেখা গৈছে?\nZpacৰ বৃক্ক ৰ ওপৰত কোনো পাৰ্শ্ব-প্ৰতিক্ৰিয়া নাই।\nযকৃতত Zpac কি প্ৰভাৱ দেখা গৈছে?\nZpacৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Zpac ৰ কি প্ৰভাৱ দেখা গৈছে?\nZpacৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Zpacৰ গুৰুতৰ ক্ৰিয়া-প্ৰতিক্ৰিয়া - Severe Interaction of Zpac with Other Drugs in Assamese - Oinor xoite Zpac ar gurutor kriya-pratikriya\nZpac তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nZpac মতভেদসমূহ - Zpac Contraindications in Assamese - Zpac nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Zpac লোৱা অনুচিত যাতে -\nZpac ৰ বিষয়ে সততে সোধা প্ৰশ্নসমূহ - Frequently asked Questions about Zpac in Assamese - Zpac ar bikhoye satate xodha prashnasamuh\nএই Zpac-এ অভ্য়াস বা নিচাৰ সৃষ্টি কৰে নেকি?\nনহয়, Zpac আসক্তি সৃষ্টি কাৰক বুলি কোনো সাক্ষ্য নাই।\nআপুনি Zpac লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, চিকিত্সা পৰামৰ্শ অনুসাৰেহে Zpac লওক।\nমানসিক ৰোগৰ চিকিত্সাৰ বাবে Zpac লৈ কোনো লাভ নাই।\nখাদ্য আৰু মদৰ সৈতে Zpac ক্ৰিয়া-প্ৰতিক্ৰিয়া - Zpac Interactions with Food and Alcohol in Assamese - khadya aaru modor xoite Zpac kriya-pratikriya\nখাদ্য আৰু Zpacৰ ক্ৰিয়া-প্ৰতিক্ৰিয়া\nখাদ্যৰ সৈতে Zpac লোৱাট নিৰাপদ।\nমদ আৰু Zpacৰ মাজৰ প্ৰতিক্ৰিয়া\nমদৰ সৈতে Zpac সেৱন কৰাটো বিপজ্জনক হ'ব পাৰে।


ছিন্নমূল (-মানসী গোস্বামী) - সাহিত্য ডট অৰ্গ\nততাতৈয়াকৈ গা-পা ধূই আজৰি হোৱা আকাশীৰ হাতত চাহকাপ তুলি দি মাকে গোঁসাইঘৰৰ পিনে খোজ দিলে । এইখিনি মাকৰ নিজা সময়; বেছ কিছুসময় তেওঁ থাপনাৰ আগত ব্যস্ত হৈ থাকে এইপৰত । লাহে লাহে থাপনাৰ আগৰ ফুল-তুলসীবোৰ পৰিস্কাৰ কৰে ; সভক্তিৰে ঘোষা গাই গাই ধূনাৰ মলাটো লৈ গোটেই ঘৰটোতে এপাক মাৰে আৰু পুনৰ ধূনাৰ মলাটো গোঁসাই থাপনাৰ আগত থৈ মূৰটো দোঁৱাই ওলাই আহে ! ভগৱান বিশ্বাসী নহ’লেও, সন্ধিয়াপৰত মাকৰ এই ব্যস্ততাখিনি আকাশীয়ে উপভোগ কৰে; একান্ত মনে শুনে মাকৰ সুললিত মাতেৰে নিগৰা সেই বেদনাগধূৰ প্ৰাৰ্থনা !\nআজি পিছে তাই মাকৰ প্ৰাৰ্থনালৈ নৰ’ল । জৰুৰী কাম এটা আছে । সেয়ে তাই চাহকাপ লৈয়ে নিজৰ পঢ়াকোঠালৈ খোজ দিলে । ইমন, মানে তাইৰ ভাগিনীজনীলৈ মেইল এটা কৰিব লাগে । এইসময়ত ইমনক অনলাইন পোৱাৰ সম্ভাৱনা নাই। নিজৰ পঢ়া-খেলা লৈ সপ্তাহৰ ছয়োটা দিন ব্যস্ত হৈ থকা ইমনে ৰবিবাৰেহে ‘ফেচবুক’ত বহুসময় কথা হয় মাহীয়েক আকাশীৰ সতে।অইনদিনা মাথোঁ ফোনত কেৱল ভাল-বেয়াৰ খবৰ লৈয়ে সামৰে। আকাশীৰ বায়েক তৰালিহঁত দিল্লীত থাকে; ভিনিয়েকৰ কৰ্মসূত্ৰে। সৰুৰে পৰা অসমৰ বাহিৰতে ডাঙৰ হোৱা ভাগিনীয়েক ইমনৰ পঢ়া-শুনাও তাতেই; সেয়ে আকাশীৰ চিন্তা হয় তাই নিজৰ শিপা চিনি নোপোৱা, মাতৃভাষা নজনা ছোৱালী এজনী হয়গৈ বুলি । কাণ-সমনীয়া বায়েকক সততে তাই সেই কথাষাৰেই মনত পেলাই দিয়ে ; ইমনৰ স’তে যাতে তেওঁলোক দুয়ো অসমীয়াতে কথা পাতে; তাইক অসমৰ কলা-সাহিত্য-ভাষা-সংস্কৃতিৰ বয়সৰ জোখাৰে জ্ঞান দি যায়।\nআজিৰ মেইলটো কৰাটো জৰুৰী; কাৰণ ভাগিনীয়েকে অসমীয়া শিকিব পৰাকৈ সুবিধা এটাৰ কথা আকাশীয়ে জানিব পাৰিছে । কম্পিউটাৰ, চ’চিয়েল মিডিয়া আদিৰ সতে অধিক অভ্যস্ত ভাগিনীয়েকৰ দৰে কিশোৰ-কিশোৰীয়ে ইণ্টাৰনেটতে অসমীয়া লিখা আৰু পঢ়িব পৰাকৈ কিছুমান সুবিধা হৈছে।এখন মহাবিদ্যালয়ৰ প্ৰৱক্তা হিচাপে কৰ্মৰতা আকাশীহঁতৰ বয়সৰে এচাম ন ন যুৱক-যুৱতী লাগি আছে এই প্ৰচেষ্টাত । সাহিত্য ডট্ অৰ্গ, শব্দ ডট অৰ্গ, ৱিকিপেডিয়া, ৱিকিউৎসৰ দৰে ৱেবচাইট, জাহ্নৱী, ৰ’দালি, পানিনী কি বৰ্ড আদিৰে ইণ্টাৰনেটত অসমীয়াত লিখা, অসমীয়া শব্দ শিকা, অসমীয়া কলা-সাহিত্য-সংস্কৃতি-বুৰঞ্জীৰ চৰ্চা আৰম্ভ হৈছে । এই সুবিধাবোৰৰ কথা মাত্ৰ কিছুদিনৰ আগেয়েহে আকাশীয়ে জানিব পাৰিছিল। কিছুদিন সকলোখিনি চালি-জাৰি চোৱাৰ পাছত এইসকলোবোৰৰ বিষয়ে ভাগিনীয়েকক বহলকৈ আজিয়ে জনাই থ’ব বুলি ভাৱিছে আকাশীয়ে। উচ্চতৰ মাধ্যমিকত পঢ়ি থকা ইমনে এতিয়াৰ পৰা ইণ্টাৰনেটতে সকলো চৰ্চা কৰিব পাৰিব অন্ততঃ!\nঅতি উৎসাহেৰে কম্পিউটাৰত ইণ্টাৰনেটতো সংযোগ কৰি দি আকাশীয়ে মেইলটো খুলিলে। প্ৰথমেই মেইল লিখাৰ আগেয়ে আহি থকা মেইলখিনি চাই লওঁ বুলি ভাঁৱোতেই চকুত পৰিল ইমনৰে মেইল এটা; আগদিনা পঠোৱা। কালি নিজৰ মহাবিদ্যালয়খনৰ প্ৰতিষ্ঠা দিৱসৰ অনুষ্ঠানৰ ব্যস্ততাৰ বাবে ইমনৰ সতে কথা ন’হল আকাশীৰ। সেয়ে ছাগে অভিমান কৰি লিখিছে তাই । ‘উস! কি যে হ’ব, এই ছোৱালীজনীৰ’ বুলি মনে মনে কৈ আকাশীয়ে মেইলটো খুলি ল’লে আৰু চকু ফুৰাই গ’ল —- “মাহী, প্লিজ ! ন’ ম’ৰ এচামিজ বুকচ্ এণ্ড এচামিজ টিচিং ! আই এম ফেড আপ অৱ অল দিজ ! আই ডণ্ট ৱান্ট টু লাৰ্ণ ইয়’ৰ লেংগুৱেজ । আই ডণ্ট ৱাণ্ট টু স্পীক দেট অলচ’ !! ইটচ্ চাচ্ছ এ ব’ৰিং ৱান! হ’প, ইউ ৱণ্ট মাইণ্ড!!——-” মেইলৰ পিছৰ ফালে কি আছিল, পঢ়া নহ’ল আকাশীৰ! লাহেকৈ “ব্ৰাউজাৰ”টো বন্ধ কৰি, কম্পিউটাৰ বন্ধ কৰাৰ নিৰ্দেশটো দি তাই কোঠাৰ পৰা ওলাই আহিল । প্ৰাৰ্থনা সামৰি বাৰান্দালৈ ওলাই অহা মাকৰ হাতত গোঁসাইঘৰৰ ধূনাৰ মলাৰ ছিঙা ঠেৰুটো – ‘চা-চোন চা, মাজনী; সিদিনাহে আনিছিলোঁ মলাটো; ঠেৰুডাল কেনেকৈ ছিঙি থাকিল আজি!কামেই নোহোৱা হ’ল আৰু সেইটোৰ !!”\nআকাশীয়ে একো নামাতিলে ; সৱবোৰ ছিন্নমূল হৈ পৰিছে তাৰমানে !!\n(এই গল্পটোৰ মূল জুমুঠিটোৰ ৰচনা কাল – ২০০৫/০৬ চন; তেতিয়া আজিৰ দৰে আন্ত:জালত অসমীয়া চৰ্চা হোৱা নাছিল ; গতিকে সময়ৰ সতে মিলাই পটভূমিৰ সালসলনি ঘটোৱা হৈছে । আমাক ইউনিকোডত অসমীয়া লিখিবলৈ শিকোৱা ‘অসমীয়া কথা বতৰা’ গোটৰ সমূহ কৰ্মকৰ্তালৈ আন্তৰিক কৃতজ্ঞতাৰে গল্পটো আগবঢ়ালোঁ ।)


সাজু হওকঃ অচিৰেই চলমান-জাৰীণ খানৰ বিয়া!... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nঅসমীয়া প্ৰতিদিন ৰ দ্বাৰা\t Aug 19, 2019 ত শেষ সম্পাদনা কৰা হৈছে\nডিজিটেল ডেস্কঃ চলমান খানেই তেওঁক প্ৰৱেশ কৰোৱাইছিল বলিউদত। সেই সময়ত খুবেই চৰ্চা হৈছিল যে তেওঁ হৈছে চলমানৰ প্ৰেমিকা, কিয়নো তেওৰ চেহেৰাৰ সৈতে মিল আছিল কেটৰীণা কেঈফৰ। হিন্দী ছবি বীৰৰ জৰিয়তে বলিউদত আত্মপ্ৰকাশ কৰা এই গৰাকী অভিনেত্ৰী জাৰীণ খান পুনৰ এবাৰ চৰ্চালৈ আহিছে।\nছচিয়েল মিডিয়াৰ লগতে একাংশ সংবাদ মাধ্যমত বিগত কেইটামান দিন ধৰি চৰ্চা চলিছে যে, চলমান খানৰ সৈতে বিয়াত বহিব জাৰীণ খান। এই কথা নিজমুখে স্বীকাৰ কৰিছে অভিনেত্ৰী জাৰীণ খানে। এটা সাক্ষাৎকাৰত জাৰীণে কয় যে চলমানৰ সৈতে মই অচিৰেই বিয়াত বহিম। কিয়নো তেওক মই পচন্দ কৰো। উল্লেখ্য যে, ধেমালিৰ চলেৰে অভিনেত্ৰীগৰাকীয়ে কোৱা এই কথাষাৰেই পিছত ভাইৰেল হৈ পৰে সকলোতে।\nদৰাচলতে সাক্ষাৎকাৰত এটা প্ৰশ্ন শিতান আছিল যে-ভৱিষতে আপুনি কাক বিয়া কৰোৱাৰ সপোন আছে! সেই প্ৰশ্নৰ উত্তৰত তেও উত্তৰ দিয়ে যে-মই চলমানকে বিয়া কৰাব খোজো।\nহিমাচল প্ৰদেশত ডাৱৰ বিস্ফোৰণ, নিহত ৩০\nহঠাৎ বৃদ্ধি নদীৰ জলপৃষ্ঠ! দলঙৰ ওপৰত আৱদ্ধ দুজনক হেলিকপ্টাৰেৰে উদ্ধাৰ… VIDEO


কৰ্মচাৰীৰে "বছ"ৰ প্ৰেমৰ সম্পৰ্ক থকা উচিত নে? আমাৰ প্ৰতিষ্ঠানবোৰত আছে নে স্পষ্ট নীতি?\n“কৰ্মচাৰীৰে প্ৰেম নিষিদ্ধ নীতি”ত চাকৰি গ’ল McDonald-ৰ মুখ্য কাৰ্য্যবাহীৰ\nকৰ্মচাৰীৰ সৈতে "বছ"-এ প্ৰেম কৰা উচিত নে? ভাৰত তথা অসমৰ প্ৰতিষ্ঠানবোৰত আছে নে স্পষ্ট নীতি?\nমেকড’নাল্ডৰ বিদায়ী চি ই অ’ (মুখ্য কাৰ্য্যবাহী বিষয়া) ষ্টীভ ইয়েষ্টাৰব্ৰুক। ফটোৰ উৎস : টুইটাৰ।\nঅসমৰ দৰে বিশ্বৰ বিভিন্ন কোণৰ সৰু সৰু অঞ্চললৈও সম্প্ৰসাৰিত হোৱা ফাষ্ট ফুডৰ বিয়াগোম কোম্পানি মেকড’নাল্ডৰ চি ই অ’ (মুখ্য কাৰ্য্যবাহী বিষয়া) ষ্টীভ ইয়েষ্টাৰব্ৰুকে চাকৰি হেৰুৱাইছে মহিলা কৰ্মচাৰীৰ সৈতে ৰখা সম্পৰ্কৰ বাবে।\nবিশ্বজুৰি জাল থকা আমেৰিকাৰ বিশ্বখ্যাত কোম্পানিটোৰ ব’ৰ্ডে ১ নৱেম্বৰত ইয়েষ্টাৰব্ৰুকক বিদায় দিয়াৰ সপক্ষে ভোট দিয়ে, যিটো ৩ অক্টোবৰত ৰাজহুৱা কৰা হয়।\nমহিলা কৰ্মচাৰীগৰাকীৰ সৈতে ব্ৰিটিছ মূলৰ চি ই অ’জনৰ সম্পৰ্ক সন্মতিপূৰ্বক আছিল বুলি বি বি চিয়ে দিয়া বাতৰিটোত প্ৰকাশ। ৫২ বছৰীয়া ইয়েষ্টাৰব্ৰুক এজন বিবাহ বিচ্ছেদিত লোক আৰু তেওঁ তিনিটা সন্তানৰো পিতৃ।\nব’ৰ্ডৰ সিদ্ধান্তটোৰ পিছতে তেওঁ কোম্পানিটোৰ ষ্টাফলৈ প্ৰেৰণ কৰা ইমেইলত “সম্পৰ্ক”টো স্বীকাৰ কৰে আৰু ইয়াক এটা “ভুল” বুলি মানি লয়।\n“এইটো এটা ভুল আছিল। ব’ৰ্ডৰ সৈতে মই সহমত পোষণ কৰিছো”, কোম্পানিৰ নীতি উলংঘা কৰা বুলি স্বীকাৰ কৰি ইয়েষ্টাৰব্ৰুকৰ মন্তব্য।\nইয়েষ্টাৰব্ৰুক কোম্পানিটোত ২০১৫ চনত মুখ্য কাৰ্য্যবাহী হিচাপে নিযুক্ত হৈছিল। তেওঁৰ দিনত মেকড’নাল্ডে দোপতদোপে উন্নতি কৰিছিল আৰু তেওঁৰ দৰমহাও আছিল অকল্পনীয়ভাৱে উচ্চ।\nইয়েষ্টাৰব্ৰুকৰ ঠাইত এতিয়া ৫২ বছৰীয়া আমেৰিকান ক্ৰিছ কেম্পজিন্সকি (Chris Kempczinski) কোম্পানিটোৰ নতুন চি ই অ’ হ’ব।\nউল্লেখযোগ্য যে মেকড’নাল্ডকে ধৰি বিশ্বৰ প্ৰায়বোৰ বৃহৎ কোম্পানিয়ে নিবিড়তা-বিৰোধী নীতি (anti-fraternization policy) গ্ৰহণ কৰে। এই নীতিত ওপৰৱালাই তলৰ কৰ্মচাৰীৰ সৈতে প্ৰণয়জনিত সম্পৰ্ক বা তেনেকুৱা ধৰণৰ নিবিড়তা ৰক্ষা কৰিব নোৱাৰে।\nসাধাৰণতে সকলো মেনেজাৰৰ ক্ষেত্ৰত এই নীতি প্ৰযোজ্য। ইয়াৰ ফলত কৰ্মচাৰীগৰাকীয়ে পদোন্নতিকে ধৰি আন আন সুবিধাৰ ক্ষেত্ৰত অনুগ্ৰহ আদায়ৰ সুযোগ নাথাকে বা ওপৰৱালায়ো কৰ্মচাৰীৰ প্ৰতি প্ৰতিশোধমূলক দৃষ্টি ল’ব নোৱাৰে। কোম্পানিত কৰ্মচাৰীসকলৰ সমতা, নিৰপেক্ষতা নিশ্চিত কৰাতো এই নীতিয়ে সহায় কৰে। এই কোম্পানিবোৰৰ প্ৰায়বোৰেই বিবাহিত দম্পতীৰ দুয়োজনকে নিয়োগ নকৰাৰ নীতিও লয়।\nযোৱা বছৰ আন এটা বিশ্বখ্যাত কোম্পানি ইনটেলে (চিপ উৎপাদনকৰ্তা কোম্পানি) ইয়াৰ মুখ্য কাৰ্য্যবাহী ব্ৰায়ান ক্ৰানিকক (Brian Krzanich) পদত্যাগ কৰিবলৈ বাধ্য কৰিছিল। ৫৮ বছৰীয়া ব্ৰায়ানৰ সম্পৰ্কটো তেতিয়া অতীত হৈছিল যদিও পলমকৈ ঘটনাটোৰ বিষয়ে অৱগত হোৱা কোম্পানিটোৱে কোম্পানিৰ নীতিৰ ক্ষেত্ৰত কঠোৰতা প্ৰদৰ্শন কৰে। ২০১১ চনত এই নীতি গ্ৰহণ কৰাৰ পূৰ্বে কোম্পানিটোৰ পূৰ্বৰ চি ই অ’ৰ লগতে সহ-প্ৰতিষ্ঠাপক এজনেও কৰ্মচাৰীক বিয়া কৰাইছিল।\nভাৰত তথা অসমৰ ঔদ্যোগিক প্ৰতিষ্ঠানবোৰত এতিয়াও এই নীতিৰ বহুল প্ৰচলন হোৱা নাই। ঔদ্যোগিক প্ৰতিষ্ঠানবোৰৰ এই সম্পৰ্কীয় স্পষ্ট নীতি নথকা বাবে ইয়াত বহুতো সুযোগ দিয়া আৰু লোৱাৰ ঘটনা দেখা যায়।\nবাতৰিটোৰ শেষত বি বি চিয়ে পাঠকলৈ এলানি প্ৰশ্ন আগ বঢ়াই দিছে, যাৰ মাজৰ এটা হ’ল- “কৰ্মক্ষেত্ৰত প্ৰণয়জনিত সম্পৰ্ক নিষেধ কৰাটো উচিত বুলি আপুনি ভাবেনে?”\nপ্ৰশ্নটো গুৰুত্বপূৰ্ণ আৰু মতভিন্নতাৰ যথেষ্ট অৱকাশ আছে। কিন্তু প্ৰশ্নটো গুৰুত্বপূৰ্ণ।\nদেশৰ ১৩ খন উচ্চ ন্যায়ালয়ৰ মুখ্য ন্যায়াধীশৰ নাম তালিকাত একেসময়তে অনুমোদন উচ্চতম ন্যায়ালয়ৰ কলেজিয়ামৰ\n‘শ্ৰীমন্ত শংকৰদেৱ -দ্য পলিমেথ ফ্ৰম ইণ্ডিয়া’ শীৰ্ষক অনলাইন বক্তৃতাৰ বাবে আমেৰিকাৰ ৰাটগাৰ্চ বিশ্ববিদ্যালয়লৈ আমন্ত্ৰণ ড°সঞ্জীৱ কুমাৰ বৰকাকতিক


অবিশ্ৰান্ত / AVISHRANTA - an Assamese Blog : হীৰাৰ চোৰাং ব্যৱসায়\nহীৰাৰ চোৰাং ব্যৱসায়\nভাগিন এজনীৰ সৈতে কথা পাতি আছিলো ৷ তাই ইঞ্জিনিয়াৰীং পঢ়ি আছে আৰু কেইদিন পাছতে তাইৰ পঢ়া শুনা শেষ হ’ব ৷ আমি তাইৰ ভবিষ্যত পৰিকল্পনাৰ কথা পাতিলো ৷ তাইৰ কথাৰ পৰা মই এটা কথাত নিশ্চিত হ’লো ভবিষ্যত সম্পৰ্কে তাই একো পৰিকল্পনাই কৰিব পৰা নাই ৷\nকথোপকথন শেষ হয় মানে মোৰ মন উৰা মাৰি পালে গৈ ১৯৯৪ চন, আমি কলেজ এৰাৰ বছৰ ৷\nসেই সময়ত ভালেমান ঘটনা ঘটিছিল বা ঘটনা ঘটিবলৈ লৈয়ো নঘটাকৈ থাকিল ৷ সেই ঘটনাবোৰ সঁচাকৈয়ে ঘটা হ’লে আজি মই হয়তো লিখি থাকিলো হয়, ‘তিহাৰত মোৰ দুটা দশক’ ৷\nসেই ভালেমান ঘটনাৰে এটা ঘটনা – হীৰাৰ চোৰাং ব্যৱসায় ৷\nঘটনাটো বৰ্ননা কৰাৰ আগতে মই অকনমান ‘আমাৰ’ সেই সময়ৰ জীৱনবোৰৰ আভাষ দি ল’ব খুজিছো ৷ ‘আমাৰ’ মানে মোৰ আৰু লগতে আন বহু বন্ধুকেই বুজাইছো ৷\nআমিবোৰৰ প্ৰায় গোটেই কেউজনেই অভিযান্ত্ৰিক মহাবিদ্যালয় শিক্ষা সাং কৰি নিবনুৱাহৈ আছো ৷ আমিবোৰৰ প্ৰায় গোটেই কেউজনেই হঠাতে অনুভব কৰিবলৈ লৈছো ‘ইমান পঢ়ি শুনি কি লাভ হ’ল ?’ এই প্ৰশ্নটোৰ উত্তৰ আমাৰ ওচৰত নাই ৷\nসেই সময়ত ভালেমান অলিখিত নিয়ম-নীতিয়ে আমাৰ সামাজিক জীৱন বিদ্ধস্ত কৰি তুলিছিল, আমাক আবেগিক ভাবে দুৰ্বল কৰি তুলিছিল ৷ দিনৰ পোহৰত ক’লৈকো যাব নোৱাৰি, কাৰো আগত ঠিয় দিব নোৱাৰি ৷ সকলোতে মাথো এটাই প্ৰশ্ন, ‘‘কিবা কৰিছা নে ? কিবা হ’ল গৈ নে ?’’\nতথাপিও সেই সময়ৰ আন এটা নিয়মে আমাক ক্ষন্তেকৰ বাবে হ’লেও সকাহ দিছিল ৷ সেই নিয়ম অনুযায়ী আমি সন্ধিয়া হোৱাৰ লগে লগে গনেশগুৰিত থকা তালুকদাৰৰ পান দোকানৰ সন্মুখত উপস্থিত হওঁ ৷ উদ্দেশ্য, আড্ডা মাৰিম ৷\nমোৰ ভালকৈ মনত নাই কেনেকৈ বা কেতিয়া এই আড্ডা আৰম্ভ হ’ল ৷ তথাপিও মোৰ বোধেৰে ১৯৮৮ চনত আমি যেতিয়া উচ্চতৰ মাধ্যমিকৰ ২য় বৰ্ষত আছিলো সেই সময়তে দুজনমান বন্ধুৱে গনেশগুৰিলৈ আহি আড্ডাৰ আৰম্ভণি কৰিছিল ৷ আমি যেতিয়া অভিযান্ত্ৰিক মহাবিদ্যালয় পালো গৈ তেতিয়া আমাৰ লগৰ ভালেমানৰ ঘৰ গনেশগুৰিৰ আশে পাশেই আছিল ৷ গতিকে আড্ডাটো চলি থাকিল ৷ যদি সন্ধিয়া বন্ধুবৰ্গ কলেজ হোষ্টেল বা পানবজাৰত নাই তেনে হ’লে তালুকদাৰৰ পান দোকানৰ আগত উপস্থিত থকাটো নিশ্চিত ৷ লাহে লাহে তালুকদাৰৰ পান দোকানৰ সন্মুখৰ ফুটপাথৰ অংশডোখৰকে আমি আড্ডা বুলি নামাকৰণ কৰিলো ৷\nকলেজ এৰাৰ পাছত আন কেইবাজনৰো দৰে ময়ো আড্ডালৈ নিয়মিত আহিবলৈ ধৰিলো ৷ সেই সময়ত আড্ডালৈ অহা বেছি ভাগেই নিবনুৱা আছিল নাইবা সংস্থাপিত আছিল যদিও উপাৰ্জন একো নাছিল ৷ কেইজনমানেহে সঁচা অৰ্থত উপাৰ্জনৰ মুখ দেখিছিল ৷\nআড্ডাত আমি আমাৰ মনলৈ অহা যিকোনো বিষয়ৰ ওপৰতে কথা পাতিছিলো ৷ তথাপিও ক’ব পাৰি মূলতঃ কথা পাতিছিলো ৰাতিপুৱাৰ পৰা সন্ধিয়ালৈ হোৱা সংগ্ৰামৰ কথা ৷ কেতিয়াবা আড্ডাত সকলো নিৰবে ঠিয় হৈ থাকে ৷ আনৰ কথা নাজানো, মই কিন্তু সেই সময়ত ভাবো কি কি ভুল হৈ গ’ল যাৰ বাবে আজি এসোপা এসোপা নম্বৰ থকা ফলাফলবোৰ লৈয়ো ফুটপাথত ঠিয় আছো নিবনুৱাৰ নিচান এখন লৈ ৷ অৱশ্যে এটা কথাও ঠিক আছিল যে আড্ডাত তালুকদাৰৰ দোকানৰ পৰা অহা উলছ ফিল্টাৰ মাজে মাজে জ্বলি থাকে ৷\nসেই সময়ত না ইন্টাৰনেট আছিল, না গুগুল আছিল ৷ আমাৰ কাৰনে আড্ডাই গুগুল ৷ আড্ডাত থিয় হৈ আমি পৃথিবীৰ প্ৰায় সকলো ধৰনৰ খবৰ পলকতে পাব পাৰিছিলো ৷\nকোনে কাৰ হৃদয় জয় কৰিবলৈ যত্ন কৰিছে,\nকাৰ সৈতে মিতিৰালী কৰিলে বেলতলাৰ কয়লা ব্যৱসায়ত মুৰটো সুমুৱাব পৰা যাব,\nভাৰতীয় বীজ নিগম বা তেনে কোনো অনুস্থানত ঠিকা কৰিব পাৰিলে কেনেকৈ কেই মাহমানতে কোটিপতি হ’ব পৰা যাব,\nহীৰাৰ চোৰাং ব্যৱসায় :\nআমাৰ আড্ডাৰ ওচৰতে এখন লঘু আহাৰৰ দোকান আছিল ৷ এদিন সন্ধিয়া আড্ডাত ঠিয় হৈ থাকোতে মোৰ ভোক লগাত কিবা এটা খোৱাৰ উদ্দেশ্যৰে বন্ধু এজনৰ সৈতে সোমালো গৈ দোকানখনত ৷ দোকানখনৰ ভিতৰত থাকোতেই চকুত পৰিল আড্ডাৰ দুজন সদস্য আৰু এজন অপৰিচিত যুবক গৈ খোজ কাঢ়ি নয়নপুৰৰ দিশে যোৱা গলিটোলৈ আছে ৷ তিনিওৰে খোজ-কাটল দেখি আমাৰ সন্দেহ হ’ল ৷ আমি ধাৰনা কৰিলো তিনিও নয়নপুৰৰ গলিটোলৈ গৈছে মনিপুৰৰ ফালৰ পৰা অহা বিধৰ সোৱাদ ল’বলৈ ৷ আমাৰো সেই বিধৰ সোৱাদ ল’বলৈ মন গ’ল ৷\nঅলপ আতৰৰ পৰা আমি তিনিজনকে লক্ষ্য কৰিবলৈ ধৰিলো ৷ তিনিও ঠিয় হৈ আছে এখন বন্ধ পান দোকানৰ কাষত ৷ তেওঁলোকে কিবা এক গভীৰ আলোচনাত ব্যস্ত আৰু অপৰিচিত যুবকজনৰ হাতত থকা কিবা বস্তু এটা পৰ্য্যাবেক্ষণ কৰি আছে ৷ আমি হেহো নেহো কৰি আগবাঢ়িলো ৷\nবন্ধ পান দোকানৰ কাষত ঠিয় হৈ থকা বন্ধু দুজনৰে এজনে আমাক দেখি মাত দিলে, ‘‘অই এইফালে আহ’’ ৷\nআমি দুয়ো অপৰিচিত যুবকজনৰ হাতত থকা অপৰিচিত বস্তুটোলৈ মন কৰিলো ৷\nঅৱশ্যে আমি এই কথাটোও বুজিব পৰা নাই এজন অপৰিচিত যুবকে এটা সন্দেহজনক বস্তু সেই আন্ধাৰ বাটটোত থকা এখন বন্ধ পান দোকানৰ সন্মুখত আমাৰ বন্ধু কেইজনমানক কিয় দেখুৱাই আছে ৷\n‘‘হীৰা’’ অপৰিচিত যুবকজনে প্ৰায় ফুচফুচাই কোৱা দিয়ে ক’লে ৷\nহয়তো পৰিস্থিতি চম্বালিবলৈকে অপৰিচিত যুবকজনৰ সৈতে প্ৰথমেই অহা দুজনৰে এজন বন্ধুৱে কথাখিনি বুজাবলৈ ধৰিলে ৷\n‘‘এওঁ ৰাহুল ৷ ডিগবৈৰ পৰা আহিছে ৷ তেওঁৰ হাতত থকা বস্তুটো আচলতে সাংঘাতিক আপুৰুগীয়া আৰু অত্যন্ত দামী হীৰা এচুকুৰা ৷’’\nকথাখিনি শুনিয়ে পাছত যোগ দিয়া আমি দুটাই সেই সাংঘাতিক আপুৰুগীয়া আৰু অত্যন্ত দামী হীৰাডোখৰ আকৌ এবাৰ চাবলৈ খুজিলো ৷\nযদি হিন্দি চিনেমাত দেখা হীৰাবোৰ বাদ দিওঁ মই জীৱনত তেতিয়ালৈকে কাহানিও হীৰা দেখা নাছিলো ৷ তথাপিও কিবা কাৰনে মোৰ ধাৰনা হ’ল ৰাহুল বোলাজনৰ হাতত থকা বস্তুটো যেন হীৰা নহয় ৷ গতিকে মই ৰাহুললৈ চালো ৷ তেওঁক দেখি পাছে মোৰ ধাৰনা মোৰ সন্মুখত ঠিয় হৈ থকা ৰাহুল বোলাজন যেন এজন অভিজ্ঞ জহুৰী ৷ মোৰ ধাৰনাটোৰ সত্যতা প্ৰতিপন্ন কৰিবলৈকে যেন জহুৰী ৰাহুলে ঘোষণা কৰিলে, ‘‘গুৱাহাটীৰ বজাৰত এইডোখৰৰ দাম অন্ততঃ ১০ লাখ হ’ব ৷’’\nআমাক একো কথা চিন্তা কৰিবলৈ বা একো কথা ক’বলৈ সুবিধা নিদি জহুৰী ৰাহুলে আকৌ মাত দিলে, ‘‘মই এতিয়া গৈ থাকো ৷ দুদিন পাছত আহিম ৷ তোমালোকে তাৰ আগতেই কিবা এটা সিদ্ধান্তলৈ আহিবা ৷’’\nএই বুলি কৈয়ে জহুৰী ৰাহুল নয়নপুৰৰ অভিমুখে খোজ দিলে আৰু ক্ষন্তেকতেই যেন বাটটোৰ অন্ধকাৰখিনেয়ে তেওঁক গিলি পেলালে ৷\nআমি চাৰি বন্ধু প্ৰায় নিশ্চুপ হৈ আড্ডালৈ বুলি খোজ দিলো ৷\nআমি চাৰি হীৰা ব্যৱসায়ী ভালেমান সময় আড্ডাত মনে মনে ঠিয় হৈ ৰ’লো ৷\nহীৰা ব্যৱসায়ী চাৰিজনৰে এজনে ৰাহুল, হীৰা আৰু আমাৰ ব্যৱসায়ৰ কথাখিনি আড্ডাৰ বাকীকেইজন সদস্যৰ আগত বিশদভাবে বাখ্যা কৰিলে ৷ তেওঁ লগতে এইটো কথাও ক’বলৈ নাপাহৰিলে যে গুৱাহাটীৰ বজাৰত সেই হীৰাডোখৰৰ দাম ১৫ লাখতকৈ কম নহ’ব ৷ মই ভাবি আচৰিত হ’লো কেই খোজমান আহোতেই হীৰাৰ দাম ১০ পৰা গৈ কেনেকৈ ১৫ লাখ পালে গৈ ৷ তথাপিও মনে মনে ভালেই পালো ৷ অন্ততঃ উপাৰ্জন আৰু ৫ লাখ বাঢ়িল !\nআড্ডাত উপস্থিত কেইজনৰ মাজত এটা বুজাব নোৱাৰা ধৰনৰ উৎসাহে দেখা দিলে ৷ হাতলৈ কাম এটা আহিল ৷ কামো কাম একেবাৰে ১৫ লাখ টকীয়া হীৰাৰ কাম !\nআমি ব্যৱসায়টো কৰি কিমান মান টকা পাম সেই হিচাব কৰিবলৈ ধৰিলো ৷ সকলোৰে মুখতে এটা সন্তুষ্টিৰ হাঁহি দেখিবলৈ পোৱা গ’ল ৷\nপাছে ইমান দেৰী লালু মনে মনে আছিল ৷ তাৰ স্বভাবেই আছে সদায়ে অস্বস্তিকৰ প্ৰশ্ন কৰাৰ ৷\n‘’১৫ লাখ বুজিলো বাৰু ৷ কিন্তু কোনে ১৫ লাখ পাব ? আমি নে ৰাহুলে ?’’\n‘‘ঠিক সেইবোৰ বাদ দিলো ৷ এই ৰাহুলে হীৰা আমাৰ যোগেদি কিয় বিক্ৰী কৰিব খুজিছে ? কিবা গন্ডগোল আছে ৷’’\nলালুৰ কথা শুনাৰ পাছতে প্ৰায় সকলোৱে ক’বলৈ ধৰিলে, ‘‘হয় হয় কিবা গন্ডগোল আছে ৷’’\nৰাহুলৰ সৈতে প্ৰথমে কথা পতা দুজনৰে এজনে বৰ দুখেৰেই ঘোষণা কৰিলে, ‘‘আচলতে হীৰাডোখৰ চোৰাং কৈ আনিছে ৷’’\nএই ‘চোৰাং হীৰ’ শব্দ দুটাই তৎক্ষনাতে আড্ডাটো দুটা বিপৰীত মেৰুত দ্বিখন্ডিত কৰিলে ৷\nএটা মেৰুৰ সদস্যসকলে ঘোষণা কৰিলে তেওঁলোক চোৰাং হীৰাৰ ব্যৱসায়ত কোনো পধ্যেই জড়িত নহয় ৷\nআনটো মেৰুৰ সদস্যসকলৰ কথা হ’ল তেওঁলোক নিশ্চিত এই ব্যৱসায়ত একো অনৈতিক কথা নাই ৷ এনেও যদি কেনেবাকৈ হীৰাডোখৰ চোৰাং হয় সেই কাম কৰিছে ৰাহুলে, তেওঁলোকে কৰা নাই ৷ তেওঁলোকে মাত্ৰ ৰাহুলক সহায় কৰিব এডোখৰ হীৰা বিক্ৰী কৰাত ৷ সবাতোকৈ ডাঙৰ কথা তেওঁলোকৰ দৃঢ়বিশ্বাস হীৰাডোখৰৰ মলিক ৰাহুলেই !\n‘চোৰাং হীৰাৰ ব্যৱসায়ত কোনো পধ্যেই জড়িত নহয়’ মেৰুৰ সদস্যসকলে সতৰ্ক কৰি দিলে, ‘‘সাবধান কিন্তু দেই !’’\nলালু, ‘‘ঠিক আছে ৷ ই বাৰু এই ১৫ লাখ টকীয়া চোৰাং হীৰা পালে ক’ত ? অসমতটো হীৰাৰ খনি ক’তো নাই ৷’’\nকথাখিনি শুনাৰ লগে লগে কেইবাজনেও (‘একো অনৈতিক কথা নাই’ মেৰুৰ সদস্যকেইজনমানো আছিল তাৰে মাজত) প্ৰায় একে লগেই প্ৰশ্ন কৰিলে, ‘‘কোনাবাই আকৌ ড্ৰীল চাইটলৈ ইমান দামী হীৰা পিন্ধি কিয় যাব ?’’\nআকৌ এটা হুমুনিয়াহেৰে উত্তৰ আহিল, ‘‘আচলতে এই হীৰাডোখৰ এটুকুৰা ড্ৰীল-হেড ৷’’\nসাবধানতা অৱলম্বন কৰি দুদিন পাছত যিদিনা ৰাহুল পুনৰ অহাৰ কথা আছিল, সেই দিনা মই আড্ডালৈ নগ’লো ৷ ঠিকটো নাই কেনেবাকৈ অনিচ্ছাস্বত্তেও মই জড়িত হৈ পৰিব পাৰো হীৰাৰ চোৰাং ব্যৱসায়ৰ সৈতে ৷\nএনেয়ে কৈ থওঁ, দুদিন পাছত ৰাহুল আড্ডালৈ নাহিলে ৷ দুদিন নালাগে ৰাহুলক আমি তাৰ পাছত কাহানিও ক’তো লগ নাপালো ৷\nPosted by প্ৰতিভু / Pratibhu at 18:16\nদেউতাৰ সৈতে .................\nGMDAৰ পানী যোগান আচনি\nবেষ্ট ফ্ৰেন্ডৰ বিয়া\nমহাকাশলৈ যাত্ৰা কৰাৰ সপোন দেখা এজন বন্ধুৰ কথাৰে\npay to ...Pratibha Dutta....\nএইটো বৰ্নালীৰ নম্বৰ নেকি বাৰু ?\n১৮ বলত ১০৯ ৰান\nএটা যাত্ৰাৰ কাহিনী- কুমাৰনৰ কম্প্ৰেচৰ\nবিহু সমিটিৰ সভাপতি\nজয়ন্ত চলিহাৰ সংসাৰ - ৭\nজয়ন্ত চলিহাৰ কবিতা - ১\nমোৰ ক্ষেত্ৰত এনে হৈছিল\nজয়ন্ত চলিহাৰ সংসাৰ - ৬


দি ডায়মণ্ড নেকলেচ (মূলঃ গ্যে দে মোপাছাঁ) – অনুবাদঃ গীতিকা শইকীয়া – ফটাঢোল\nতেওঁ এগৰাকী অত্যন্ত সুন্দৰী, মৰমলগা যুৱতী, যাৰ জন্ম বিধাতাৰ কিবা ভুলতহে যেন কেৰাণীৰ ঘৰত হৈছিল। তেওঁৰ বিবাহৰ সময়ত কোনো যৌতুক নিব পৰাকৈ সক্ষম নাছিল, অথবা বিবাহক লৈ তেনে কোনো বিশেষ আশাও নাছিল, নাছিল সমাজৰ কোনো ধনী, খ্যাতি সম্পন্ন বিশিষ্ট ব্যক্তিৰ লগত চা-চিনাকি, নাছিল কাৰোবাৰ লগত প্ৰেম-ভালপোৱাৰ কোনো সম্বন্ধ, বিবাহ কৰাৰো কোনো আশা, তথা বিশেষ কিবা অৰ্থই নাছিল। তাৰ পৰিৱৰ্তে শিক্ষা বোৰ্ড কাৰ্যালয়ৰ এজন সাধাৰণ বৰ্গৰ কেৰাণীৰ লগতেই তেওঁ বিবাহপাশত আৱদ্ধ হৈছিল।\nতেওঁ নিজকে আকৰ্ষণীয়কৈ সজাব পৰাৰ সাধন নোহোৱাৰ বাবে একেবাৰেই সাধাৰণভাৱে জীৱন-যাপন কৰিছিল, অৱশ্যে তাতকৈ বেছি কিবা কৰাৰো তেওঁৰ সামৰ্থ্য নাছিল। কিন্তু তেওঁ ভিতৰি ভিতৰি খুবেই অসুখী আছিল, নিজকে নিজৰ শ্ৰেণীতকৈ অলপ বেলেগ অনুভৱ কৰিছিল, ভাৱি থাকিছিল যে তেওঁ যেন ভুলক্ৰমেহে স্বৰ্গৰ পৰা কক্ষচ্যুত হৈ পৃথিৱীলৈ আহিছিল। অথচ তেওঁৰ এনে এটা পৰিয়ালত বিয়া হৈছিল য’ত নাৰীৰ ৰূপ-লাৱণ্য, তথা সৌন্দৰ্যৰ তেনে কোনো আদৰ নাছিলেই, মৰ্যাদাও নাছিল। নাৰীৰ প্ৰয়োজন কেৱল মাত্ৰ সন্তান জন্ম দিয়া, সন্তানৰ লালন-পালন কৰা তথা ঘৰখনৰ দায়িত্ব লোৱাই এনেবোৰ পৰিয়ালৰ নাৰীৰ কাম আছিল। প্ৰকৃততে নাৰীৰ কমনীয়তা, অতুলনীয় সৌন্দৰ্য, আৰু প্ৰখৰ প্ৰজ্ঞাইহে নাৰীৰ মৰ্যাদাৰ প্ৰকৃত পৰিচয় হ’ব পাৰে। এইধৰণৰ গুণবোৰে কোনোবা বস্তিৰ ছোৱালীকো সমাজত সকলোতকৈ সন্মানীয় কোনো মহিলাৰ সমতুল্য কৰি তুলিব পাৰে।\nতেওঁ এক অপৰিসীম যন্ত্ৰণাৰ মাজতে দিনবোৰ পাৰ কৰি থাকে, ভাৱি থাকে যে তেওঁৰ জন্ম কেৱল আভিজাত্য আৰু বিলাসিতাৰ মাজত জীৱন কটোৱাৰ বাবেইহে হৈছিল। তেওঁ থকা এপাৰ্টমেণ্টটোৰ দাল-দৰিদ্ৰ অৱস্থা, বিবৰ্ণ ৱাল, কোঠাত সিঁচৰতি হৈ থকা লাম-লাকটুবোৰ, ভঙা-ছিঙা চকী, আৰু আওপুৰণি হৈ যোৱা পৰ্দাবোৰৰ বাবে তেওঁ মৰি যোৱাৰ সমান দুখ আৰু খং কৰিছিল। এই সকলোবোৰেই প্ৰতিদিনেই তেওঁক মনোকষ্ট দিছিল, ক্ষণে ক্ষণে অপমানিত অনুভৱ কৰিছিল, অথচ তেওঁৰ সম-পৰ্যায়ৰ আন বহুতো ছোৱালীয়েই হয়তো এই সকলোবোৰ বস্তুৰ প্ৰতি বৰ বিশেষ লক্ষ্য নকৰিলেহেঁতেন, অথবা নিজকে কষ্ট নিদিলেহেঁতেন আৰু নিজৰ ওপৰতে খঙো নুঠিলেহেঁতেন! তেওঁলোক থকা সেই সাধাৰণ ঘৰটো নিৰ্মাণ কৰা চুটি- চাপৰ বৃটিছ মানুহজনক দেখিলেই তেওঁৰ মনত আহি থকা দুখ-অনুসূচনাত দগ্ধ হৈ উঠে আৰু জীৱনৰ সপোনবোৰে মৰোঁ জীওঁকৈ পুনৰ মূৰ দাঙি উঠে। তেওঁ কল্পনাতে একোটা শান্ত সমাহিত সু-সজ্জিত বৈঠকখানাৰ কথা ভাৱে, যিটোলৈ সোমাই যাওঁতে থকা দীঘলীয়া কৰিডোৰটোৰ মজিয়াখন প্ৰাচ্যদেশীয় ৰঙীন কাৰ্পেটেৰে ঢকা থাকিব, কৰিডোৰটোত কেইবাটাও চাকি থকা প্ৰদীপ অথবা ঝাৰত লগোৱা ব্ৰঞ্জৰ টৰ্চলাইটবোৰ উগ্ৰ পোহৰেৰে আলোকিত হৈ থাকিব আৰু সেই পোহৰৰ ফলত উত্তপ্ত হৈ পৰা বতাহত আৰাম লাগি দ্বাৰৰক্ষী দুজন নিজৰ বহি থকা চকীতে টোপনিৰ আৱেশত থাকিব। তেওঁৰ কল্পনাৰ বৈঠকখানাত বিভিন্ন কাৰুকাৰ্য খচিত সুন্দৰ ডিজাইনৰ ৱাল থাকিব, অত্যন্ত মূল্যৱান আচবাব-পত্ৰ আৰু সুন্দৰ চিল্কৰ পৰ্দা থাকিব আৰু বৈঠক খানাৰ বিভিন্ন স্থানত সুন্দৰকৈ অঁকা ফুলদানি, প্লাষ্টিকৰ ফুলৰ থোপা, সুন্দৰ ডিজাইনৰ মূৰ্তি, মূল্যৱান চিত্ৰ আদিৰে ভৰি থাকিব। তাৰ লগতে সন্ধিয়াৰ সময়ছোৱাত সুগন্ধিযুক্ত পাৰফিউমেৰে মলমলাই থকা আন এটা সুসজ্জিত সৰু কোঠাত সমাজত গুৰুত্ব থকা ঘনিষ্ঠ পুৰুষ বন্ধু, যিসকলৰ সান্নিধ্য পাবলৈ প্ৰায় সকলো নাৰীয়েই কামনা কৰে, সেইসকলৰ বাবে সৰু সৰু পাৰ্টিৰ আয়োজন কৰিব, আৰু এইদৰে থকাৰ ফলত তেওঁক আন সকলো নাৰীয়েই হিংসা কৰিবলৈ ধৰিব।\nএকেৰাহে তিনিদিন ধৰি ব্যৱহাৰ কৰা লেতেৰা টেবুলক্লথখনেৰে ঢাকি ৰখা গোল টেবুলখনৰ সন্মুখত থকা পুৰণি চকীখনত নিশাৰ আহাৰৰ বাবে বহি যেতিয়া তেওঁৰ স্বামীয়ে চ্যুপৰ বাটিটোৰ ঢাকনিখন খুলি খুব উছ্বাসেৰে ক’বলৈ আৰম্ভ কৰে,-“আঃ বঢ়িয়া পটপাই! মই ইয়াতকৈ ভাল কিবা পাব পাৰি বুলি নাজানোৱেই!”, তেতিয়া স্বামীৰ ঠিক সন্মুখত বহি থাকি তেওঁ কল্পনা কৰি থাকে এক ৰাজকীয় আড়ম্বৰপূৰ্ণ সন্ধিয়াৰ ভোজনৰ, য’ত বিভিন্ন পৌৰাণিক কাহিনীৰ নায়ক-নায়িকাসকলৰ কাহিনী তথা আপুৰুগীয়া চৰাই-চিৰিকটিৰ অংকনেৰে সমৃদ্ধ কাৰুকাৰ্য থকা পৰ্দাৰে আৱৰি থকা এক সুন্দৰভাৱে সজ্জিত ডাইনিং হলত জিলমিলাই থকা ৰূপৰ বাচনত পৰিবেশন কৰা বিভিন্ন সুস্বাদু আহাৰৰ সুগন্ধই মলমলাই থাকিব। আহাৰ গ্ৰহণ কৰি থকা সময়ত সকলোৱে মিহি মিহিকৈ কথা-বতৰা পাতিব, সামান্যকে হাঁহি হাঁহি বাজি থকা সংগীত শুনি থাকি গুলপীয়া ৰঙৰ দৰে হৈ পৰা ট্ৰাউটৰ মঙহ অথবা কুকুৰাৰ ঠেং খাই থকাৰ এক ৰুচিবোধসম্পন্ন নৈশ ভোজৰ কথা ভাবি ভাবি তেওঁ কোনোবাফালে চাই থাকে।\nতেওঁৰ পিছে কোনো ভাল সাজ-পোছাক অথবা গহনা-গাঁঠৰি একোৱেই নাছিল। অথচ তেওঁ কেৱল সেইবোৰ বস্তুহে আটাইতকৈ বেছিকৈ ভাল পাইছিল। তেওঁ অনুভৱ কৰিছিল যে সেইবোৰ বস্তু কেৱল তেওঁৰ বাবেইহে বনোৱা হৈছে। তেওঁৰ এনে এক বাসনা আছিল যে তেওঁ কেৱল আনক আনন্দ দিবৰ বাবে, আনে তেওঁক, কেৱল তেওঁকেই কামনা কৰাৰ বাবে, তেওঁৰ বুদ্ধিমত্তাৰ আৰু সুন্দৰী হোৱাৰ বাবে আনে তেওঁৰ প্ৰতি ঈৰ্ষা কৰাৰ বাবে আৰু সকলো অনবৰতে তেওঁৰেই প্ৰণয়প্ৰাৰ্থী হোৱাটোকেই কামনা কৰি থাকিছিল।\nস্কুলত পঢ়ি থকাৰ পৰাই তেওঁৰ এগৰাকী ধনী ঘৰৰ বান্ধৱী আছিল, বান্ধৱীজনীয়ে নিজৰ ঘৰলৈ তেওঁক নিমন্ত্ৰণ জনালে তেওঁ বিভিন্ন অজুহাত দেখুৱাই নোযোৱাকৈ থাকিছিল, কিয়নো বান্ধৱীৰ নিমন্ত্ৰণ ৰক্ষা কৰি গৈ বান্ধৱীৰ ঘৰৰ পৰা উলটি অহাৰ পিছত তেওঁ কিবা এক অসহনীয় যন্ত্ৰণা অনুভৱ কৰিছিল। প্ৰচণ্ড হতাশা, দুখ, অনুতাপ, হতাশা আৰু যন্ত্ৰণাৰ ভৰ ইমান বেছিকৈ তেওঁ অনুভৱ কৰিছিল যে তাৰ ফলত গোটেই দিনটো কেৱল উচুপিয়েই কটাইছিল।\nএদিন আবেলি তেওঁৰ স্বামীয়ে হাতত এটা এনভেলপ লৈ খুবেই উল্লসিত হৈ ঘৰলৈ আহিল,-\n“এইয়া চোৱা,”- তেওঁ ক’লে, -“এয়া তোমাৰ বাবে বিশেষ কিবা এটা।“\nতেওঁ লগে লগেই খামটো খুলিলে আৰু এখন ছপা কাৰ্ড পালে য’ত এই কথাখিনি লিখা আছিল,-\n“অহা জানুৱাৰী মাহৰ ১৮ তাৰিখ, সোমবাৰে আবেলি দি মিনিষ্টাৰ অৱ পাব্লিক ইন্সট্ৰাকছন এণ্ড মেডাম জৰ্জ ৰেমপননিউয়ে তেওঁলোকৰ ঘৰত হ’ব লগা সন্ধিয়াৰ মেহফিললৈ মিষ্টাৰ এণ্ড মেডাম লইজেলক আমন্ত্ৰণ জনাইছে আৰু তেওঁলোকৰ উপস্থিতি কামনা কৰিছে।“\nকিন্তু তেওঁৰ স্বামীয়ে আশা কৰাৰ দৰে আনন্দত উল্লসিত হৈ পৰাৰ বিপৰীতে তেওঁ এক খঙাল মুখাৱয়ৱেৰে নিমন্ত্ৰণী পত্ৰখন টেবুললৈ দলিয়াই দি ভোৰভোৰাই উঠিল,-\n“এইটোৰে মই কি কৰিম কোৱাচোন?”\n“কি হ’ল ডাৰ্লিং, মই ভাবিছিলোঁ এই নিমন্ত্ৰণী পত্ৰখন পঢ়ি তুমি অত্যন্ত আনন্দিত হৈ উঠিবা। ইমান ডাঙৰ এখন অভ্যৰ্থনা থলীলৈ আগতে তুমি কেতিয়াও গৈ পোৱা নাই। এই নিমন্ত্ৰণৰ চিঠিখন পোৱাৰ বাবে মই কিমান যে কষ্ট স্বীকাৰ কৰি আহিছো। অফিচৰ প্ৰায় সকলোৱেই এই সুবিধাটো ল’ব বিচাৰিছিল, কিন্তু এই সুবিধাটো কেৱল নিৰ্দিষ্ট কিছু সংখ্যক মানুহৰ বাবেহে ৰখা হৈছিল, অফিচৰ মোৰ সহকৰ্মীসকলৰ ভিতৰতো মাথো কেইজনমানেহে এই নিমন্ত্ৰণ পাবলৈ সক্ষম হ’ল। আমি গ’লে সমাজৰ বিশিষ্ট ব্যক্তিসকলক দেখা পোৱাৰ সৌভাগ্য হ’ব।“\nতেওঁ স্বামীৰ ফালে কিবা এক বিৰক্তিৰে চাই থাকিল আৰু অধৈৰ্য হৈ চিঞৰি উঠিল,- “তুমি কিবা বুজি পোৱানে যে মই এনে এক অনুষ্ঠানলৈ কি পিন্ধি যাম?”\nস্বামীয়ে এইবিষয়ত বিশেষ একো ভবাই নাছিল, সেয়ে কিছুপৰিমাণে খোনাই খোনাই ক’বলৈ ল’লে,-\n“কিয়, তুমি যে সেই সাজযোৰ পিন্ধি থিয়েটাৰ চাব গৈছিলা সেইযোৰকে পিন্ধিব পাৰা দেখোন! তোমাক সেই সাজযোৰত খুউব ধুনীয়া দেখোঁ।“\nপত্নীয়ে ফেঁকুৰি ফেঁকুৰি কান্দিবলৈ লোৱা দেখি স্বামীয়ে থতমত খাই কিছুদেৰি মনে মনে থাকিল। নিজকে কিবা বুৰ্বক যেন অনুভৱ হৈছিল, সেয়ে তেওঁ কি বুলি পত্নীক সান্ত্বনা দিব ধৰিব পৰা নাছিল। কিবা এক অসহায়তাত তেওঁৰ চকুৰ কোণেদি দুধাৰি লোতক বৈ আহিল। কিছু খোনাই খোনাই তেওঁ সুধিলে,-\n“কি হৈছে তোমাৰ? কি হৈছে?”\nপত্নীয়ে চকুৱেদি বৈ অহা লোটক মচি খুব কষ্টেৰে শান্ত হ’বলৈ চেষ্টা কৰি উত্তৰ দিলে,-\n“নাই, মোৰ একো হোৱা নাই। কেৱল মোৰ কোনো ভাল সাজ নায়েই, সেয়ে পাৰ্টিলৈ নাযাওঁ দিয়া। তুমি এই নিমন্ত্ৰণী পত্ৰখন তোমাৰ কোনো বন্ধুক, যাৰ পত্নীয়ে মোতকৈ ভালকৈ সাজি-কাছি যাব পাৰিব তেওঁকে দি দিয়া।“\nপত্নীৰ উত্তৰ শুনি তেওঁৰ হৃদয় কিবা এক দুখত ম্ৰিয়মান হৈ উঠিল, কিন্তু পত্নীক সুধিলে,-\n“এটা কথা কোৱাচোন মাটিল্ডা, তুমি যাতে অন্য কোনো অনুষ্ঠানতো পিন্ধিব পাৰা তেনে এক সাধাৰণ তথা ধুনীয়া সাজত কিমান মান দাম পৰিব বাৰু?”\nমাটিল্ডাই কিছু সময় চিন্তা কৰি মনতে হিচাব কৰি চাবলৈ ধৰিলে তেনে এক সাজত কিমান দাম পৰিব পাৰে, আৰু লগতে দামৰ অংকটো বেছি হৈ গ’লে হিচাব-নিকাচেৰে জীৱন চলোৱা কেৰাণীয়ে সেই দামটো শুনি সাজযোৰ কিনিবলৈ সন্মতি নিদিবও পাৰে বুলিও ভয়ে ভয়ে ভাবি থাকিল।\nসেযে কিছু দ্বিধাজড়িত কণ্ঠেৰে তেওঁ উত্তৰ দিলে,-\n“মই খুব ভালদৰে নাজানো, তথাপিও অন্ততঃ চাৰিশ ফ্ৰাংকমান হ’ব যেন লাগে।“\nমিষ্টাৰ লইজেলৰ মুখখন কেহেঁৰাজ বৰণীয়া হৈ উঠিল, কাৰণ এই সম পৰিমাণৰ ফ্ৰাংক তেওঁ বন্দুক এটা কিনাৰ বাবে বহুদিন ধৰি জমা কৰি ৰাখিছিল, ভাবিছিল অহা গ্ৰীস্মকালত বন্ধুবৰ্গৰ সৈতে নাঁটেৰ উপত্যকাৰ সমভূমিত চিকাৰ কৰিবলৈ যাব। তেওঁৰ বন্ধুসকলে প্ৰায় দেওবাৰে তাত চিকাৰ কৰিবলৈ যায়।\nতথাপিও তেওঁ ক’লে,-“ঠিক আছে, মই তোমাক চাৰিশ ফ্ৰাংক দিম। এই টকাৰে তুমি খুব সুন্দৰ সাজ এযোৰ কিনি ল’বা।“\nকিন্তু পাৰ্টিৰ দিন চমু চাপি অহাৰ লগে লগে মেডাম লইজেলক যথেষ্ট অস্থিৰ আৰু মনমাৰি থকা দেখা গ’ল। অৱশ্যে তেওঁৰ সাজযোৰ তেওঁৰ পচন্দমতেই কিনি অনা হৈছিল। এদিন সন্ধিয়া তেওঁৰ স্বামীয়ে সুধিলে,-\n“তোমাৰ হৈছে কি কোৱাচোন? যোৱা তিনিদিন ধৰি তোমাক খুবেই বিষন্ন হৈ থকা যেন লাগিছে?”\nতেওঁ লাহেকৈ উত্তৰ দিলে,-“মোৰ দুখৰ কথানো কি ক’ম, নতুন সাজযোৰৰ লগত মিলাই পিন্ধিবলৈ মোৰ কোনো অলংকাৰ নাই, নাই যে নাই নেকলেচ এডালো নাই। মোক যে কিমান দৰিদ্ৰ যেন দেখাব, কোনেও ঘূৰিয়েই নাচাব! মই পাৰ্টিত নোযোৱাই ভাল হ’ব নেকি?”\nস্বামীয়ে উত্তৰ দিলে,- “তুমি দেখোন ধুনীয়া ফুল পিন্ধি ল’ব পাৰা। বছৰৰ এই সময়ছোৱাত ফুলবোৰ দেখিও বৰ ভাল লাগে। দহটা ফ্ৰাংক খৰচ কৰিলেই দুই তিনিটা খুব ধুনীয়া গোলাপ পাই যাবা।“\nমাটিল্ডাক বুজোৱাটো ইমান সহজ নাছিল। “নাই” তেওঁ ক’লে,-“ইমান ধনী মহিলাসকলৰ মাজত নিজকে দাল-দৰিদ্ৰ হিচাবে দেখুৱাম, ইয়াতকৈ লজ্জাজনক আৰু একো নাই।“\nহঠাতে আচৰিত হোৱা দেখুৱাই তেওঁৰ স্বামীয়ে ক’লে,- “আমি যে কিমান বুৰ্বক! তুমি তোমাৰ বান্ধৱী মেডাম ফৰেষ্টিয়াৰৰ ঘৰলৈ গৈ তেওঁৰ পৰা কিছু অলংকাৰ খুজি আনিব পাৰা দেখোন! তোমাৰ তেওঁৰ লগত ইমান ভাল সম্পৰ্ক, তুমি এদিনৰ কাৰণে বিচাৰিলে তেওঁ নিদিয়াকৈ নাথাকে।“\nবান্ধৱীৰ কথা মনত পৰি মাটিল্ডাৰ মন আনন্দত নাচি উঠিল।\n“তুমি ঠিকেই কৈছা।“ তেওঁ ক’লে,-“মই এই কথাটো আগতে ভবাই নাছিলোঁ।“\nপাছদিনা দিনৰ ভাগতে তেওঁ বান্ধৱীৰ ঘৰলৈ গৈ নিজৰ সমস্যাটোৰ কথা জনালে। মেডাম ফৰেষ্টিয়াৰে তেওঁৰ ৰুমৰ গ্লাছৰ দুৱাৰ থকা ৱাৰ্ড্ৰৱটো খুলি এটা ডাঙৰ গহনাৰ বক্স হাতত লৈ মেডাম লইজেলৰ ওচৰলৈ আনি সেইটো খুলি দি ক’লে,-“তোমাক যি লাগে ইয়াৰ পৰা বাছি লোৱা।“\nপ্ৰথমে তেওঁ দুডালমান ব্ৰেছলেট চালে, তাৰপিছত সুন্দৰ ৰত্নখচিত সোণৰ ভেনিছীয় ক্ৰছ থকা এডাল মুক্তাৰ হাৰ উলিয়াই ল’লে। অলংকাৰখিনি পিন্ধি আয়নাত নিজকে কেনে দেখাইছে চালে, কিছু দ্বিধাগ্ৰস্ত হৈ পৰিল তেওঁ, অলংকাৰখিনি পিন্ধিবলৈ ল’বনে নল’ব সেইটোও ঠিৰাং কৰিব নোৱাৰিলে। তথাপিও সেইবোৰ খুলি বক্সটোত থৈ থৈ সুধিলে,-\n“এইবোৰৰ বাহিৰে আন একো নাই নেকি?”\n“কিয়, আছেতো আৰু বহুতো। তুমি নিজেই চাই লোৱানা! কোনডাল তোমাৰ অতিকে বেছি পচন্দ হ’ব সেইটো মই নাজানো।“\nমাটিল্ডাই হঠাতে ক’লা ৰেশমী কাপোৰেৰে মেৰিয়াই থোৱা এটা বক্সত অত্যন্ত সুন্দৰ এডাল হীৰাৰ নেকলেচ বিচাৰি পালে, নেকলেচডাল দেখি তাক পিন্ধাৰ বাবে এক তীব্ৰ আকাংক্ষা অন্তৰত অনুভৱ কৰিবলৈ ধৰিলে। সেইডাল হাতত লোৱাৰ সময়তো তেওঁৰ হাতখন কঁপিবলৈ ধৰিছিল। নেকলেচডাল ডিঙিত পিন্ধি লৈ আইনাত নিজকে দেখি তেওঁ আনন্দিত হৈ উঠিল।\nঅলপ সময়ৰ পিছত তেওঁ কিছু সংকোচ আৰু উদ্বেগেৰে সেই হাৰ ডাল ল’বলৈ সুধিলে,-\n“তুমি এইডালকেই মোক পিন্ধিবৰ বাবে ধাৰলৈ দিব পাৰিবানে বাৰু?”\n“একো কথা নাই। লৈ যোৱা…”\nমাটিল্ডাই আনন্দতে উৎফুল্লিত হৈ বান্ধৱীক সজোৰে সাৱটি ধৰিলে আৰু অলংকাৰ লৈ ঘৰলৈ উভতি আহিল।\nপাৰ্টিৰ দিন পালেহি। মেডাম লইজেল আনন্দত আত্মহাৰা হৈ পৰিল। পাৰ্টিত উপস্থিত নাৰীসকলৰ মাজত তেওঁকেই অত্যন্ত সুন্দৰী, ৰুচিসম্পন্ন, মাৰ্জিত তথা হাঁহি-তামাছা আৰু আনন্দৰ মাজত থকা যেন লাগিছিল। সকলো পুৰুষেই তেওঁৰ ফালে অপলক নেত্ৰেৰে চাই থাকিছিল, তেওঁৰ নাম জানিব বিচাৰিছিল, তথা তেওঁৰ লগত চিনাকি হ’ব খুজিছিল। উপস্থিত আন মন্ত্ৰীসকলেও তেওঁৰ লগত নাচিবলৈ আগ্ৰহ কৰা দেখা গৈছিল। অভ্যৰ্থনা আগবঢ়োৱা স্বয়ং শিক্ষা মন্ত্ৰীজনেও তেওঁকেই বিশেষভাৱে গুৰুত্ব দি থাকিল।\nমাটিল্ডাই এই সকলোবোৰ পাই ক’ব নোৱাৰা হৈ পাগলৰ দৰে নাচিবলৈ ধৰিলে, মনৰ আনন্দৰ আতিশৰ্য ইমান বেছিকৈ উপভোগ কৰিলে যে আন কাৰোৰে কথা ভাবিবলৈ আহৰি নাই, তেওঁৰ নিজৰ ৰূপ-লাৱণ্যৰ বাবে পোৱা সকলোৰে আকৰ্ষণক বিজয়োল্লাসৰ দৰে অনুভৱ হ’ল, এই সফলতাৰ অহংকাৰ, সুখৰ আৱেশত ভাঁহি যোৱাৰ আনন্দ, এই সকলোবোৰেই তেওঁক এক অদ্ভূত মানসিক আনন্দ দিলে, তেওঁৰ মনৰ সকলো সপোন, বাসনা আজি যেন পূৰ্ণ হ’ল তেনে অনুভৱ হ’ল। নাৰীৰ হৃদয়ৰ এইদৰে সম্পূৰ্ণ জয়ী হোৱাৰ উল্লাস যেন জীৱনৰ অত্যন্ত এক মধুৰতম ক্ষণ তেওঁৰ এনে অনুভৱ হ’ল।\nপুৱা প্ৰায় চাৰিটামান বজাত মাটিল্ডাই পাৰ্টি ৰুমৰ পৰা ওলাই আহিল। তেওঁৰ স্বামী আৰু তিনিজনমান বন্ধু, বন্ধু পত্নীসকলেও আনন্দ-স্ফূৰ্তিতে সময় পাৰ কৰি থাকি এটা সৰু ৰুমত মাজৰাতিলৈকে তেওঁলৈ অপেক্ষা কৰি ইতিমধ্যেই শুই পৰিছিল।\nঘৰলৈ উভতি আহিবৰ বাবে মাটিল্ডাই লগত লৈ অনা অতি সাধাৰণ শ্বলখন পাৰ্টিত পিন্ধা সাজযোৰৰ ওপৰতে মেৰিয়াই ল’লে, কিন্তু সেই সাধাৰণ শ্বলখনৰ লগত পাৰ্টিত পিন্ধা সাজযোৰৰ আকাশ-পাতাল প্ৰভেদ আছিল। ধনী ঘৰৰ মহিলাসকলে তেওঁলোকৰ দামী পোছাকৰ ওপৰত মূল্যৱান কোট পিন্ধাটো লক্ষ্য কৰি মাটিল্ডা এইক্ষেত্ৰত আগতীয়াকৈ সচেতন হৈ আছিল যাতে তেওঁলোকে মাটিল্ডাক এই শ্বলখনেৰে মেৰিয়াই থকা দেখা নাপায়। সেয়ে তেওঁ খুব সোনকালে ঘৰলৈ উভতি যাবলৈ উদ্বিগ্ন হৈ পৰিছিল।\nমিষ্টাৰ লইজেলে তেওঁক ৰখাই দিলে,-\n“অকনমান ৰোৱাচোন!” তেওঁ ক’লে,- “মুকলি ঠায়েদি খোজকাঢ়ি গৈ থাকোঁতে তোমাৰ ঠাণ্ডা লাগি যাব। মই টেক্সি এখন বিচাৰি আনোঁ।“\nকিন্তু মাটিল্ডাই তেওঁৰ কথা নুশুনাৰ দৰে কৰি দ্ৰুতগতিৰে চিৰিয়েদি নামি গ’ল। ৰাস্তাত গৈ তেওঁলোকে কোনো টেক্সি বিচাৰি নাপালে, ইফালে-সিফালে চাই কিছু দূৰৈত দেখা পোৱা টেক্সি চালকক লক্ষ্য কৰি তেওঁলোকে চিঞৰি চিঞৰি মাতিবলৈ ধৰিলে।\nএকো নাপায় হতাশ হৈ তেওঁলোকে চিয়েন নদীৰ পাৰৰ ৰাস্তাইদি খোজ দিবলৈ ধৰিলে, আৰু ঠাণ্ডাত ঠকঠককৈ কঁপিবলৈ ধৰিলে। অৱশেষত জাহাজঘাটৰ ওচৰত তেওঁলোকে এখন পুৰণি গাড়ী পালে, যিবোৰ গাড়ী পেৰিছত সাধাৰণতে কেৱল ৰাতিৰ আন্ধাৰৰ সময়তহে দেখা পোৱা যায়। এনে লাগে যেন দিনৰ পোহৰত নিজৰ জৰাজীৰ্ণ ৰূপ দেখুৱাবলৈ এই পুৰণি গাড়ীবোৰে লাজ পায়!\nগাড়ীখনে তেওঁলোকৰ এপাৰ্টমেণ্ট থকা মাৰ্টিয়াছ ষ্ট্ৰীটৰ সন্মুখত নমাই দিলে, আৰু তাৰ পৰা তেওঁলোকে ভাগৰুৱা হৈ নিজৰ এপাৰ্টমেণ্টৰ ফালে যাবলৈ ধৰিলে। মাটিল্ডাৰ বাবে এয়া আছিল এক সফল সমাপ্তি। কিন্তু স্বামীৰ মনলৈ আহিল যে তেওঁ পুৱা দহটা বজাৰ ভিতৰতে অফিচ পাবগৈ লাগিব।\nমাটিল্ডাই আইনাৰ সন্মুখত ৰৈ তেওঁৰ কান্ধলৈকে ঢাকি ৰখা শ্বলখন আঁতৰাই পাৰ্টিত পিন্ধা সাজযোৰত শেষবাৰৰ বাবে কিছুদেৰি নিজকে চাই চাই নিজৰ ৰূপতেই মনোমুগ্ধ হৈ থাকিল। কিন্তু হঠাতেই তেওঁ আৰ্তনাদ কৰি উঠিল। তেওঁৰ ডিঙিত নেকলেচডাল নাই।\nমিষ্টাৰ লইজেলে ইতিমধ্যে তেওঁৰ পোছাক আধা খুলি পেলাইছিল। মাটিল্ডাৰ ওচৰলৈ আহি সুধিলে,-\n“কি হ’ল কোৱাচোন, কিয় চিঞৰিছা?”\nমাটিল্ডাই চৰম হতাশাৰে তেওঁৰ ফালে চালে,-\n“ম..ম…মই মেডাম ফৰেষ্টিয়াৰৰ নেকলেচডাল বিচাৰি পোৱা নাই।“\nলইজেলে চকু ডাঙৰ কৰি ভীষণ আশ্বৰ্যৰে মাটিল্ডাৰ ফালে চাই ক’লে,-\n“কি? কি কথা কৈছা? এয়া অসম্ভৱ!”\nতেওঁলোক দুয়োয়ে মাটিল্ডাৰ সাজযোৰ জোকাৰি, ভাঁজে ভাঁজে, পকেটত তথা সকলোতে তন্ন তন্নকৈ বিচাৰি চালে। নেকলেচডাল ক’তো নাই।\nমিষ্টাৰ লইজেলে ক’লে,-“তুমি বাৰু সঠিককৈ মনত পেলাব পাৰানে যে বলৰূমৰ পৰা ওলাই অহাৰ সময়ত নেকলেচডাল তোমাৰ ডিঙিতে আছিল বুলি!”\n“হয়, বলৰুমৰ পৰা ওলাই আহি তোমালোকে আৰাম কৰি থকা কোঠাটোলৈ আহোঁতে নেকলেচডাল মই চুই চাইছিলোঁ।“\n“কিন্তু নেকলেচডাল যদি তুমি ৰাস্তাত হেৰুৱাইছিলা, তেন্তে সেইডাল পৰি যোৱাৰ শব্দ আমি শুনিলোহেঁতেন!”\n“হয়, হ’ব পাৰে! অথবা কিবা প্ৰকাৰে গাড়ীখনৰ নম্বৰটো তোমাৰ মনত আছে নে বাৰু?”\n“নাই! তুমি মন কৰিছিলা নেকি? মোৰ দেখোন মনত পৰা নাই।“\nদুয়োজনে ভীষণ হতাশাত একো ভাৱি নাপাই ইজনে সিজনলৈ চাই থাকিল। শেষত, মিষ্টাৰ লইজেলে পোছাকযোৰ পুনৰ পিন্ধি ক’লে,-\n“মই বাহিৰলৈ যাওঁ, যিবোৰ ঠায়েদি আমি খোজকাঢ়ি আহিছিলো, সেইবোৰ ঠাইত বিচাৰি চাওঁ, কিজানিবা নেকলেচডাল পাওঁৱেই!”\nমিষ্টাৰ লইজেল বাহিৰলৈ গ’ল। মাটিল্ডাই সন্ধিয়াৰ পাৰ্টিলৈ পিন্ধি যোৱা পোছাকযোৰেই পিন্ধি থাকিল, বিছনাত গৈ শুই পৰাৰ সমান শক্তিকণো যেন তেওঁ হেৰুৱাই পেলাইছিল, নিৰুত্তাপ আৰু চিন্তাশূণ্য হৈ তেওঁ নিমাতে চকীতে বহি থাকিল।\nতেওঁৰ স্বামী পুৱা সাতমান বজাত ঘৰলৈ উভতি আহিল। তেওঁ নেকলেচডাল ক’তোৱেই বিচাৰি নেপালে।\nমিষ্টাৰ লইজেলে পুলিচ থানালৈ গ’ল, টেক্সীবোৰৰ অফিচত গৈ পুৰণি গাড়ীখনৰ বিষয়ে খবৰ-বাতৰি কৰিলে, আৰু বাতৰি কাকতৰ অফিচলৈও গৈ নেকলেচডাল বিচাৰি উভতাই দিওঁতাজনক পুৰস্কাৰ দিয়া হ’ব বুলি ঘোষণা কৰি এটা বিজ্ঞাপনো দিলে, তেওঁৰ দ্বাৰা যিমানখিনি সম্ভৱ সেই সকলোখিনি কৰিলে। নেকলেচডাল বিচাৰি পাবলৈ যিমানখিনি সম্ভৱ চেষ্টা কৰা বুলি জানি তেওঁৰ মনলৈ সামান্য আশাৰ সঞ্চাৰ হ’ল।\nমাটিল্ডাই গোটেই দিনটো এই ভয়ানক বিপৰ্যয়ৰ বাবে সেই আগৰ দৰে একো নথকাৰ হতাশাত বিহ্বল হৈ পৰাৰ দৰেই একেই ধৰণেৰে বিহ্বল, আতংকিত হৈয়েই কটালে। সন্ধিয়াৰ ফালে অত্যন্ত বিষণ্ণ আৰু মলিন বদনেৰে মিষ্টাৰ লইজেল ঘৰলৈ উভতি আহিল, আৰু তেওঁ নেকলেচডাল ক’তোৱেই বিচাৰি নাপালে,-\n“এইটো খুবেই জৰুৰী হৈ পৰিছে“,-তেওঁ ক’লে,-“তুমি এতিয়াই তোমাৰ বান্ধৱীলৈ চিঠি এখন লিখা, এইবুলি উল্লেখ কৰিবা যে তেওঁৰ নেকলেচডালৰ ভাঁজ এটা ভাঙি গ’ল আৰু সেয়ে নেকলেচডাল মেৰামতি কৰিবলৈ দিব লাগিব। এইদৰে কৰিলে, কি কৰিব পৰা যায় সেইটো ভাবিবলৈ আমাৰ হাতত অন্ততঃ কিছু সময় পোৱা যাব।“\nমাটিল্ডাই তেওঁৰ স্বামীৰ কথামতেই চিঠিখন লিখিলে।\nকিন্তু সপ্তাহটোৰ শেষলৈকে তেওঁৰ নেকলেচডাল বিচাৰি পোৱাৰ সকলো আশা শেষ হৈ গ’ল। আৰু বয়সত মাটিল্ডাতকৈ পাঁচ বছৰৰ ডাঙৰ মিষ্টাৰ লইজেলে ঘোষণা কৰিলে,-\n“নেকলেচডাল কেনেকৈ উভতাই দিয়া যায়, আমি এতিয়া সেইটো কথা ভাবিবৰ হ’ল।“\nপিছদিনা তেওঁলোকে নেকলেচডাল থোৱা বক্সৰ ভিতৰত লিখা থকা অলংকাৰৰ দোকানৰ ঠিকনামতে দোকানখন বিচাৰি উলিয়ালেগৈ! নেকলেচডালৰ বক্সটো দেখুৱাই সেইধৰণৰ নেকলেচৰ বিষয়ে জানিব বিচৰাত দোকানীয়ে ৰছিদ পত্ৰ চাই ক’লে,-\n“মেডাম, এই নেকলেচডাল আমি বিক্ৰী কৰা নাছিলো। কেৱল এই বাকচটোহে আমাৰ পৰা কিনা হৈছিল।“\nইয়াৰ পিছত তেওঁলোকে এখনৰ পিছত এখনকৈ কেইবাখনো অলংকাৰৰ দোকানত গ’ল, হেৰুৱা নেকলেচডালৰ দৰে নেকলেচ বিচাৰিলে, মনত পৰাখিনিলৈকে নেকলেচডালৰ বৰ্ণনা দি দোকানীৰ পৰামৰ্শ বিচাৰিলে, এইদৰে কৰি থকাৰ সময়ছোৱাত তীব্ৰ অনুসূচনা আৰু মনোকষ্টৰ বাবেই দুয়োজনকে যথেষ্ট অসুস্থ দেখা গৈছিল।\nঅৱশেষত পালাই ৰয়েল পথত থকা এখন অলংকাৰৰ দোকানত সেই হেৰুৱা হীৰাৰ নেকলেচডালৰ দৰে এডাল বিচাৰি পোৱা গ’ল, দেখাত ঠিক তেওঁলোকে বিচাৰি থকা আগৰডালৰ দৰেই! নেকলেচডালৰ মূল্য আছিল চল্লিশ হাজাৰ ফ্ৰাংক। অৱশ্যে দোকানীজনে তেওঁলোকক নেকলেচডাল ছত্ৰিশ হাজাৰ ফ্ৰাংকত বিক্ৰি কৰিবলৈ ৰাজী হ’ল।\nতেওঁলোকে দোকানীজনক এইবুলি অনুৰোধ কৰিলে যে দোকানীজনে যেন অহা তিনিদিনলৈ নেকলেচডাল কাকো বিক্ৰী নকৰে। আৰু লগতে তেওঁলোকে দোকানীজনৰ লগত এনে এক চৰ্ততো উপনীত হ’ল যে ফেব্ৰুৱাৰী মাহটো শেষ হোৱাৰ আগতেই তেওঁলোকে যদি তেওঁলোকৰ হেৰুওৱা নেকলেচডাল বিচাৰি পাই, তেন্তে দোকানীজনে এতিয়া তেওঁলোকে কিনিব লগা নেকলেচডাল অন্ততঃ চৌত্ৰিশ হাজাৰ ফ্ৰাংকত পুনৰ কিনি ল’ব।\nমিষ্টাৰ লইজেলৰ হাতত তেওঁৰ পিতৃয়ে সাঁচি থৈ যোৱা ওঠৰ হাজাৰ ফ্ৰাংক জমা আছিল। তেওঁ ভাবিলে, বাকীখিনি তেওঁ কাৰোবাৰ পৰা ধাৰে বিচাৰিব।\nতেওঁ সেইমতেই ধাৰ কৰিলে, এজনৰ পৰা এক হাজাৰ ফ্ৰাংক, অন্য এজনৰ পৰা পাঁচশ ফ্ৰাংক, এঠাইৰ পৰা পাঁচ লুই আৰু আন এঠাইৰ পৰা তিনি লুই ধাৰ ল’লে। লগতে সুদৰ কাৰবাৰ কৰাসকলৰ ওচৰত চুক্তি কৰি আৰু মহাজনৰ ওচৰত ঘৰৰ সম্পত্তিৰ দলিলো জমা কৰি ঋণ ল’বলগাত পৰিল। তেওঁ তেওঁৰ সমস্ত জীৱনটোকেই বন্ধকীত থব লগীয়া হ’ল, ঋণ পৰিশোধ কৰিব পাৰিব নে নোৱাৰে সেইটো নজনাকৈয়ে দলিলত চুক্তি স্বাক্ষৰ কৰিবলগীয়া হোৱাৰ ক্ষণটোত কিবা এক গভীৰ যন্ত্ৰণাই তেওঁক আৱৰি ধৰিলে, কষ্টকৰ তথা অন্ধকাৰ ভৱিষ্যতৰ কথা ভাবি তেওঁ ভয়ত শিঁয়ৰি উঠিল, গভীৰ দুৰ্দশাত পৰিব লগা হোৱাৰ আশংকাত, সকলো ধৰণৰ শাৰিৰীক বঞ্চনা আৰু মানসিক পীড়াৰ সম্ভাৱনাৰ কথা ভাবি ভাবি তেওঁলোকে হীৰাৰ নতুন নেকলেচডাল কিনিবলৈ গ’ল। অলংকাৰৰ দোকানৰ কাউণ্টাৰত তেওঁলোকে ছত্ৰিশ হাজাৰ ফ্ৰাংক জমা দি নেকলেচ ডাল লৈ আহিল।\nযেতিয়া মেডাম লইজেলে নেকলেচডাল মেডাম ফৰেষ্টিয়াৰক উভতাই দিবলৈ গ’ল, মেডাম ফৰেষ্টিয়াৰে সামান্য টানকৈয়ে ক’লে,-“তুমি নেকলেচডাল কিছুদিন আগতেই উভতাই দিব লাগিছিল, মাজতে মোৰ এইডাল পিন্ধিবলৈ মন গৈছিল।“\nমাটিল্ডাই বান্ধৱীৰ ওচৰত কিবা প্ৰকাৰে ধৰা পৰি যোৱাৰ আশংকা কৰিছিল যদিও বান্ধৱীয়ে নেকলেচডাল থোৱা বক্সটো খুলি চোৱা নাছিল। তেওঁ ভাৱিছিল যদি বান্ধৱীয়ে নেকলেচ ডাল বদলি হ’ল বুলি ধৰিব পাৰে তেতিয়া কি হ’ব? তেওঁ কি ক’ব বাৰু? বান্ধৱীয়ে তেওঁক চোৰ বুলি ভাবিব নেকি?\nমেডাম লইজেলে দৰিদ্ৰতাৰ এক শোচনীয় পৰিস্থিতিৰ লগত পৰিচয় হ’বলৈ ধৰিলে। এইবাৰ প্ৰথমৰে পৰাই তেওঁ ঘৰৰ দায়িত্বখিনি সাহসেৰে পালন কৰিবলৈ চেষ্টা কৰিলে। এই ভয়ংকৰ ঋণ যেনেতেনে পৰিশোধ কৰিবই লাগিব। তেওঁ পৰিশোধ কৰিবই! সেয়ে ঘৰৰ কাম কৰা মানুহক আঁতৰোৱা হ’ল। তেওঁলোকৰ ফ্লেটটো সলাই পেলালে, ছাদৰ ওপৰৰ ফালে থকা সৰু ঘৰ এটা ভাড়ালৈ লৈ থাকিবলৈ ল’লে।\nতেওঁ ঘৰৰ ডাঙৰ ডাঙৰ কাম-কাজবোৰৰ লগত পৰিচয় হ’বলৈ ল’লে, ৰান্ধনীঘৰৰ ৰান্ধা-বঢ়াৰ লগতে সকলো লেতেৰা কামো কৰিবলৈ ল’লে। তেওঁ কাঁহি-বাতিবোৰ ধুবলৈ ল’লে, তেওঁৰ আঙুলীৰ ধুনীয়া গুলপীয়া নখবোৰেৰে কেৰাহীবোৰৰ তেলীয়া তৰপবোৰ আৰু তলৰ লেতেৰাবোৰ চাফা কৰিবলৈ ধৰিলে। লেতেৰা বিছনা চাদৰ, অন্তৰ্বাস, মোজা, চাৰ্ট আৰু অন্যান্য কাপোৰ আদি নিজে ধুই শুকাবলৈ ছাদৰ ওপৰত মেলি দিয়ে, তেওঁ প্ৰতিদিনে পুৱাই চিৰিৰে বগাই তলৰ ৰাস্তালৈ গৈ ডাষ্টবিনৰ লেতেৰা বস্তু পেলায় আৰু পানী ভৰোৱা ডাঙৰ বাচনবোৰ ডাঙি ওপৰলৈ উঠোঁতে প্ৰতিটো চিৰিৰ ঢাপতে অলপ ৰৈ উশাহ ল’ব লগা হয়। সাধাৰণ দুখীয়া মহিলাৰ দৰে সাজ-পোছাক পিন্ধি তেওঁ হাতত টোপোলা লৈ ঘৰৱা বয়-বস্তুৰ দোকানত, মাংসৰ দোকানী আৰু ফলবিক্ৰেতাৰ দোকানত যায়, অপমানিত অনুভৱ কৰিলেও তেওঁলোকৰ কষ্টোপাৰ্জিত প্ৰতিটো পেনি, আধা-পেনি বচাবলৈ দৰদাম মাৰিহে বস্তু কিনিবলৈ চায়।\nপ্ৰতি মাহেই ঋণৰ কিস্তি পৰিশোধ কৰিবই লাগিব, নহ’লে সময়মতে কিস্তি নিদিয়াৰ বাবে নতুনকৈ ঋণ লগাই দিয়া হয়।\nতেওঁৰ স্বামীয়ে অফিচৰ পৰা আহি প্ৰতি সন্ধ্যাই কেইবাজনো ব্যৱসায়ীৰ হিচাব নিকাচৰ খাটা চায়। প্ৰায় ৰাতিয়েই প্ৰতি পৃষ্ঠাতে দুই পেনি, আধা পেনি হিচাবে মূল্য লৈ তেওঁ খাতাবোৰৰ নকল কৰাৰ কাম কৰে।\nএইদৰেই জীৱনৰ দহটা বছৰ পাৰ হৈ গ’ল।\nদহবছৰৰ শেষৰ ফালে তেওঁলোকৰ সকলো ধাৰ-ঋণ পৰিশোধ কৰা হ’লগৈ! মহাজনৰ সকলোবোৰ, সুদৰ কাৰবাৰৰ টকা, তাৰ লগত জমা হোৱা চক্ৰবৃদ্ধি সুদকে আদি কৰি সকলোবোৰ ঋণেই পৰিশোধ কৰা হ’ল।\nমেডাম লইজেলক এতিয়া যথেষ্ট বৃদ্ধা দেখা যায়। তেওঁ অন্যান্য দুখীয়া পৰিয়ালৰ মহিলাসকলৰ দৰে যথেষ্ট শক্তিশালী, পেশীবহুল আৰু মেদবহুল হৈ পৰিছে। তেওঁৰ চুলিখিনি খেলি-মেলি, অপৰিপাটি দেখা যায়, পিন্ধি থকা স্কাৰ্ট ফিচিকি গৈছে, হাতদুখন ৰঙা হৈ উঠিছে, তেওঁৰ কথা-বতৰাবোৰো ককৰ্ষ হৈ পৰিছিল আৰু প্ৰায়ে এগালমান পানী পেলাই মজিয়াবোৰ অকাৰণতে পৰিষ্কাৰ কৰি থকা দেখা যায়। কিন্তু কেতিয়াবা কেতিয়াবা যেতিয়া তেওঁৰ স্বামী অফিচত থাকে, তেতিয়া তেওঁ খিৰিকীৰ কাষত বহি বহুবছৰৰ আগৰ সেই সন্ধ্যাটোৰ কথা ভাৱে, সেই বলৰুম য’ত তেওঁক অত্যন্ত সুন্দৰী দেখা গৈছিল, আৰু তেওঁৰ ৰূপমুগ্ধসকলে তেওঁক আৱৰি ৰাখিছিল।\nকি যে হ’লহেঁতেন যদিহে সেই নেকলেচডাল সেইদিনা তেওঁ নেহেৰুৱালেহেঁতেন! কোনে জানে? কোনেনো জানে বাৰু? জীৱনটোযে কিমান বিস্ময়কৰ, কিমান যে পৰিৱৰ্তনশীল! এটা অতি সামান্য ঘটনা বা কথাই কেনেদৰে একো একোটা জীৱন কেনেদৰে ধ্বংস কৰি দিব পাৰে অথবা কেতিয়াবা বচাবও পাৰে!\nগোটেই সপ্তাহটোৰ অহৰ্নিশ পৰিশ্ৰমৰ পিছত নিজৰ মনটোক স্বাভাৱিক কৰাৰ উদ্দেশ্যে এদিন ৰবিবাৰে তেওঁ চ্যেম্প্চ এলিচিজৰ ফালে খোজ কাঢ়ি যাবলৈ ধৰিলে। হঠাতে তেওঁ লক্ষ্য কৰিলে যে এটি শিশুক হাতত ধৰি এগৰাকী মহিলাই খোজ কাঢ়ি আহি আছে। তেওঁ দেখোন মেডাম ফৰেষ্টিয়াৰ, এতিয়াও ইমান কম বয়সীয়া যেন লাগিছে, ইমান ৰূপৱতী তথা তেওঁক খুবেই আকৰ্ষণীয় দেখা গৈছে। মেডাম লইজেল কিবা এক দুখত আক্ৰান্ত হৈ পৰিল। অলপ সময় নিজৰ মাজতেই কথা কটা-কটি কৰি থাকিল। তেওঁ কি মেডাম ফৰেষ্টিয়াৰক মাত দিয়া উচিত? হয়, নিশ্চয়কৈ! আৰু যিহেতু তেওঁ সকলোবোৰ ধাৰ-ঋণ মাৰি শেষ কৰিলে, তেওঁ সেই সকলোবোৰ কথা তেওঁক কোৱা উচিত। কিয়নো নক’ব?\nমেডাম লইজেলে তেওঁৰ ফালে আগবাঢ়ি গ’ল,-\n“গুড মৰ্ণি, জীয়েন…।”\nমেডাম ফৰেষ্টিয়াৰে তেওঁক চিনিব নোৱাৰিলে, এগৰাকী খুবেই সাধাৰণ মহিলাই প্ৰথম অভিবাদনতেই ইমান অন্তৰংগতাৰে তেওঁৰ নাম ধৰি সম্বোধন কৰা দেখি তেওঁ অলপ আচৰিতো হ’ল। তেওঁ অলপ ইতস্ততঃ কৰি কৈ উঠিল,-\n“কিন্তু, মেডাম-মই আপোনাক একেবাৰে চিনি পোৱা নাই। আপুনি নিশ্চয় মোক আন কোনোবা বুলি ভুল কৰিছে।”\n“নহয়, মই মাটিল্ডা লইজেল।”\nতেওঁৰ বান্ধৱীয়ে আচৰিত হৈ চিত্কাৰ কৰি উঠিল,-\n“অহ! মাটিল্ডা, মোৰ মৰমৰ বান্ধৱী, তুমি যে কেনেকৈ ইমান সলনি হৈ গ’লা?”\n“হয়, তোমাক শেষবাৰৰ বাবে লগ কৰাৰ সময়ৰ পৰা আমি এক কঠিন সময়ৰ মাজেদি পাৰ কৰি আহিছো। বহুত বেছি দুখ-কষ্ট, আৰু তুমি জানানে যে সেই সকলোবোৰ দুখ তোমাৰ বাবে ভোগ কৰিবলগা হ’ল।“\n“মোৰ বাবে? সেইটো কেনেকৈ সম্ভৱ, কি হৈছিল?”\n“তোমাৰ মনত আছে নে সেই যে মন্ত্ৰণালয়ৰ বলৰুমৰ পাৰ্টিত পিন্ধাৰ বাবে মই তোমাৰ সেই হীৰাৰ নেকলেচডাল আনিছিলোঁ!”\n“হয়, মনত পৰিছে, কিন্তু তাৰ পিছত কি হ’ল?”\n“আচলতে মই সেইডাল হেৰুৱাই পেলাইছিলোঁ।”\n“তুমি কি কোৱা? তুমি দেখোন সেই নেকলেচডাল মোক উভতাই দিছিলা!”\n“মই তোমাক ঠিক সেই নেকলেচডালৰ দৰেই বেলেগ এডালহে উভতাই দিছিলো। আৰু যোৱা দহবছৰে সেইডালৰ বাবে আমি মূল্য দি থাকিবলগীয়া হৈছে। তুমি বুজিব পাৰিবা নিশ্চয় যে সেইটো আমাৰ বাবে কাহানিও সহজসাধ্য নাছিল, আমাৰ বিশেষ কিবা টকা-পইচা, সম্পত্তিও নাছিল। তথাপিও অৱশ্যে সেই সকলোবোৰ ধাৰ-ঋণ মাৰিবলৈ যে সক্ষম হ’লো আমাৰ সেইটোৱেই পৰম আনন্দ।“\nমেডাম ফৰেষ্টিয়াৰে তেওঁক মাজতে ৰখালে। তেওঁ সুধিলে,-\n“তুমি কৈছা যে মোৰ সেই নেকলেচডালৰ পৰিৱৰ্তে তুমি হীৰাৰ নেকলেচ কিনিছিলা?”\n“হয়, তুমি কি সেইটো ইমান বছৰেও লক্ষ্য কৰা নাই। অৱশ্যে দুয়োডাল নেকলেচ দেখাত প্ৰায় একেই আছিল।“\nমেডাম লইজেলে কিবা এক আত্মতৃপ্তি পোৱাৰ দৰে মিহিকৈ হাঁহিলে, কিবা যেন এক নিৰ্মল সুখৰ আভাস আছিল সেই হাঁহিত। তাকে দেখি মেডাম ফৰেষ্টিয়াৰ যথেষ্ট গহীন হৈ পৰিল, মেডাম লইজেলৰ হাতদুখন নিজৰ হাতৰ মুঠিত লৈ তেওঁ ক’বলৈ ধৰিলে,-\n“হে ভগৱান! মাটিল্ডা, কি যে তুমি! কিন্তু মোৰ নেকলেচডাল হীৰাৰ নাছিল। সেইডালৰ মূল্য খুব বেছি যদি হয় মাত্ৰ পাঁচশ ফ্ৰাংকৰহে আছিল।“\nফৰাচী গল্পকাৰ গ্যে দ্যা মোপাছাঁ (৫ আগষ্ট ১৮৫০ – ৬ জুলাই ১৮৯৩)(Guy de Maupassant) বিশ্বৰ গল্প সাহিত্য জগতৰ এক নমস্য নাম। গল্পৰ লগতে মোপাছাঁ কবি আৰু উপন্যাসিক হিচাবেও জনপ্ৰিয় আছিল। আধুনিক গল্প সাহিত্যক এক নতুন মাত্ৰা প্ৰদান কৰিবলৈ সক্ষম হোৱা মোপাছাঁৰ গল্পত সাধাৰণতেই মানুহৰ জীৱন ধাৰা আৰু কপালৰ লিখন তথা সামাজিক নিয়ম-কানুনৰ প্ৰতি ভৎসনা আৰু প্ৰায়েই জীৱনৰ প্ৰতি নিৰাশাবাদী ভাৱধাৰাৰ প্ৰকাশ দেখা পোৱা গৈছিল।\n১৮৫০ চনত ফ্ৰান্সৰ নৰমাণ্ডিত জন্মগ্ৰহণ কৰা মোপাছাঁই ১৮৬৯ ত পেৰিচলৈ আহি আইন বিষয়ত পঢ়া-শুনা আৰম্ভ কৰে যদিও সেই সময়ত চলি থকা ফ্ৰান্স-প্ৰুশিয়া যুদ্ধৰ ফলত সেনাবাহিনীত যোগদান কৰিবলগীয়া হয়। সেয়ে মোপাছাঁৰ প্ৰায়বোৰ লিখনিতেই যুদ্ধৰ ফলত সাধাৰণ মানুহে ভুগিবলগীয়া হোৱা অৱস্থাৰ, পৰিস্থিতিৰ হৃদয়স্পৰ্শী বৰ্ণনা পোৱা যায়। তেওঁৰ শ্ৰেষ্ঠ গল্প ৰূপে অভিহীত “ব্যুল দ্য সুইফ” নামৰ গল্পটোত ফ্ৰান্স-প্ৰুশিয়া যুদ্ধৰ পটভূমিত এগৰাকী বেশ্যাৰ জীৱনক লৈ ৰচনা কৰা হৈছিল।\nসেইসময়ৰ ফৰাচী সাহিত্যৰ পুৰোধা ব্যক্তি গুস্তাভ’ ফ্ল’বেয়াৰৰ উত্তৰসুৰী হিচাবে পৰিচিত মোপাছাঁৰ বিশ্ব প্ৰসিদ্ধ গল্পবোৰৰ ভিতৰত অন্যতম “দি ডায়মণ্ড নেকলেচ”, “মাদামোয়াজেল ফিফি”, “ইউজলেছ বিউটি”, চুইচাইদ ইত্যাদি। মাত্ৰ তিৰাল্লিশ বছৰ বয়সতে ইহসংসাৰৰ পৰা মেলানি মাগা মহান গল্পকাৰ, কবি, উপন্যাসিক গ্যে দ্যা মোপাছাঁই কেৱল এক দশকৰ বাবেহে সাহিত্য চৰ্চা কৰা সময়খিনিৰ ভিতৰতে সৰ্বমুঠ ৩০০ টা চুটি গল্প, ছয়খন উপন্যাস, তিনিখন ভ্ৰমণমূলক গ্ৰন্থ, তিনিটা খণ্ডৰ কথা-কবিতাৰে ফঁৰাচী সাহিত্য তথা বিশ্ব সাহিত্যক চহকী কৰি থৈ গৈছিল।\n“দি ডায়মণ্ড নেকলেচ” গল্পটোৰ ফঁৰাচী নাম “La Parure”। ১৮৮৪ চনত La Gaulois নামৰ আলোচনীখনত এই গল্পটি প্ৰথম প্ৰকাশ পায়। সেই বছৰেই গল্পটো ইংৰাজীলৈ অনুবাদ কৰা হয়। গল্পটো মোপাছাঁৰ এক অনন্য সাহিত্যিক কৃতিৰূপে অভিহিত হৈ আহিছে।\nগল্পটিৰ জৰিয়তে জীৱনত বিচৰা ধৰণেৰে সকলো নোপোৱাৰ বাবে দুখী হৈ মানুহে কি ধৰণৰ দুৰ্দশাপূৰ্ণ জীৱন কটাবলগীয়া হয় সেয়া খুব সুন্দৰকৈ প্ৰকাশ কৰিছে। গল্পটোৰ আটাইতকৈ আকৰ্ষণীয় ভাগটো হ’ল অপ্ৰত্যাশিতভাৱে হোৱা গল্পটিৰ সমাপ্তি। গল্পটোৰ আৰম্ভণিৰছোৱা পঢ়ি যাওঁতে কিছু স্থবিৰতা আহে যেন লাগিলেও কাহিনীটো আগবঢ়াৰ লগে লগে ঘটনাই গুৰুত্বতা লাভ কৰে। শেষলৈকে পঢ়াৰ বাবে পাঠকক লৈ যাব পাৰে। আৰু শেষত হঠাতে গোটেই কাহিনীটোৰে টুইষ্ট আহি শেষ হয়। গল্পটোৰ পৰিসমাপ্তিয়ে পাঠকক আচৰিত কৰি তুলিব পাৰে। লগতে এটা শিকনিও হয় যে সকলো দেখা বস্তুৱেই সঁচা হ’ব নোৱাৰে। তথাকথিত মধ্যবিত্তীয় সমাজত নিজতকৈ ওপৰৰ কিবা এটা এসন্ধ্যাৰ বাবে বিচৰাৰ বাবে কোনোবাই বহুবছৰৰ দুখ-কষ্টৰ জীৱন যাপন কৰিবলগীয়া হৈ যাব পাৰে। মোপাছাঁই ঊনৈশ শতিকাৰ শেষৰফালে লিখা এই গল্পটোৰ কাহিনীৰ গুৰুত্ব বৰ্তমান সময়তো আছে। গল্পটোৰ পৰা শিকিবলগীয়া কথাখিনি হ’ল সমাজত মিছা আভিজাত্য দেখুৱাবলৈ গ’লে মানুহে বহুতো কিবা হেৰুৱাবলগীয়া হ’ব পাৰে। মানুহৰ দেখাৰ সৌন্দৰ্য, ধন-সম্পত্তি সকলোবোৰ এসময়ত অসাৰ হৈ পৰে।\n« আপদীয়া পদ্য – ধনজিৎ বৰুৱা\nজহৰ মেহমুদ ইন হংকং – সঞ্জীৱ মজুমদাৰ »\nসাহিত্য জগতৰ বিখ্যাত লেখক এগৰাকীৰ সৰ্বোৎকৃষ্ট গল্প এটা আপোনাৰ দ্বাৰা সুন্দৰ, সাৱলীল আৰু সৰসভাবে অনূদিত, এক অনবদ্য ৰূপত পঢ়িবলৈ পাই ধন্য হৈছো।\nআপুনি অনুবাদ কৰা প্ৰতিটো গল্পতে বাৰ্তা থাকে। পঢ়ি বহুত ভাল লাগিল।\nধন্যবাদ তবিবৰ। তোমালোকৰ এনেবোৰ কথাই অনুপ্ৰেৰণা দিয়ে।\nএইটো সৰু থাকোতে এবাৰ পঢ়িছিলো কৰবাত, পাহৰিলো। আকৌ পঢ়িলো ভাল লাগিল।\nঅশেষ ধন্যবাদ মিতালী।\nকি কম গিতি বা,মোপাছাঁদেৱৰ ইমান ধুনীয়া গল্পটিৰ সোৱাদ দিয়াৰ বাবে আপোনাক বহুত ধন্যবাদ ৷ আপোনাৰ অনুবাদ সাহিত্যৰ ওপৰত দখল অতুলনীয় ৷\nঅশেষ ধন্যবাদ উৎপলা। অনুপ্ৰাণিত হওঁ তোমালোকৰ উৎসাহভৰা কথাবতৰাত………\nকাহিনীটো থুলমূলকৈ জানিছিলোঁ যদিও তোমাৰ অনুবাদ শৈলীত ইমান জীৱন্ত হৈ পৰিল যে আপ্লুত হৈ পৰিলোঁ। বৰ সুন্দৰ আৰু সাৱলীল হৈছে।\nঅশেষ ধন্যবাদ ৰাস্না বা। আপোনাৰ মন্তব্যই সঁচাকৈয়ে অনুপ্ৰাণিত কৰে সদায়েই!\nবহুত ধন্যবাদ জীমণি।\nমোপাছাঁৰ গল্পৰ অনুবাদ বৰ কঠিন। সাৱলীল ভাষাত অনুবাদ কৰিছে। ভাল পালো।\nজনপ্ৰিয় গল্পটোৰ সাৰ্থক অনুবাদ। ভাল লাগিল গীতিকাবা।\nবৰ ধুনীয়া গীতিকা৷ এনজয় কৰিলো৷\nসুন্দৰ অনুবাদ৷পঢ়ি ভাল লাগিল৷\nবহুত ভাল লাগিল পঢ়ি ৷ সুন্দৰ অনুবাদ বা ৷\nআপোনাৰ পৰিপক্ক হাতৰ অনুবাদ পঢ়ি সদায়েই বৰ ভাল লাগে, এইবাৰো।\nবহুত ভাল লাগিল..সুন্দৰ অনুবাদ বা\nধন্যবাদ পাপৰি। তোমাৰ মন্তব্যই সদায়েই উৎসাহিত কৰে।


কৃত্ৰিম বুদ্ধিমত্তা হৈছে যন্ত্ৰ অথবা কম্পিউটাৰৰ দ্বাৰা প্ৰদৰ্শিত আৰু পৰিচালিত বুদ্ধিমত্তা। মানুহে প্ৰাকৃতিক বুদ্ধিমত্তাৰে কৰিব পৰা কেতবোৰ কাম যেতিয়া ডিজিটেল কম্পিউটাৰ নাইবা কম্পিউটাৰ-নিয়ন্ত্ৰিত যন্ত্ৰমানৱে সম্পন্ন কৰে, তেতিয়া তাকে কৃত্ৰিম বুদ্ ...\nচি C হ’ল বেল লেবৰটেৰিজত ১৯৬৯ ৰ পৰা ১৯৭৩ চনৰ কালছোৱাত ডেনিচ ৰিট্‌চী ৰ দ্বাৰা বিকাশিত এটা কম্পিউটাৰ প্ৰগ্ৰামিং লেংগুৱেজ। ই এজন প্ৰগ্ৰেমাৰক কম্পিউটাৰ আৰ্কিটেক্সাৰৰ হাই লেভেল লেংগুৱেজৰ পৰা ল লেভেল লেংগুৱেজলৈকে এক বিস্তৃত পৰিসৰ প্ৰদান কৰে। বিশ্বৰ বহুল ...\nকম্পিউটাৰ ছফ্টৱেৰ বা ছফ্টৱেৰ হল কম্পিউটাৰে কি কৰিব লাগে সেয়া জনোৱাৰ বাবে ব্যৱহাৰ কৰা ডাটা অথবা কম্পিউটাৰ নিৰ্দেশাৱলীৰ একত্ৰিত সংকলন। এয়া ভৌতিক হাৰ্ডৱেৰৰ বিপৰীত। ভৌতিক হাৰ্ডৱেৰৰ দ্বাৰাই কম্পিউটাৰ নিৰ্মাণ কৰা হয় ইয়েই প্ৰকৃত কামবোৰ কৰে।\nজাভা ইংৰাজী: Java হল এক object-oriented কম্পিউটাৰৰ প্ৰগ্ৰামিং ভাষা। ইয়াৰ মূল উদ্দেশ্য হল "write once, run anywhere" WORA। এবাৰ লিখি যিকোনো ঠাইতে চলোৱা। অৰ্থাৎ কোনো এপ্লিকেশ্যন এবাৰ লিখা হলে পুনৰ কম্পাইল নকৰাকৈয়ে যিকোনো প্লেটফৰ্মত চলা। জাভা এপ্ল ...\nটিউৰিং পৰীক্ষা এনে এক পৰীক্ষা যাৰ দ্বাৰা এটা যন্ত্ৰৰ ক্ষমতা কিমান মানৱ-সম অথবা মানৱ-সদৃশ তাৰ পৰীক্ষা কৰা হয়। এলান ট্যুৰিঙে প্ৰস্তাৱ দিয়ে যে এজন মানৱ বিচাৰকে আন এজন মানৱ আৰু এটা মানৱ-সদৃশ বুদ্ধিমত্তাসম্পন্ন যন্ত্ৰৰ মাজৰ সাধাৰণ মানৱীয় ভাষাৰে হোৱ ...\nডেটা মাইনিং এটা কম্পিউটাৰ বিজ্ঞানৰ লগত জড়িত বিষয়। স্থানান্তৰে ইয়াক "তথ্যাধাৰত জ্ঞানান্বেষন" -ও বোলা হয়। ডেটা মাইনিঙৰ মূল উদ্দেশ্য হৈছে বৃহৎ পৰিমাণৰ ডেটাৰ পৰা তথ্য বা জ্ঞান নিষ্কাষণ কৰা।\nপ্ৰগ্ৰামিং ভাষা বা প্ৰগ্ৰামিং লেংগুৱেজ হ’ল এটা কৃত্ৰিম ভাষা যাৰ দ্বাৰা কোনো এলগৰিথম প্ৰকাশ কৰিব পৰা যায় বা কম্পিউটাৰ প্ৰ’গ্ৰাম লিখিব পৰা যায়। এই ভাষাৰ দ্বাৰা কোনো এটা যন্ত্ৰৰ সৈতে সংযোগ স্থাপন কৰি তাক বিশেষ নিৰ্দেশ প্ৰদান কৰা হয়। এই ভাষা কম্পি ...\nবাইট অংকীয় জ্ঞানৰ একক, যি ৮ বিটৰ সমান। ঐতিহাসিকভাৱে এক বাইট পৰিকলন যন্ত্ৰত ১ আখৰ বা সংখ্যা প্ৰৱেশ কৰিবলৈ প্ৰয়োজনীয় বিটৰ পৰিমাণ। সেয়ে বহুতো পৰিকলন ব্যৱস্থাত বৰ্তমান ১ বাইটেই ঠিকনাযুক্ত সৰ্বনিম্ন জ্ঞানৰ পৰিমাণ। পূৰ্বতে বাইটৰ আকাৰ হাৰ্ডৱেৰৰ ওপৰত ...\nবৃহৎ-তথ্য বা বিগ ডাটা হ’ল এনে কিছু তথ্যৰ সমষ্টি যি অতি বৃহদাকাৰ আৰু জটিল আৰু ই গতানুগতিক তথ্য বিশ্লেষণ প্ৰক্ৰিয়াৰ দ্বাৰা বিশ্লেষণৰ বাবে অনুপযুক্ত। বিগ ডাটাৰ প্ৰত্যাহ্বানসমূহৰ ভিতৰত অন্যতম হৈছে তথ্য-আহৰণ, তথ্য-সংৰক্ষণ, তথ্য-বিশ্লেষণ, তথ্য-সন্ধান, ...\nযন্ত্ৰ শিক্ষণ বা মেশ্বিন লাৰ্নিং এটা কম্পিউটাৰ বিজ্ঞানৰ বিষয়। "কৃত্ৰিম বুদ্ধিমত্তা" বা "আৰ্টিফিচিয়েল ইণ্টেলিজেন্স"-অৰ অধ্যয়নৰ লগত জড়িত "পেটাৰ্ন ৰিকগ্‌নিশ্যন" আৰু "কম্পিউটেশ্যনেল লাৰ্নিং থিয়ৰি"ৰ পৰা এই বিষয় উদ্ভুদ হৈছে। মেশ্বিন লাৰ্নিঙত এলগৰ ...\nস্ক্ৰেচ M.I.T. লেৱত লাইফ্ লং কিণ্ডাৰ্গাৰ্টেন গ্ৰুপৰ দ্বাৰা নেশ্যনেল চাইন্চ ফাউণ্ডেচ্যন, মাইক্ৰচফ্ট, ইণ্টেল ফাউণ্ডেচ্যন, M.I.T. মিডিয়া লেৱ কন্চৰ্টিয়াৰ সহায়ত নিৰ্মিত।\nহেকাৰ হৈছে এনে এজন ব্যক্তি যাৰ সাধাৰণতঃ কম্পিউটাৰৰ বিভিন্ন বিষয়ৰ জ্ঞান থাকে আৰু সেই জ্ঞান ধ্বংসাত্মক বা প্ৰয়োগাত্মক কাৰ্য্যত ব্যৱহাৰ কৰে। যেনে, কম্পিটাৰ নেটৱৰ্ক এটা বা কোনো চফ্টৱেৰৰ এটাৰ দুৰ্বলতা বিচাৰি উলিয়াই সেইবোৰক আঁতৰাবলৈ, বিনা অনুমতিত ব্ ...\nৱিকি হৈছে এক ধৰণৰ ৱেবচাইট যত ইণ্টাৰনেট দৰ্শন কৰিবলৈ ব্যৱহাৰ কৰা ব্ৰাউজাৰৰ যোগেদিয়েই ৱেবপৃষ্ঠা এটা নতুনকৈ সৃষ্টি কৰিব পাৰি বা ইতিপূৰ্বে থকা পৃষ্ঠা এটা সম্পাদনা কৰিব পাৰি। ৱিকিসমূহক সাধাৰণেতে ৱিকি ছফ্‌টৱেৰ-এ চলায়, আৰু কেইবাজনো ব্যৱহাৰকাৰীয়ে সামূ ...\nৱৰ্ল্ড ৱাইড ৱেব বা ডব্লিউ ডব্লিউ ডব্লিউ বা ডব্লিউ থ্ৰী বা সাধাৰণভাৱে দ্য ৱেব হ’ল ইণ্টাৰনেটত উপলব্ধ পৰস্পৰৰ লগত হাইপাৰটেক্সটেৰে সংযুক্ত তথ্যৰে গঠিত এটা তথ্য প্ৰযুক্তিগত প্ৰণালী বা তন্ত্ৰ । ব্ৰিটিছ ইঞ্জিনীয়াৰ আৰু কম্পিউটাৰ বিশেষজ্ঞ চাৰ টিম বাৰ্নাৰ ...\nঅৰিগামি, জাপানৰ এটা পাৰম্পৰিক কলা, যত কাগজ ভাঁজ কৰি বিভিন্ন আকৃতি সজা হয়। সপ্তদশ শতিকাত এই কলাৰ আৰম্ভণি হৈছিল আৰু ১৯০০ চনৰ পাছত ই জাপানৰ বাহিৰতো বিয়পি পৰে। অৰিগামি বৰ্তমানে এটা আধুনিক কলা। এই কলাত মূলতঃ কাগজ ভাঁজ কৰাৰ হে অনুমতি আছে, কাগজ কাটি ব ...\nকলাজ । কলাজ দৃশ্য কলাৰ এটা বিশেষ কৌশল। এই কলাত বিভিন্ন ৰূপৰ সংযোজনৰ দ্বাৰা সম্পূৰ্ণ নতুন এক ৰূপ তৈয়াৰ কৰা হয়। কলাজ এটা নিৰ্মাণ কৰিবলৈ সাধাৰণতে কোনো ৰঙীন আলোচনী, বাতৰি কাকত, ফিতা, ৰং, ৰঙীন কাগজ বা হস্ত নিৰ্মিত কাগজৰ টুকুৰা, অন্যান্য কলাকৃতি, সূত ...\nগ্ৰীটিংছ কাৰ্ড শুভেচ্ছা, অভিনন্দন, অভিবাদন আদি জনাই প্ৰেৰণ কৰা শুভেচ্ছা পত্ৰ। অতি প্ৰাচীন কালৰে পৰাই বিভিন্ন উপহাৰৰ মাধ্যমেৰে শুভেচ্ছা জনোৱাৰ নিয়ম মানৱ সমাজত প্ৰচলিত হৈ আছে। প্ৰাচীন কালত ফুলৰ থোপা, কাৰু-কাৰ্য খোদিত কাঠৰ টুকুৰা, জলফাইৰ ডালেৰে নিৰ ...\nবনছাই pronunciation) গছ টাবত লগাই নান্দনিকভাৱে বৃদ্ধি হ’বলৈ দিয়া এক জাপানী কলা। এই কলাত গছজোপা অতি সৰু পাত্ৰত বৃদ্ধি হ’বলৈ দিয়া হয় আৰু সময়ে সময়ে ডাল আৰু শিপা কাটি থকা হয়। বনছাসমূহ অতি সুন্দৰভাৱে বিভিন্ন আকাৰ আৰু আকৃতিত বৃদ্ধি হ’বলৈ দিয়া হয ...\nইংৰাজীৰ হবি শব্দেটাক অসমীয়াত চখ বা ৰাপ বোলা হয় যদিও সাধাৰণতে সকলোৱে এই শব্দটো হবি বুলিয়েই ব্যৱহাৰ কৰে। হবি বা চখ শব্দটোৰ আচলতে কোনো বিশেষ সংজ্ঞা আৰু ইয়াৰ কোনো বিশেষ নীতি- নিয়মো নাই। কাৰোবাৰ ডাক টিকট সংগ্ৰহ কৰা, কাৰোবাৰ ফুলনি পতা, কৰোবাৰ আকৌ ...\nঅংক সংখ্যাবোধক চিন। অংক ৯ টা:- ১,২,৩,৪,৫,৬,৭,৮ আৰু ৯। ইহঁতৰ যিকোনো পাৰ্থিৱ অথবা অপাৰ্থিৱ ৱস্তু আদিৰ অস্তিত্ব বুজাব পৰা ক্ষমতা আছে। সংখ্যাবোধক নহয় অথচ নিজৰ অস্তিত্ব প্ৰতিপন্ন কৰিব পৰা চিহ্ন ০ ৰ সৈতে লগ লাগি অংকবোৰে অন্য সংখ্যাবোৰৰ সৃষ্টি কৰে। অংক ...\nঅনুপাত, গণিতত অনুপাত হৈছে দুটা সংখ্যাৰ মাজৰ এক সম্পৰ্ক। এই সম্পৰ্ক অনুসৰি প্ৰথমটো সংখ্যাৰ বিপৰীতে কিমান বাৰ দ্বিতীয় সংখ্যাটো আছে তাক বুজা যায়। উদাহৰণ স্বৰূপে যদি এটা ফলৰ খৰাহিত ৯টা কমলা আৰু ৩টা কল আছে, তেন্তে কলৰ বাবে কমলাৰ অনুপাত হব ৯:৩ আৰু এই ...\nগণিতশাস্ত্ৰত বা বিশেষকৈ ইয়াৰ উপক্ষেত্ৰ কলন-গণিতত,বাস্তৱ চলকবিশিষ্ট ফলনৰ অধ্যয়ণৰ এক মৌলিক আহিলা হৈছে অৱকলন গণিত, যি পদাৰ্থবিজ্ঞানৰ লগতে বিজ্ঞানৰ আন ক্ষেত্ৰসমূহতো প্ৰযোজ্য। সহজ ভাষাত কবলৈ গলে কোনো এক ফলনৰ অৱকলন হৈছে চলকৰ মানৰ এক সূক্ষ্ম সালসলনিৰ ...\nউপপাদ্য হৈছে জ্যামিতীয় প্ৰতিজ্ঞা। ইয়াক স্বতঃসিদ্ধ ভাৱে বা পূৰ্বে প্ৰতিস্থিত কোনো বিবৃতিৰ ভিত্তিত প্ৰমাণৰ দ্বাৰা সত্য বুলি গ্ৰহণ কৰা হয়। সেয়ে ই এক স্ব-স্বতঃসিদ্ধ বিবৃতি। উপপাদ্যবোৰ একোটা স্বতঃসিদ্ধৰ যুক্তিপূৰ্ণ ফলাফল, যাৰ এক বা একাধিক যুক্তিপূ ...\nউৎপাদক, গণিতৰ জগতখনত এটা অখণ্ড সংখ্যা x -ক আন এটা অখণ্ড সংখ্যা y -ৰ উৎপাদক বুলি কোৱা হয় যদিহে x সংখ্যাটোৰে y -ক কোনো ভাগশেষ নথকাকৈ হৰণ কৰিব পাৰি বা, x -ৰ লগত আন কোনো এটা সংখ্যা পূৰণ কৰিলে y পোৱা যায়। যেনেঃ ৮-ৰ এটা উৎপাদক হল ৪, কাৰণ ৮-ক ৪-ৰে হৰণ ...\nএবাকাছ বা গাণনিক বাকচ হল পাটিগাণিতিক গণনা সম্পাদনৰ এটা প্ৰাচীন যন্ত্ৰ। ইয়াত এটি কাঠৰ ফ্ৰেমত কিছুমান তাৰ লগোৱা থাকে। তাৰত লগাই ৰখা গুটি উপৰলৈ তললৈ দি গণনা কৰা হয়। ফ্ৰেমত গুটি সমূহ শৃংখলাৰে লগোৱা থাকে গুটি সমূহৰ মাজত এডাল দণ্ড থাকে যি গুটিসমূহক দ ...\nএটা ইলেক্ট্ৰনিক কেলকুলেট ৰ হৈছে এটা লৈ ফুৰিব পৰা যন্ত্ৰ যাৰ সহায়ত গণনা কৰিব পাৰি সাধাৰণ পাটীগণিতৰ পাৰা জটিল গণিতলৈকে। প্ৰথম আৰ্দ্ধপৰিবাহী ব্যৱহাৰ কৰা ইলেক্ট্ৰনিক কেলকুলেটৰ উদ্ভাৱন কৰা হৈছিল ১৯৬০ চনত। পকেটত লৈ ফুৰিব পৰা কেলকুলেটৰ আৰম্ভ হয় ১৯৭০ চ ...\nক্ষেত্ৰফল হৈছে এক ভৌত পৰিমাপ যিটো কোনো তলৰ বা তলৰ অংশবিশেষৰ আকাৰ বুজাবলৈ ব্যৱহাৰ কৰা হয়। তলৰ ক্ষেত্ৰফল হৈছে কোনো বস্তুৰ উম্মুক্ত তলৰ ক্ষেত্ৰফল।\nগণনা ইংৰাজী: Computation নামক পৰিভাষিক শব্দটোৰে এক ধৰণৰ অপাৰেশ্যনক বুজায়। এই কাৰ্য্য কিছু প্ৰাৰম্ভিক চৰ্তয়েদি আৰম্ভ হয় আৰু কিছু নিৰ্দিষ্ট নিয়ম অনুসৰণ কৰি এটি ফলাফল প্ৰদান কৰে। কম্পিউটাৰ সম্পাদিত গণনামূলক কামবোৰ গণনাৰ সবাতোকৈ সাধাৰণ উদাহৰণ। ইয ...\nগাণিতিক প্ৰমাণ, যুক্তি-তৰ্কৰ ওপৰত নিৰ্ভৰ কৰি গাণিতিক উক্তি এটিৰ সত্যতা সাব্যস্ত কৰা পদ্ধতিক গাণিতিক প্ৰমাণ বুলি কোৱা হয়। এই যুক্তিয়ে ইতিমধ্যে প্ৰমাণিত যিকোনো উক্তি বা তত্বক সমল হিচাপে ব্যৱহাৰ কৰিব পাৰে। অৱশ্যে সকলো ধৰণৰ গাণিতিক প্ৰমাণ নীতিগত হব ...\nগাণিতিক বিশ্লেষণ গণিতৰ এটা শাখা যত বাস্তৱ আৰু জটিল মানৰ ক্ৰিয়াসমূহৰ অধ্যয়ন কৰা হয়। সাধাৰণতে এই ক্ৰিয়াসমূহ নিয়মবৰ্হিভূত নহয়, অবিচ্ছিন্ন অথবা অন্তৰকলনীয় নাইবা বিশ্লেষণীয় হয়। অন্তৰকলন তত্ত্ব, সমাকলন তত্ত্ব, পৰিমাপ তত্ত্ব, সীমা, অভিসৃতি আৰু ...\nঘাতাংক হৈছে গণিতৰ ক্ষেত্ৰ খনৰ সূচকৰ বিপৰীত প্ৰক্ৰিয়া। অৰ্থাৎ কোনো সংখ্যাৰ ঘাতাংক হল সেই সূচক যাক এটি নিৰ্ধাৰিত মানৰ, ঘাত হিচাপে উন্নীত কৰিলে প্ৰথমোক্ত সংখ্যাটি পোৱা যায়। সাধাৰণ ক্ষেত্ৰত ঘাতাংকই এটা সংখ্যা কিমানবাৰ গুণ কৰা হল সেয়া গণনা কৰে। উদা ...\nচন ১৯৫৮ত এল্বাৰ্ট ইগলে প্ৰথমবাৰৰ বাবে পাইৰ সলনি টাউ ব্যৱহাৰ কৰাৰ কথা প্ৰস্তাৱিত কৰিছিল। তেওঁ এই প্ৰস্তাৱ দিছিল গাণিতিক সূত্ৰসমূহ সৰলীকৃত কৰিবলৈ। তেওঁ টাউৰ মূল্য পাইৰ আধা হব লাগে বুলি কৈছিল। পিচে প্ৰায় অন্য গণিতজ্ঞ আৰু লেখকে টাউৰ মূল্য বেলেগ বুলি ...\nত্ৰিকোণমিতি গণিতৰ এটি শাখা, য’ত ত্ৰিভুজৰ পৰা উত্পন্ন হোৱা বহুভুজবোৰৰ বিষয়ে অধ্যায়ন কৰা হয়। শাব্দিক অৰ্থ বুজালে ত্ৰিভুজৰ পৰিমাপ লোৱা এটি অধ্যায়ন। ইয়াত ত্ৰিভুজৰ কোণ, বাহু আৰু সিহঁতৰ মধ্যকাৰ সম্পৰ্ক ব্যৱহাৰ কৰি বিভিন্ন সমস্যাৰ সমাধান উলিওৱা হয় ...\nখেল সূত্ৰত নাশ্ব সাম্যাৱস্থা জন ফৰ্বছ্ নাশ্বৰ নামৰ এটি সমাধানৰ ধাৰণা যি অসহযোগিতামূলক খেলৰ ক্ষেত্ৰত প্ৰযোজ্য। এনে খেলত এই সাম্যাৱস্থাত ধৰি লোৱা হয় যে প্ৰত্যেকজন খেলুৱৈয়ে আন খেলুৱৈসকলৰ সাম্যাৱস্থাৰ কৌশল বা কাৰ্যনীতি জানে, আৰু যদি আন কোনো খেলুৱৈ ...\nপাটীগণিত গণিতৰ তিনিটা বিশেষ শাখাৰ অন্যতম অংক তথা সংখ্যা গণনাৰ সৈতে জড়িত গণিতৰ শাখাটোকে পাটীগণিত বুলি কোৱা হয়। ই গণিতৰ মৌলিক শাখা তথা ইয়াৰ পৰাই গণিত শিক্ষাৰ পাঠ আৰম্ভ হয়। প্ৰতিজন ব্যক্তিয়েই তেওঁৰ দৈনন্দিন জীৱনত পাটীগণিতৰ ব্যৱহাৰ কৰি আহিছে। যো ...\nপৰিমিতি হৈছে গণিতৰ এক বৃহৎ শাখা যত বিভিন্ন জ্যামিতিক আকৃতি সমূহৰ সৈতে জড়িত বিভিন্ন মাপ বা জোখ-মাখবোৰ লোৱা হয়। মাপ হৈছে কোনো বস্তু বা ঘটনাৰ বিশেষত্ব বুজাবলৈ ব্যৱহাৰৰ কৰা এক সংখ্যাত্মক প্ৰকল্প। যাৰ তুলনা অন্য বস্তু বা ঘটনাৰ সৈতে কৰিব পাৰি। মাপৰ প ...\nফাৰ্মাৰ অন্তিম উপপাদ্য সংখ্যা তত্ত্বৰ এটা গুৰুত্বপূৰ্ণ উপপাদ্য যি ৩৫০ বছৰৰো অধিক কাল অপ্ৰমাণিত হৈ আছিল। ইয়াক ফাৰ্মাৰ অনুমান বুলিও জনা যায়। পিয়েৰ দি ফাৰ্মাৰ নামেৰে নামকৰণ কৰা এই উপপাদ্যমতে a,bআৰু c ৰ বাবেan +bn = c n সমীকৰণটোৰ কোনো অশূন্য ...\nবিৱৰ্তনীয়ভাৱে সুস্থিৰ কৌশল বা ESS হৈছে এক বিশেষ ধৰণৰ কৌশল অথবা কিছুমান কৌশলৰ সমষ্টি৷ যদি কোনো এটা পৰিৱেশত কোনো এটা জনসমষ্টিয়ে এই কৌশল অৱলম্বন কৰে, তেন্তে সেই জনসমষ্টিটো অভেদ্য হৈ পৰে৷ অৰ্থাৎ, আন বিকল্প কৌশলে এই জনসমষ্টিটোৰ ওপৰত আগ্ৰাসন চলাব নোৱ ...\nবীজগণিত ইংৰাজী Algebra শব্দটো আহিছে আৰবী "আল-জেব্ৰ" শব্দৰ পৰা, যাৰ অৰ্থ হৈছে ভগ্ন অংশৰ পুনৰমিলন। গণিতৰ এটি বৃহৎ শাখা হৈছে এই বীজগণিত। যত গাণিতিক সমীকৰণৰ অনিৰ্ধাৰিত সংখ্যাক প্ৰতীকৰ মাধ্যমেৰে উপস্থাপন কৰা হয়। বীজগণিতত পাটীগণিতৰ মৌলিক উপাদানসমূহ যে ...\nKarl Menninger, Number Words and Number Symbols - A Cultural History of Numbers ISBN 0-486-27096-3 Sanskrit Siddham Bonji Numbers Georges Ifrah, The Universal History of Numbers. John Wiley, 2000.\nভূমি, নিধান, মূল বা ভেঁটি হ’ল সংখ্যা প্ৰণালী এটাক তথা গণনা প্ৰণালীক প্ৰকাশ কৰিবলৈ ব্যৱহাৰ কৰা এটা একক সংখ্যা। উদাহৰণস্বৰূপে, দশমিক প্ৰণালীত ভূমি হ’ল ১০ আৰু ইয়াত অংকসমূহ হ’ল ০, ১, ২, ৩, ৪, ৫, ৬, ৭, ৮ আৰু ৯ ; আকৌ দ্বৈত প্ৰণালীত ভূমি হ’ল ২ আৰু ইয়া ...\nঅৰ্থনীতি আৰু ৰাজনীতি বিজ্ঞানত মাধ্যিকা মতদাতা উপপাদ্য ই কয় যে যদি কোনো সমষ্টিত অধিকতা মতদান ব্যৱহাৰ কৰা হয়, কেৱল দুই প্ৰতিদ্বন্দ্বী আছে আৰু সকলো মতদাতাৰ অগ্ৰাধিকাৰ সম্বন্ধৰ এটি শৃংগ আছে, তেন্তে দুয়ো প্ৰতিদ্বন্দ্বীয়ে প্ৰত্যেক নীতিত একেই স্থিতি ...\nখেল সূত্ৰত মিনিমেক্স উপপাদ্য এনে এক উপপাদ্য যিয়ে সেই চৰ্তসমূহ প্ৰদান কৰে, যি চৰ্ত পূৰ্ণ হলে মিন-মেক্স অসমতা এটি সমতাও হয়। এই ধাৰণাৰে, এনে প্ৰথম উপপাদ্য হল জন ভন নিউমেনৰ ১৯২৮ চনৰ মিনিমেক্স উপপাদ্য, যাক খেল সূত্ৰৰ আৰম্ভণি বুলিও অনেকে গণ্য কৰে। ভন ...\nযুগ্ম সংখ্যা যুগ্ম সংখ্যা হৈছে এনে কিছুমান বাস্তৱ সংখ্যা যি সমূহক ২ৰে সম্পূৰ্ণকৈ হৰণ কৰিব পাৰি। বা, এককৰ স্থানত ০,২,৪,৬,৮ অংক থকা সংখ্যা বোৰকে যুগ্ম সংখ্যা বোলে। উদাহৰণ স্বৰূপে ১২ এটা যুগ্ম সংখ্যা, কিয়নো ১২ ক ২ ৰে হৰণ কৰিলে কোনো ভাগশেষ নাথাকে। ই ...\nযোগ ইংৰাজী: Addition যাক প্ৰায়েই ক্ৰছ চিহ্ন "+" দ্বাৰা সূচিত কৰা হয় হল দুটা বা ততোধিক সংখ্যা লগ লগাই এটা কৰা প্ৰক্ৰিয়াৰ গাণিতিক প্ৰক্ৰিয়া। পাটিগণিতৰ চাৰিটা মৌলিক প্ৰক্ৰিয়াৰ ভিতৰত যোগ প্ৰক্তিয়া অন্যতম, আন মৌলিক প্ৰক্ৰিয়া তিনিটা হৈছে বিয়োগ, ...\nশূন্য বা ০ (zero ; pron.: / ˈ z iː r oʊ / zeer -oh এটা অংক যিটো হিচাপ নিকাচৰ ক্ষেত্ৰত সকলো স্থানীয় মান পদ্ধতিত এক অপৰিহাৰ্য প্ৰতীক। ইয়াৰ বাহিৰে ই এটা সংখ্যাও হয়। দুয়োটা ৰূপতে গণিতত ইয়াৰ অতি গুৰুত্বপূৰ্ণ ভূমিকা আছে। শূন্য এটা সংস্কৃত শব্দ। ই ...\nগণিতত শূন্যৰে হৰণ ৰ অৰ্থ হল এনে বিভাজন যত বিভাজক ০। এনে হৰণক ক/০ বুলি লিখিব পাৰি। সাধাৰণ পাটীগণিতত ক/খ=গ ৰ অৰ্থ হল, গ*খ=ক । পিচে ক/০=গ হলে, ক=গ*০ হব লাগিব, যাৰ অৰ্থ হলে, ক=০ হব লাগিব। সেয়েহে কৰ ঠাইত যদি ০ৰ বাহিৰে আন, শূন্যতকৈ বেলেগ মূল্য থকা সংখ ...\nসংখ্যা হ’ল বাস্তৱ জগতৰ বস্তুবোৰৰ পৰিমাণ প্ৰতিকাত্মক ৰূপত প্ৰকাশ কৰাৰ পদ্ধতি। সংখ্যাবোৰ প্ৰকাশ কৰিবলৈ ব্যৱহাৰ কৰা চিহ্নক অংক বোলা হয়। অংকক সংখ্যাৰূপে প্ৰকাশ কৰা নিয়মক সংখ্যা পদ্ধতি বোলা হয়। অংক, সংখ্যা আৰু ইহঁতক বাস্তৱজগতৰ তাত্বিক অনুৰূপত প্ৰকা ...\nসংখ্যাতত্ত্ব হৈছে বিশুদ্ধ গণিতৰ এটা শাখা যত অখণ্ড সংখ্যা আৰু অখণ্ড সংখ্যাৰ মানবিশিষ্ট ফলনৰ বিষয়ে অধ্যয়ন কৰা হয়। জাৰ্মান গণিতজ্ঞ কাৰ্ল ফ্ৰিডৰিখ গাউছে কৈছিল, "গণিত শাস্ত্ৰ হৈছে বিজ্ঞানৰ ৰাণী আৰু সংখ্যাতত্ত্ব হৈছে গণিত শাস্ত্ৰৰ ৰাণী" সংখ্যাতত্ত্ব ...\nদিবালোক সংৰক্ষণ সময়\nপৃথিৱীৰ আহ্নিক গতি\nবৃহৎ প্ৰবাল প্ৰাচীৰ


২৯ আগষ্ট- আজিৰ দিনটোৰ ৰাশিফল\n🌞 শ্ৰী শ্ৰী সূৰ্য্যায় পৰম ব্ৰহ্মণে নম:🌞\n১২ভাদ ,ৰবিবাৰ ,ইং ২৯ আগষ্ট,২০২১।\nসূৰ্য্যোদয় ঘ:৫/৫/৪৫,সূৰ্য্যাস্ত ঘ:৫/৪৩/৫\nৰাশি :- মেষ ৰাশি।ঘ:- ১০/৩৯/২৭ যোৱাত বৃষ ৰাশি।\nতিথি - কৃষ্ণ সপ্তমী।ৰা:ঘ:- ৯/২৪/৩৫লৈ\nনক্ষত্ৰ : - কৃত্তিকা\nশুভ সংখ্যা :- ৬/১\nশুভ ৰং :- ৰঙা/ ধোৱাবৰণৰ ।\nআদ্যঋতু হলে :- পতিহিতা যোগ।\nযাত্ৰা :- বাযু কোনত নাই।ৰা:ঘ:- ৯/২৪/৩৫ যোৱাত ঈশান কোনত নাই।\nযোগিনী :- বাযু কোনত ।ৰা:ঘ:- ৯/২৪/৩৫ যোৱাত ঈশান কোনত।\nমৰণত দোষ:- পূৰ্ণ দোষ, ৰা:ঘ:- ৯/২৪/৩৫ যোৱাত ত্ৰিপদ।\nভক্ষাভক্ষ্য :- তাল খোৱা নিষেধ, ৰা:ঘ:- ৯/২৪/৩৫ যোৱাত নাৰিকল খোৱা নিষেধ।\nYouTube :- https://youtu.be/qG4aWFm2yMw\n১. *মেষ ৰাশি* (অ,ল) : - মেষ ৰাশি জাতক জাতিকা সকলৰ আজিৰ দিনটোত মনত নতুন আশাৰ সঞ্চাৰ হব, বিদ্যাৰ্থী সকলৰ শুভ হব, যদিও আজি আপুনি সজাগ নহলে মনত আপোনাৰ চিন্তা বৃদ্ধি হোৱাৰ যোগ দেখা যায়।\n২. *বৃষ ৰাশি*( উ,ব,ই) : - বৃষ ৰাশি জাতক জাতিকা সকলৰ আজিৰ দিনটোত ভ্ৰমণত আৰু মনত সামান্য কষ্ট পাৱ পাৰে লগতে আজি আপুনি সজাগ নহলে কৰ্মক্ষেত্ৰত সজাগ নহলে ভুল বুজাবুজি হোৱাৰ যোগ দেখা যায়।\n৩. *মিথুন ৰাশি* ( ক,ছ) : - মিথুন ৰাশি জাতক জাতিকা সকলৰ আজিৰ দিনটোত কৰ্মৰ প্ৰতি আগ্ৰহ বাঢ়িব, যদিও আজি আপুনি সজাগ নহলে মনোমালিন্য হব পাৰে লগতে সন্তানৰ পৰা কষ্ট পোৱাৰ যোগ দেখা যায়।\n৪. *কৰ্কট ৰাশি*( ড,হ) : - কৰ্কত ৰাশি জাতক জাতিকা সকলৰ আজিৰ দিনটোত সামাজিক কৰ্মত জৰিত হোৱাৰ সুযোগ লাভ কৰিব যদিও আজি আপুনি সজাগ নহলে দেহ মনত সামান্য কষ্ট পাৱ পাৰে লগতে কৰ্মক্ষেত্ৰত সামান্য জতিলতা বৃদ্ধি পোৱাৰ যোগ দেখা যায়।\n৫. *সিংহ ৰাশিৰ* (ম,ট) :- সিংহ ৰাশিৰ জাতক জাতিকা সকলৰ আজিৰ দিনটোত প্ৰেমত শুভ হব, মনত শান্তি বাঢ়িব, লগতে ঘৰুৱা দিশত উন্নতি হোৱাৰ যোগ দেখা যায়।\n৬. *কন্যা ৰাশি* (প,ঠ) : - কন্যা ৰাশিৰ জাতক জাতিকা সকলৰ আজিৰ দিনটোত বিদ্যাৰ্থী সকলৰ শুভ হব, যদিও আজি আপুনি সজাগ নহলে মনত সামান্য চিন্তা বাঢ়িব পাৰে লগতে আজি আপুনি ঘৰুৱা কামত সজাগ নহলে সামান্য মনোমালিন্যৰ সন্মুখীন হোৱাৰ যোগ দেখা যায়।\n৭. *তুলা ৰাশি* (ৰ,ত): - তুলা ৰাশি জাতক জাতিকা সকলে আজিৰ দিনটোত আৰ্থিক দিশত শুভ হব, লগতে আজি আপোনাৰ মনত সাহস আৰু খংঙ ভাৱ বৃদ্ধি হোৱাৰ যোগ দেখা যায়।\n৮. *বৃশ্চিক ৰাশি* (ন,য): - বৃশ্চিক ৰাশি জাতক জাতিকা সকলৰ আজিৰ দিনটোত মনৰ আশা পুৰণ হব, বিদ্যাৰ্থী সকলৰ শুভ হব, যদিও আপুনি সজাগ নহলে সামান্য ব্যয় বৃদ্ধি হোৱাৰ যোগা দেখা যায়।\n৯. *ধনু ৰাশি* (ধ,ভ): - ধনু ৰাশিৰ জাতক জাতিকা সকলৰ আজিৰ দিনটোত আত্মীয়ৰ আগমন হব যদিও আজি আপুনি সজাগ নহলে বুন্ধি নাশ হব পাৰে, লগতে আজি আপুনি কৰ্মক্ষেত্ৰত সজাগ নহলে আনৰ নিন্দ নিয় হোৱাৰ যোগ দেখা যায়।\n১০. *মকৰ ৰাশি* (খ,জ): - মকৰ ৰাশি জাতক জাতিকা সকলৰ আজিৰ দিনটোত কৰ্মত মনত ভয় ভাৱ বাঢ়িব পাৰে, সন্মান লাভ হব, যদিও আজি আপুনি সজাগ নহলে মনত সামান্য চিন্তা বৃদ্ধি হোৱাৰ যোগ দেখা যায়।\n১১. *কুম্ভ ৰাশি*(গ,শ,স): - কুম্ভ ৰাশিৰ জাতক জাতিকা সকলৰ আজি দিনটোত কৰ্মত যোগাযোগ হব, ৰোগাৰোগ্য হব, যদিও আজি আপুনি চোৰ প্ৰৱঞ্চকৰ পৰা সাৱধান হোৱাটো ভাল হব।\n১২. **মীন ৰাশি-* ( দ,চ) :- মীন ৰাশি জাতক জাতিকা সকলৰ আজিৰ দিনটোত ব্যৱসায়িক দিশত উন্নতি হব, যদিও আজি আপোনাৰ কৰ্মৰ প্ৰতি সামান্য অৱহেলা হব পাৰে, লগতে সজাগ নহলে সামান্য ক্ষতি হোৱাৰ যোগ দেখা যায়।\n"সৰ্বে ভৱন্তু সুখিন: সৰ্বে ভৱন্তু নিৰাময়া:।\nসৰ্বে ভদ্ৰানি পশ্যন্তু মা কশ্চিৎ দু:খ ভাগভৱেৎ।। "\nআজি দিনটো সকলোৰে সুখী হোৱাৰ কামনাৰে দৈনিক ৰাশি ফল আগবঢ়ালো।\nশ্ৰী নয়নজ্যোতি দেৱ শৰ্মা\n-: নৱগ্ৰহ জ্যোতিষালয় :- জালুকবাৰী , গুৱাহাটী -১৪\nPn no -9101096481\nWp no - 9577136205


অসম-মেঘালয়ৰ সীমান্তৱৰ্তীবাসীৰ ক্ষোভ, ভোট বৰ্জনৰ সিদ্ধান্ত! Prag News : Best Assamese News Channel, Latest Assam News Live Today , North East Breaking News\nঅসম-মেঘালয়ৰ সীমান্তৱৰ্তীবাসীৰ ক্ষোভ, ভোট বৰ্জনৰ সিদ্ধান্ত!\nবকোঃ অসম-মেঘালয়ৰ সীমান্তৱৰ্তী চোমাৰাংবাসীৰ ক্ষোভ অব্যাহত। হাতে হাতে বেনাৰ-পোষ্টাৰ লৈ প্ৰতিবাদ গাঁওবাসীৰ। নাই বাট-পথ, নাই চৰকাৰী আৱাস, নাই বিজুলী বাতিৰ সংযোগ, নাই বিশুদ্ধ খোৱাপানীৰ আঁচনি, নাই শিক্ষানুষ্ঠান, নাই স্বাস্থ্যকেন্দ্ৰ।\nআৰু পঢ়িব পাৰিব : আঞ্চলিক শক্তিৰ মহামিলন : ‘এজেপি-ৰাইজৰ দল’ৰ আনুষ্ঠানিক মিত্ৰতা সম্পন্ন\nগাঁওবাসীৰ আন এক গুৰুতৰ অভিযোগ যে, আজিলৈকে গাঁওখনত চৰকাৰীপক্ষৰ মন্ত্ৰী বিধায়কৰ কাৰো পদধূলি পৰা নাই। ভোট প্ৰদান কৰাৰ ক্ষেত্ৰতো গাঁওবাসীৰ ওপৰত চৰকাৰখনৰ এলাগী চাৱনি। গাঁওখনৰ ভোটাৰসকলক বিভক্ত কৰি প্ৰায় ৭/৮ কিলোমিটাৰ দূৰত্বত থকা বাংজেং, ড্ৰোনপাৰা আদি গাঁওসমূহত সেই গাঁওবোৰৰ বাসিন্দা হিচাপে ভোটপ্ৰদান কৰিবলৈ বাধ্য কৰাইছে।\nআৰু পঢ়িব পাৰিব : বনকৰ্মীৰ গুলীত নিহত চোৰাং চিকাৰী…\nবছৰ বছৰ ধৰি চোমাৰাংবাসীয়ে বিভাগীয় কৰ্তৃপক্ষক এই সন্দৰ্ভত অৱগত কৰি আহিছে। সেয়ে সমাগত নিৰ্বাচন যদি চোমাৰাঙবাসীয়ে নিজ গাঁৱৰ বাসিন্দা হিচাপে ভোটপ্ৰদান কৰিবলৈ নাপায় তেন্তে ভোট বৰ্জনৰ সিদ্ধান্ত লৈছে।


২০২০ দিল্লী বিধানসভা নিৰ্বাচন - অসমীয়া ৱিকিপিডিয়া\n৮ ফেব্ৰুৱাৰী ২০২০\nদিল্লী বিধানসভাৰ সকলো ৭০ খন আসন\nসংখ্যাগৰিষ্ঠতাৰ বাবে ৩৬ খন আসনৰ প্ৰয়োজন\n৬২.৫৯% ( ৪.৮৮%)\nঅৰবিন্দ কেজৰিৱাল মনোজ তিৱাৰী সুবাস চোপ্ৰা\nআপ বিজেপি কংগ্ৰেছ\nনাই এন ডি এ ইউ পি এ\nনতুন দিল্লী প্ৰতিদন্দ্বীতা কৰা নাই প্ৰতিদন্দ্বীতা কৰা নাই\n৬৭ ৩ ০\n৬২ ৮ ০\n৪৯,৭৪,৫২২ ৩৫,৭৫,৪৩০ ৩,৯৫,৯২৪\n৫৩.৫৭% ৩৮.৫১% ৪.২৬%\n০.৭৩% ৬.২১% ৫.৪৪%\n২০২০ চনৰ দিল্লী বিধানসভা নিৰ্বাচনৰ ফলাফল\n২০২০ৰ দিল্লী বিধানসভা নিৰ্বাচন ৮ ফেব্ৰুৱাৰীৰ দিনা দিল্লী বিধানসভাৰ ৭০জন সদস্য নিৰ্বাচন কৰাৰ উদ্দেশ্যে অনুষ্ঠিত হৈছিল৷ ভোটদানৰ হাৰ আছিল ৬২.৫৯%, যি হাৰ ২০১৫ৰ দিল্লী বিধানসভাৰ নিৰ্বাচনকৈ ৪.৮৮% কম আছিল, কিন্তু ২০১৯ৰ দিল্লীৰ লোকসভা নিৰ্বাচনতকৈ ২% বেছি আছিল৷ ২০১৫ত গঠন হোৱা বিধানসভাৰ কাৰ্যকাল ২০২০ৰ ২২ ফেব্ৰুৱাৰীত সমাপ্ত হ'ব৷ অৰবিন্দ কেজৰিৱাল নেতৃত্বাধীন আম আদমী পাৰ্টিয়ে ৬২থন আসনত জিকি নিৰংকুশ সংখ্যাগৰিষ্ঠতা লাভ কৰে৷\n3 অংশগ্ৰহণকাৰী দল আৰু মিত্ৰজোঁট\n4 দলভিত্তিক ফলাফল\n5 সমষ্টি ভিত্তিক ফলাফল\nদিল্লী বিধানসভাৰ পূৰ্বৱৰ্তী নিৰ্বাচন ২০১৫ৰ ফেব্ৰুৱাৰী মাহত অনুষ্ঠিত হৈছিল। এই নিৰ্বাচনত নিৰংকুশ সংখ্যা গৰিষ্ঠতা লাভ কৰি আম আদমী পাৰ্টীয়ে অৰবিন্দ কেজৰিৱালৰ মুখ্যমন্ত্ৰিত্বত চৰকাৰ গঠন কৰিছিল।\nভাৰতৰ নিৰ্বাচন আয়োগে দিল্লী নিৰ্বাচনৰ সূচী ২০২০ৰ ৬ জানুৱাৰীৰ দিনা দিনৰ ভাৰতীয় সময় অনুসৰি ৩-৩০ বজাত ঘোষণা কৰিছিল।\nঅধিসূচনা জাৰী ১৪ জানুৱাৰী ২০২০\nমনোনয়ন পত্ৰ দাখিলৰ শেষ তাৰিখ ২১ জানুৱাৰী ২০২০\nমনোনয়ন পত্ৰ পৰীক্ষা ২২ জানুৱাৰী ২০২০\nমনোনয়ন উঠাই লোৱাৰ শেষ তাৰিখ ২৪ জানুৱাৰী ২০২০\nভোটগ্ৰহণৰ তাৰিখ ৮ ফেব্ৰুৱাৰী ২০২০\nভোট গণনা ১১ ফেব্ৰুৱাৰী ২০২০\nঅংশগ্ৰহণকাৰী দল আৰু মিত্ৰজোঁট[সম্পাদনা কৰক]\nপ্ৰাৰ্থিত্ব দিয়া সদস্য সংখ্যা\nমুখ্যমন্ত্ৰী পদৰ প্ৰক্ষেপিত প্ৰাৰ্থী\nনাই আম আদমী পাৰ্টী ৭০ অৰবিন্দ কেজৰিৱাল\nNDA ভাৰতীয় জনতা পাৰ্টী ৬৭ ঘোষণা কৰা হোৱা নাই\nজনতা দল (সংযুক্ত) ২\nলোক জনশক্তি পাৰ্টী ১\nUPA ভাৰতীয় জাতীয় কংগ্ৰেছ ৬৬ ঘোষণা কৰা হোৱা নাই\nনাই বহুজন সমাজ পাৰ্টী ৭০ ঘোষণা কৰা হোৱা নাই\nJanata Dal (United) (0.91%)\nLok Janshakti Party (0.35%)\nRashtriya Janata Dal (0.04%)\nআসন (সংখ্যাগৰিষ্ঠতাৰ বাবে প্ৰয়োজন ৩৬)\nনাই আম আদমী পাৰ্টি 4,974,522 53.57 0.73 70 62588.57\nNDA Bharatiya Janata Party 3,575,430 38.51 6.21 67 08511.43\nJanata Dal (United) 84,263 0.91 0.91200 00 00\nLok Janshakti Party 32,760 0.35 0.35 1 00 00 00\nUPA Indian National Congress 395,924 4.26 5.44 66 00 00\nRashtriya Janata Dal 3,463 0.04 0.04400 00 00\nনাই Bahujan Samaj Party 66,141 0.71 0.59 70 00 00\nOthers 109,552 1.19 00 388 00 00 00\nTotal 9,285,163 100 4.88 668 70\nসমষ্টি ভিত্তিক ফলাফল[সম্পাদনা কৰক]\nদ্বিতীয় স্থানৰ প্ৰাৰ্থী\n1 নাৰেলা 64.98 Sharad Chauhan AAP 86262 52.06 Neel Daman Khatri BJP 68833 41.54 17429\n2 বুৰাৰী 61.15 Sanjeev Jha AAP 139598 62.81 Shailendra Kumar JD(U) 51440 23.14 88158\n3 টিমাৰপুৰ 60.77 Dilip Pandey AAP 71432 57.6 Surinder Pal Singh BJP 47288 38.13 24144\n4 আদৰ্শ নগৰ 59.64 Pawan Sharma AAP 46892 45.2 Raj Kumar Bhatia BJP 45303 43.66 1589\n5 বাদলি 63.51 Ajesh Yadav AAP 69357 49.67 Vijay Kumar Bhagat BJP 40234 28.81 29123\n6 ৰিথালা 59.62 Mohinder Goyal AAP 87940 52.63 Manish Chaudhary BJP 74067 44.33 13873\n7 বাৱনা (অনুসূচীত জাতি) 61.60 Jai Bhagwan AAP 95715 48.38 Ravinder Kumar BJP 84189 42.55 11526\n8 মুন্দকা 59.24 Dharampla Lakra AAP 90293 53.78 Azad Singh BJP 71135 42.37 19158\n9 কিৰাৰি 63.30 Rituraj Govind AAP 86312 49.77 Anil Jha Vats BJP 80551 46.51 5654\n10 চুলতানপুৰ (অনুসূচীত জাতি) 63.75 Mukesh Kumar Ahlawat AAP 74573 66.51 Ram Chander Chawriya BJP 26521 23.65 48052\n↑ News, Zee (9 February 2020). "62-59-turnout-in-delhi-assembly-elections-says-ec-after-kejriwal-questions-delay". https://zeenews.india.com/assembly-elections/62-59-turnout-in-delhi-assembly-elections-says-ec-after-kejriwal-questions-delay-2262741.html.\n↑ "A lot at stake than just seven seats in Delhi". The Economic Times. 11 May 2019. https://economictimes.indiatimes.com/news/elections/lok-sabha/india/a-lot-at-stake-than-just-seven-seats-in-delhi/articleshow/69278117.cms.\n↑ Reporter, Staff (15 May 2019). "Hopeful of LS win, Tiwari urges cadre to gear up for 2020 polls". The Hindu. https://www.thehindu.com/news/cities/Delhi/hopeful-of-ls-win-tiwari-urges-cadre-to-gear-up-for-2020-polls/article27131722.ece.\n↑ "Lok Sabha elections over, start working for 2020 Assembly polls without rest: Delhi BJP chief Manoj Tiwari- News Nation". 15 May 2019. https://www.newsnation.in/election/lok-sabha-election-2019/lok-sabha-polls-over-start-working-for-2020-assembly-polls-without-rest-delhi-bjp-chief-manoj-tiwari-article-224197.html.\n↑ "Lok Sabha election over, BJP to focus on next year's Delhi polls". http://www.newindianexpress.com/cities/delhi/2019/may/15/lok-sabha-election-over-bjp-to-focus-on-next-years-delhi-polls-1977123.html.\n↑ "Delhi Election Date 2020 announced: Delhi elections 2020 to be held on Feb 8; Results on Feb 11" (en ভাষাত). https://timesofindia.indiatimes.com/india/delhi-elections-dates-2020-live-election-commission-to-announce-dates-of-delhi-polls-today/liveblog/73119849.cms.\n↑ AAP releases list of 70 Candidates for Delhi Assembly election www.news18.com\n↑ 2020 Delhi Legislative Assembly Election Results www.placementstore.com\n↑ BJP leaves3seats for JDU and LJP The First Post\n↑ BSP to fight on all seats in Delhi election. The Hindustan Times\n↑ Delhi election - 668 candidates in fray www.indiatoday.in\n"https://as.wikipedia.org/w/index.php?title=২০২০_দিল্লী_বিধানসভা_নিৰ্বাচন&oldid=214981"ৰ পৰা সংকলিত\nএই পৃষ্ঠাখন ১৮ ফেব্ৰুৱাৰী, ২০২০ তাৰিখে ১১:০০ বজাত অন্তিম সংশোধন কৰা হৈছিল।


Mitali Saikia – Page2– Fit assam\nDr.Nayanjyoti Hazarika Contact- 6000672185, Nalbari অৰুচি কি? What is food aversion? Aruchi ki ? অৰুচি হল খাদ্যৰ প্ৰতি ব্যক্তি এজনৰ অনিহা আৰু লগতে তেওঁ খাদ্যৰ জুতি নোপোৱাটোকে বুজায়। (distaste dislike of food or food aversion) অৰুচি কোনো এক ৰোগ নহয় কিন্তু ই শৰীৰৰ আভ্যন্তৰীণত হৈ থকা কোনো এক ৰোগৰ বাহ্যিক ভাৱে দেখা এক উপসৰ্গ হব …\nঅৰুচি আৰু ইয়াৰ প্ৰতিকাৰ- Aruchi hale ki karibo? Distaste, Dislike of food or food aversion in Assamese/Anorexia Read More »


বিশিষ্ট চলচ্চিত্ৰ পৰিচালিকা-নিৰ্মাতা ৰীমা দাসৰ পিতৃ ভাৰত দাসৰ পৰলোকপ্ৰাপ্তি ! - INFORMER NE\nবিশিষ্ট চলচ্চিত্ৰ পৰিচালিকা-নিৰ্মাতা ৰীমা দাসৰ পিতৃ ভাৰত দাসৰ পৰলোকপ্ৰাপ্তি !\nOctober 13, 2020\t0\tBy NEWS DESK\nবিশিষ্ট চলচ্চিত্ৰ পৰিচালিকা-নিৰ্মাতা ৰীমা দাসৰ পিতৃ ভাৰত দাসৰ পৰলোকপ্ৰাপ্তি।\nকামৰূপ জিলাৰ ছয়গাঁৱৰ চৌধুৰী পাৰা নিবাসী, ছয়গাঁও চম্পক নগৰ ছোৱালী হাইস্কুলৰ অৱসৰপ্ৰাপ্ত প্ৰধান শিক্ষক, ক্ৰীড়া সংগঠক, বিশিষ্ট ব্যক্তি তথা স্বৰ্ণকমল বটা বিজয়ী, ভিলেজ ৰকষ্টাৰ্ছৰ নিৰ্মাতা ৰীমা দাসৰ পিতৃ ভাৰত দাসৰ নিজ বাসগৃহত পৰলোকপ্ৰাপ্তি ঘটে।\nবাৰ্ধক্যজনিত কাৰণত মৃত্যু হয় বিশিষ্ট ব্যক্তি গৰাকীৰ।\nমৃত্যুৰ সময়ত তেওঁৰ বয়স হৈছিল ৮০ বছৰ।\nমৃত্যুৰ সময়ত দাসে পত্নী জয়া দাসৰ লগতে জীয়ৰী ৰীমা দাস, দুই ব্যৱসায়ী পুত্ৰ ক্ৰমে বিশ্বজিৎ দাস আৰু অভিজিৎ দাস (জান) তথা দুই বোৱাৰী, দুই নাতি-নাতিনী আৰু বহু আত্মীয়-কুতুম্ব, গুণমুগ্ধক এৰি থৈ যায়।\nউল্লেখযোগ্য যে শিক্ষকতাৰ মাজতো প্ৰয়াত দাস বিভিন্ন সামাজিক কাম-কাজ, অনুষ্ঠান আদিৰ সৈতে ওতঃপ্ৰোতভাৱে জড়িত আছিল।\nছয়গাঁও চম্পকনগৰ ছোৱালী হাইস্কুলৰ প্ৰতিষ্ঠাপক প্ৰধান শিক্ষক দাসে নিষ্ঠা আৰু সততাৰে কাম কৰি ২০০২ চনত উক্ত বিদ্যালয়খনৰ পৰাই অৱসৰ গ্ৰহণ কৰিছিল। ছয়গাঁও ক্ৰীড়া সন্থাৰ প্ৰতিষ্ঠাপক সভাপতি প্ৰয়াত দাসে সুদীৰ্ঘ বছৰ ধৰি ছয়গাঁও সাহিত্য সভাৰ সভাপতি আৰু সম্পাদকৰ পদো অলংকৃত কৰিছিল।\nছয়গাঁৱৰ বিভিন্ন সামাজিক কামতো জড়িত থকা ভাৰত দাসৰ মৃত্যুত আজি বিশাল মটৰ চাইকেলেৰে ৰেলী কৰি আনি প্ৰথম কৰ্মস্থলী ছয়গাঁও চম্পক নগৰ ছোৱালী হাইস্কুল, ছয়গাঁও ক্ৰীড়া সন্থা, ছয়গাঁও চম্পক নগৰ সাৰ্বজনীন ৰাস মহোৎসৱ, ছয়গাঁও সাহিত্য সভা,ছয়গাঁও প্ৰেছ ক্লাৱ, ছয়গাঁও জংগম গোষ্ঠী, ছয়গাঁও আঞ্চলিক ছাত্ৰ সন্থা, ছয়গাঁও আঞ্চলিক ছাত্ৰ সন্থা, ছয়গাঁও অগপৰ লগতে লগতে বিভিন্ন দল সংগঠনে বিশিষ্ট ব্যক্তি গৰাকীক শ্ৰদ্ধাঞ্জলী অৰ্পন কৰে।\n১৬ অক্টোৱৰৰ পৰা নৱমৰ পৰা একাদশ শ্ৰেণীলৈ বিদ্যালয় সমূহ খোলাৰ সিদ্ধান্ত মিজোৰাম চৰকাৰৰ!\nবিটিচিৰ চৰকাৰ বিজেপিৰ নেৰ্তৃত্বতে গঠন হ’বঃ হিমন্ত বিশ্ব শৰ্মা !